>-€- 0 - 0 . 



Να υπερασπίσουμε τη λαϊκή νίκη της 25 ης Γενάρη 




Προγραμματικές 

δηλώσεις Τσίπρα 

Εξαγγελίες, 
συμβιβασμοί και 
αδιέξοδα 

σελ. 7 



Οικονομία 

Υφέρπων 

νομισματικός 

πόλεμος 

σελ. 11 



Οί&γ1ϊ 6 Ηςίκίο 
Η Ισλαμοφοβία όπλο 
των ιμπεριαλιστών 
σελ. 12 



Αίγυπτος 

Τέσσερα χρόνια μετά 
την Αραβική Άνοιξη 
σελ. 14 


Εκδικάστηκε η υπόθεση με τα όπλα στη Χίο 


Στις 15/1 ξεκίνησε και διακόπηκε 
για τις 29/1 η πολύκροτη δίκη για την 
υπόθεση του εντοπισμού όπλων σε 
φουσκωτό ανοιχτά της Χίου τον Ιούνιο 
του 2013. Τότε είχαν συλληφθεί όλοι οι 
επιβαίνοντες -2 Ελληνες και 2 Τούρ¬ 
κοι-, ενώ 11 μήνες αργότερα έγιναν 
συλλήψεις μελών της Επιτροπής Αλλη¬ 
λεγγύης στους Πολιτικούς Κρατούμε¬ 
νους σε Τουρκία και Κουρδιστάν, ένας 
εκ των οποίων ο δεπί Τιιπιπο ή Ερκάν. 
Γνωστός αγωνιστής, που εις βάρος του 
εκκρεμούσαν εντάλματα σύλληψης με 
την κατηγορία ότι υποβοηθούσε την 
οργάνωση ΌΗΚΡ-Ο, που θεωρείται 
«τρομοκρατική» σε Τουρκία και ΗΠΑ. 
Ο ίδιος αρνείται κατηγορηματικά την 
οποιαδήποτε ανάμειξή του στην οργά¬ 
νωση αυτή. Εντύπωση όμως προκαλεί 
το γεγονός ότι κατηγορείται για τα... 
άπταιστα ελληνικά του, με τον ισχυρι¬ 
σμό ότι εξσφάλιζε την υποστήριξη πο¬ 
λιτικών κομμάτων και δημοκρατικών 
φορέων μέσω της συγκρότησης της 
Επιτροπής Αλληλεγγύης. 


Ασφυκτικός ήταν ο αστυνομικός 
κλοιός γύρω από το τριμελές εφετείο 
κακουργημάτων Βορείου Αιγαίου, 
ενώ καθώς μεταφέρονταν οι κατη¬ 
γορούμενοι στην αίθουσα φώναζαν: 
«Δεν είμαστε τρομοκράτες, είμαστε 
επαναστάτες, κάτω ο φασισμός». 
Παρόλο που η υπόθεση εκδικάστηκε με 
τη νέα «αντιτρομικρατική» νομοθεσία, 
που επιτρέπειδιώξειςκαιπροφυλακίσεις 
με βάση το φρόνημα ή την «πρόθεση» 
να τελέσει κανείς έγκλημα, αναγνωρί¬ 
στηκαν πολλά ελαφρυντικά στους κα¬ 
τηγορούμενους, επιβλήθηκαν πλημμε- 
ληματικές ποινές, που επέτρεψαν στους 
περισσότερους να βγουν με αναστολή. 
Οι συνήγοροι υπεράσπισης ήταν στο 
σύνολό τους εννιά, ενώ αρκετοί ήταν 
και οι μάρτυρες υπεράσπισης, μέλη των 
ΑΔΕΔΥ, ΟΛΜΕ και άλλων φορέων. 
Το δικαστήριο αθώωσε τον Ερκάν, επί 
15 χρόνια αναγνωρισμένο πολιτικό 
πρόσφυγα στην Ελλάδα, που αγωνίζε¬ 
ται για την «αποκάλυψη του φασισμού 
στην Τουρκία» και «ενάντια στην κα¬ 


ταπάτηση των δικαιωμάτων στην Ελ¬ 
λάδα», όπως χαρακτηριστικά αναφέρει 
ο ίδιος, ενώ δηλώνει δικαιωμένος με 
την απόφαση του δικαστηρίου. Επίσης, 
αθώωσε και τον κατηγορούμενο Τεκίν, 
αφού τα στοιχεία που βρέθηκαν ενα¬ 
ντίον του δεν κρίθηκαν επαρκή. Οι 2 
Έλληνες και ο ιδιοκτήτης του σκάφους 
κρίθηκαν ένοχοι για μεταφορά μετα¬ 
ναστών και απλή συνέργεια. Στους 2 
Τούρκους, που επέβαιναν στο φουσκω¬ 
τό επιβλήθηκαν ποινές κάθειρξης έως 
και 7 ετών. 

Το αποτέλεσμα της δίκης, με την 
απαραίτητη διαρκή επαγρύπνηση και 
αλληλεγγύη του κινήματος, μπορεί να 
γίνει μια αφετηρία για να σταματήσει 
το πογκρόμ ενάντια στους τούρκους 
αγωνιστές και πολιτικούς πρόσφυγες 
στην Ελλάδα, στο οποίο είχαν επιδοθεί 
οι μηχανισμοί της χούντικης συγκυ¬ 
βέρνησης Σαμαρά-Βενιζέλου, για να 
συμπληρώσουν «αντιτρομοκρατικά» 
την εκστρατεία τους εκφοβισμού του 
ελληνικού λαού. 























































Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώμα¬ 
τα, βιώνουμε καθημερινά την απίστευτα σκληρή επίθεση του 
κεφαλαίου στα κοινωνικά και πολιτικά δικαιώματα, στις ατομικές 
ελευθερίες και την ποιότητα ζωής. Με την ιδιωτικοποίηση των 
δημόσιων υπηρεσιών και των κοινωνικών αγαθών, την εμπορευ- 
ματοποίηση/διάλυση των συστημάτων υγείας, παιδείας και κοι¬ 
νωνικής ασφάλισης. Τις φαραωνικές ανισότητες με τον ανεξέλε¬ 
γκτο πλουτισμό μιας δράκας καπιταλιστών και χρυσοδάκτυλων 
της αγοράς χάρη στην υπερεκμετάλλευση και καταπίεση της ερ¬ 
γασίας, στην λεηλασία της δημόσιας περιουσίας και των λαϊκών 
αποταμιεύσεων. Την καταπάτηση της ανθρώπινης αξιοπρέπειας, 
τον εκφυλισμό των ηθικών, πνευματικών και πολιτιστικών αξιών 
και συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 


2 Εργατική Πάλη 


Φεβρουάριος 2015 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 


Εισαγωγή στο Μαρξισμό 

Συγγραφέας: Έρνεστ Μαντέλ 
Χρονολογία έκδοσης: Νοέμβριος 2001 
Σελίδες: 192 
Τιμή: 8 ευρώ 



Αυτή η εισαγωγή στο μαρξισμό είναι το αποτέ¬ 
λεσμα πολυάριθμων εμπειριών από μαθήματα σε 
νεαρούς αγωνιστές, σε διάφορες εποχές στα τελευ¬ 
ταία δεκαπέντε χρόνια. Βγαίνει μέσα από παιδαγω¬ 
γικές ανάγκες έτσι όπως τις διαπιστώσαμε, και οι 
οποίες μπορούν να ποικίλλουν από χώρα σε χώρα, 
από περιβάλλον σε περιβάλλον. Αυτή η εισαγωγή 
δεν έχει επομένως την παραμικρή πρόθεση να χρη¬ 
σιμεύσει σαν «μοντέλο». 

Παρόλο που περιέχει τα βασικά στοιχεία της 
θεωρίας του ιστορικού υλισμού, της μαρξιστικής 
οικονομικής θεωρίας, της ιστορίας του εργατικού 
κινήματος και προβλήματα στρατηγικής και τακτι¬ 
κής του εργατικού κινήματος στην εποχή μας, πε¬ 
ριέχει επίσης μια «καινοτομία» που σε πρώτη όψη 
μοιάζει παραπλανητική: τόσο το κεφάλαιο για το 
διαλεκτικό υλισμό όσο και το κεφάλαιο που εκθέτει 


συστηματικά τη θεωρία του ιστορικού υλισμού βρί¬ 
σκονται στο τέλος και όχι στην αρχή του βιβλίου. 

Αυτό βέβαια δεν αποτελεί μία «μεθοδολογική 
αναθεώρηση», αλλά ένα παιδαγωγικό μάθημα που 
βγήκε μέσα από μίανπρακτική παρατήρηση: μία έκ¬ 
θεση πάνω στη διαλεκτική σαν εισαγωγή στο θέμα 
του μαρξισμού ταιριάζει καλύτερα σ ενα μάθημα δι¬ 
αμόρφωσης στελεχών παρά σε μία πρώτη εισαγω¬ 
γική διδασκαλία για αγωνιστές, που αφομοιώνουν 
καλύτερα τη θεωρία όταν τους παρουσιάζεται με 
μία όσο το δυαντό οπιο συγκεκριμένη μορφή. Εί¬ 
ναι λοιπόν προτιμότερο να ξεκινήσουμε από αυτό 
που είναι άμεσα επαληθεύσιμο - την κοινωνική ανι¬ 
σότητα, την ταξική πάλη, την καπιταλιστική εκμε¬ 
τάλλευση - και να φτάσουμε στις πιο αφηρημένες 
έννοιες της διαλεκτικής (...) 

Από τον πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 _ 


/2& Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηώ11 ^τξαύ\αίραΙϊ@ο\αά^.ζτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, υ-πιαΐΐ: €Γ§αΙίΕίρα1ί@οΕά€.§Γ 









































Φεβρουάριος 2015 


Η άΠΟΨή ΜΑΣ 


Εργατική Πάλη 3 


Κανένας εφησυχασμός, 
κανένας συμβιβασμός 


Η νίκη του ελληνικού λαού στις 
εκλογές της 25 ης Γενάρη ήταν 
αποτέλεσμα πολλών παρα¬ 
γόντων, που οι κυριότεροι είναι: α) οι 
σκληροί και μεγάλοι αγώνες της διετίας 
2010-12, β) ο παρατεταμένος κοινωνι¬ 
κός πόλεμος που περιλαμβάνει όλη τη 
μνημονιακή περίοδο και όχι μόνο αυτή 
τη διετία, και σημαδεύεται με πάνω από 
30 Γενικές Απεργίες και άπειρες μικρές 
και μεγάλες απεργίες, κινητοποιήσεις, 
αντιστάσεις, συγκρούσεις κ.λπ., γ) η κοι¬ 
νωνική και πολιτική ριζοσπαστικοποίη- 
ση, με την τελευταία να είναι η κυρίαρ¬ 
χη μορφή μετά την σχετική κάμψη των 
αγώνων και των κινητοποιήσεων, δ) οι 
πολιτικές μετατοπίσεις και αλλαγές, με 
κυρίαρχη την τάση προς τη συρρίκνωση, 
θρυμματισμό και διάλυση των αστικών 
δυνάμεων και η ταυτόχρονη ενίσχυση 
της τάσης προς τ’ αριστερά. 

Η συγκέντρωση ενός ποσοστού πε¬ 
ρίπου 43% από τα αριστερά κόμματα, το 
μεγαλύτερο μέρος του οποίου ανήκει στο 
ΣΥΡΙΖΑ, οφείλεται, βέβαια, στις μνημο- 
νιακές πολιτικές, στις κοινωνικές μετα¬ 
τοπίσεις και στους αγώνες αλλά και στις 
ριζοσπαστικές αναζητήσεις από τους ερ¬ 
γαζόμενους, τα φτωχά λαϊκά στρώματα 
και τη νεολαία για λύσεις αριστερές/ερ- 
γατικές, που με το πέρασμα του χρόνου 
γίνονταν όλο και ισχυρότερες. Το βασικό 
μήνυμα αυτής της νίκης αλλά και όλων 
των αγώνων που προηγήθηκαν, είναι η 
άμεση απαλλαγή, από τα μνημόνια, το 
χρέος που έχει στραγγαλίσει το βιοτι¬ 
κό επίπεδο και την οικονομία, η άμεση 
επανόρθωση από τις καταστροφές των 
μνημονιακών πολιτικών (1,5 εκ. άνεργοι, 
διάλυση μισθών, συντάξεων, σχολείων 
νοσοκομείων, κοινωνικής ασφάλισης, 
εργατικής νομοθεσίας... δημοκρατικών 
δικαιωμάτων και ελευθεριών, λαϊκής και 
εθνικής κυριαρχίας κ.α.) και η τιμωρία 
όλων όσων ευθύνονται για τα εγκλήματα 
της μνημονιακής περιόδου. Καμιά επα¬ 
νάληψη αυτού που έλεγαν και έκαναν 


οι αστοί πολιτικοί «πήραμε το μήνυμα», 
αλλά στην πράξη έκαναν τα αντίθετα, 
δεν πρέπει να επαναληφθεί. 

Μια ιστορική νίκη 

Η νίκη του ελληνικού λαού στις 25 Γε¬ 
νάρη, το γεγονός ότι τα αριστερά κόμμα¬ 
τα συγκέντρωσαν ένα πολύ μεγάλο πο¬ 
σοστό (43%) και ο ΣΥΡΙΖΑ, ένα αριστε¬ 
ρό κόμμα ήρθε πρώτο μ’ ένα πολύ υψηλό 
ποσοστό της τάξης του 37,2%, έχουν 
ιστορική σημασία και σε κάθε περίπτω¬ 
ση ή και εξ αυτού του λόγου δημιουργούν 
μια Νέα Κατάσταση. Ωστόσο, τώρα 
μπαίνουμε στην πιο κρίσιμη και αποφα¬ 
σιστική φάση του κύκλου που άνοιξε από 
το 2009-10 και πιθανότατα θα κριθούν 
πολλά πράγματα και σίγουρα η νίκη της 
25 ης Γενάρη. Γι’ αυτό δεν χρειάζεται κα¬ 
νένας εφησυχασμός, καμιά επανάπαυση 
στη νίκη του πρώτου γύρου. Κάτι τέτοιο 
ή ακόμη και η «ανάθεσή» της στα αδύ¬ 
ναμα χέρια του ΣΥΡΙΖΑ, θα την υπονό¬ 
μευε. Ο πόλεμος ενάντια στους εργαζό¬ 
μενους, τα φτωχά λαϊκά στρώματα και τη 
νεολαία θα συνεχιστεί από το κεφάλαιο, 
τους τραπεζίτες, τους κερδοσκόπους και 
κυρίως τους ιμπεριαλιστές της Ε.Ε. και 
των ΗΠΑ. 

Ήδη, η οικονομική και πολιτική ελίτ 
των Ε.Ε., ΕΚΤ και ΔΝΤ, με τη βοήθεια 
των προθύμων, της «Πέμπτης Φάλαγ¬ 
γας» των κοινωνικών και πολιτικών 
δυνάμεων, των αργυρώνητων ΜΜΕξα- 
πάτησης (που δειλά—δειλά κάνουν την 
εμφάνισή τους) με δηλώσεις, πιέσεις και 
εκβιασμούς προσπαθούν να κάμψουν 
το φρόνημα του ελληνικού λαού, ώστε 
να αποδεχτεί τα μνημόνια και τις δε¬ 


σμεύσεις των προηγούμενων χουντικών 
κυβερνήσεων και να ακυρώσουν την εκ- 
κωφαντική ετυμηγορία των εκλογών της 
25 ης Γενάρη. 

Να προστατεύσουμε και να 
διευρύνουμε τη Νίκη 

Κάθε βήμα πίσω από την ετυμηγο¬ 
ρία του ελληνικού λαού, ισοδυναμεί με 
προδοσία των αγώνων και της καταδί¬ 
κης των εγκλημάτων που διαπράχτηκαν 
εναντίον του. Καμία υποχώρηση στους 
ιμπεριαλιστές της Ε.Ε. και στους ντό¬ 
πιους τραπεζίτες και κεφαλαιοκράτες, 
που επιζητούν και ζουν από την κατα¬ 
στροφή μας. Ο αγώνας των προηγούμε¬ 
νων χρόνων ήταν σκληρός και θα είναι 
σκληρότερος, με όλα αυτά τα αρπακτικά 
που ζουν και πλουτίζουν από τον ιδρώτα 
και τον πλούτο που παράγουν οι εργα¬ 
ζόμενοι. Αυτό τον αγώνα μπορούμε και 
πρέπει να τον δώσουμε, δεν πρέπει να 
τον αφήσουμε στον ΣΥΡΙΖΑ. Τα πρώτα 
δείγματα διακυβέρνησής του δεν είναι 
καθόλου ενθαρρυντικά. Ο σχηματισμός 
μια κυβέρνησης με τους ΑΝΕΛ και ένα 
σωρό αστικά πρόσωπα (λίγο ως πολύ 
υπερασπιστές των μνημονίων), οι όρκοι 
πίστης προς την Ε.Ε./Ευρωζώνη, οι «συμ- 
μαχίες» με Ολάντ, Ρέντσι, Ντράγκι κ.λπ., 
και κυρίως το «κούρεμα»-απ’ ό,τι φαίνε¬ 
ται- ακόμη και των μετριοπαθών δεσμεύ¬ 
σεων του («πρόγραμμα» της ΔΕΘ), είναι 
τρανταχτά δείγματα μιας πολιτικής διαρ¬ 
κών υποχωρήσεων και συμβιβασμών σε 
βάρος των εργατικών και λαϊκών μαζών. 
Δε θέλουμε να γίνουμε μάντεις κακών, 
ούτε να δραματοποιήσουμε τη κατάστα¬ 
ση, αλλά φοβούμαστε ότι ο δρόμος του 


ΣΥΡΙΖΑ δεν οδηγεί πουθενά, ή μάλλον 
σε άτακτη επιστροφή στον αρμαγεδώνα 
των μνημονίων, εκεί που με τη νίκη μας 
στις εκλογές της 25 ης Γενάρη κάναμε το 
πρώτο βήμα για να φύγουμε. 

Ο μόνος τρόπος για να προστατεύου¬ 
με τη νίκη της 25 ης Γενάρη είναι να μην 
υποκύψουμε σε κανένα εκβιασμό και 
αντίθετα να προχωρήσουμε στη κατάρ¬ 
γηση των Μνημονίων, στην παύση πλη¬ 
ρωμών του χρέους και των τόκων, στη δι¬ 
αγραφή όλου του χρέους, στο σταμάτημα 
των ιδιωτικοποιήσεων και την επανα- 
κρατικοποίηση όσων ιδιωτικοποιήθηκαν. 
Ακόμη να ανοίξουν δουλειές για όλους 
τους ανέργους, να αποκατασταθούν οι 
απώλειες των εισοδημάτων, να ανοίξουν 
τα εργοστάσια, σχολεία και νοσοκομεία 
που έκλεισαν, να ξαναλειτουργήσει η κοι¬ 
νωνική ασφάλιση κ.λπ. 

Πάντως, η καλύτερη προστασία της 
νίκης της 25 Γενάρη, είναι η διεύρυνσή 
της. Το ρήγμα που άνοιξε πρέπει να βαθύ¬ 
νει ακόμη περισσότερο, με αντικαπιταλι- 
στικές λύσεις, τέτοιες που να χτυπούν το 
κακό στη ρίζα του, δηλαδή το σάπιο και 
χρεοκοπημένο καπιταλιστικό σύστημα. 
Ο μόνος δρόμος γι’ αυτό είναι να βγούμε 
από την Ε.Ε. και τον ζουρλομανδύα του 
ευρώ, που έχουν συντελέσει στην κατα¬ 
στροφή της οικονομίας και του βιοτικού 
μας επιπέδου. Να προχωρήσουμε στην 
εθνικοποίηση των μεγάλων επιχειρήσε¬ 
ων και τομέων κλειδιών της οικονομίας, 
ιδιαίτερα των τραπεζών, κάτω από εργα¬ 
τικό έλεγχο. 

Να αγωνιστούμε για μια Κυβέρνηση 
των Εργαζομένων, που θα στηρίζεται 
στη δική μας αυτοοργάνωση, κινητο¬ 
ποίηση και αγώνα, σε κάθε επιχείρηση, 
γειτονιά, σχολείο και σχολή, μέχρι σε 
πανελλαδικό επίπεδο. Μια δύναμη που 
μπορεί να επιβάλλει στην πράξη ένα τέ¬ 
τοιο πρόγραμμα, να μας σώσει απ’ την 
κρίση και χρεοκοπία του καπιταλιστικού 
συστήματος. 



Η καπιταλιστική βαρβαρότητα... 

με την γλώσσα των αριθμών 


Τ ο 2019, πάνω από 219 εκ. άνθρωποι ενδέ¬ 
χεται να βρίσκονται χωρίς δουλειά, σύμ¬ 
φωνα με την έκθεση της Διεθνούς Οργά¬ 
νωσης Εργασίας. Περισσότερες από 61 εκ. 
θέσεις εργασίας χάθηκαν αφότου άρχισε η 
παγκόσμια κρίση το 2008 και οι προβολές δείχνουν ότι 
η ανεργία θα συνεχίσει να επιδεινώνεται ως το τέλος 
της δεκαετίας. Παρά το γεγονός ότι η κατάσταση της 
απασχόλησης βελτιώθηκε (πάντα με τα τερτίπια της μη 
πλήρους καταγραφής ή «εξαφάνισης» ανέργων μέσω 
των ελαστικών σχέσεων εργασίας κ.λπ.) στις ΗΠΑ, την 
Ιαπωνία ή τη Βρετανία, παραμένει και θα παραμείνει 
αντιθέτως δύσκολη σε πολλές προηγμένες οικονομίες, 
κυρίως στην Ευρώπη. Οι πολιτικές λιτότητας, ιδιαίτερα 
στην Ευρώπη, αύξησαν θεαματικά την ανεργία. Η Διε¬ 
θνής Οργάνωση Εργασίας δεν βλέπει σημαντική μεί¬ 
ωση της ανεργίας στη Γαλλία μέχρι το 2017, οπότε το 
ποσοστό της πρόκειται να περάσει ελαφρώς κάτω από 
το 10% (9,9%). Στη Γερμανία, η ανεργία μπορεί μάλιστα 
να αυξηθεί και να φθάσει το 5% (έναντι 4,7% φέτος). 
Στην έκθεση επισημαίνεται επίσης πως οι προοπτικές 
της απασχόλησης επιδεινώθηκαν πολύ στον αραβικό 
κόσμο και σε ορισμένες περιοχές της Λατινικής Αμε¬ 
ρικής και της Καραϊβικής, κυρίως εξαιτίας της μεγάλης 
πτώσης των τιμών του πετρελαίου και φυσικού αερίου. 


Η νέα έκθεση της Οχίάιη δείχνει ότι 
ως το 2016, με βάση τις σημερινές 
τάσεις, το 1% του παγκόσμιου 
πληθυσμού θα κατέχει περισσό¬ 
τερο πλούτο απ’ ό,τι το υπόλοιπο 
99%! Πριν από την ετήσια συνεδρίαση του Παγκό¬ 
σμιου Οικονομικού Φόρουμ στο Νταβός, η οργά¬ 
νωση Οχίάιη ζήτησε από τους συμμετέχοντες να 
κάνουν πράξη τις δεσμεύσεις τους να γεφυρωθεί 
το χάσμα μεταξύ πλουσίων και φτωχών. Σύμφωνα 
με μελέτη της βρετανικής οργάνωσης, το 20% του 
παγκόσμιου πληθυσμού, που είναι οι πιο πλούσι¬ 
οι, κατέχει το 94,5% της παγκόσμιας περιουσίας 
- ενώ το υπόλοιπο 80%, που είναι και το φτωχότε¬ 
ρο, κατέχει μόλις το 5,5%. Ακόμη χειρότερα, το 1% 
του παγκόσμιου πληθυσμού, οι υπερπλούσιοι, κα¬ 
τέχουν το 48% της παγκόσμιας περιουσίας (δηλα¬ 
δή, τα μέλη αυτής της παγκόσμιας ελίτ κατέχουν 
κατά μέσο όρο 2,7 εκ. δολάρια ανά ενήλικα), ενώ 
το 2009 κατείχαν το 44% και το 2016 προβλέπε- 
ται να κατέχουν το 50%! Οι ανισότητες είναι τόσο 
μεγάλες, που οι 85 πλουσιότεροι άνθρωποι στον 
πλανήτη κατέχουν τον ίδιο πλούτο μ’ αυτόν που 
κατέχουν 3,5 δισ. των φτωχότερων ανθρώπων του 
παγκόσμιου πληθυσμού. 


Η ανακοίνωση τον Ιούνιο 2011 
από την ελληνική κυβέρνη¬ 
ση ενός δεύτερου πακέτου 
μέτρων λιτότητας, με μειώ¬ 
σεις μισθών των δημόσιων 
υπαλλήλων και δαπανών για την κοινωνική 
προστασία, είχε μεγάλη επίδραση στην ψυχο¬ 
λογία πολλών συνανθρώπων μας. Ο αριθμός 
των αυτοκτονιών (ανδρών και γυναικών) 
αυξήθηκε κατά μέσο όρο 35,7% στους μήνες 
που ακολούθησαν, σε σχέση με τον μέσο όρο 
των προηγούμενων μηνών, βάσει έρευνας 
που δημοσιοποιήθηκε. Οι ερευνητές επιση¬ 
μαίνουν επίσης την άνοδο του αριθμού των 
αυτοκτονιών μεταξύ των ανδρών μετά την 
έναρξη της ελληνικής ύφεσης τον Οκτώβριο 
του 2008 (+13,1%), καθώς και τον Απρίλιο 
του 2012 (+29,7%), μετά την αυτοκτονία 
ενός συνταξιούχου απελπισμένου από τη 
λιτότητα στην πλατεία Συντάγματος. Τον 
Μάιο και Ιούλιο του 2012, ο μηνιαίος αριθ¬ 
μός των αυτοκτονιών έφθασε στο υψηλότερο 
σημείο που είχε παρατηρηθεί ποτέ τα τριάντα 
τελευταία χρόνια, με 62 και 64 αυτοκτονίες 
αντιστοίχως γι’ αυτούς τους δύο μήνες. 

Να αθωωθούν οι απεργοί 
και αλληλέγγυοι του «Ιανού»! 



Τ ην Κυριακή 28/12, μέρα απεργίας 
στον κλάδο του βιβλίου (την είχε 
προκηρύξει ο Σύλλογος Υπαλλή¬ 
λων Βιβλίου Χάρτου) ενάντια στην 
κατάργηση της κυριακάτικης αργίας και με τη 
μνημονιακή συγκυβέρνηση να βαδίζει προς το 
τέλος της, η αστυνομία επιτέθηκε βίαια και ωμά 
στην απεργιακή περιφρούρηση στο βιβλιοπω¬ 
λείο Ιανός. 

Κατά τη διάρκεια της απεργιακής συγκέ¬ 
ντρωσης έξω από τον Ιανό, ο ιδιοκτήτης του 
Νίκος Καρατζάς υπέβαλε μήνυση στην απεργι- 
ακή περιφρούρηση, όπου ανέφερε χαρακτηρι¬ 
στικά ότι «κλείνουν μόνο αυτόν και αφήνουν 
τους ανταγωνιστές του ανοικτούς». Ο εν λόγω 
«ευυπόληπτος» επιχειρηματίας είναι καταδικα¬ 
σμένος πρωτόδικα σε 6 χρόνια φυλάκισης για 
την πασίγνωστη υπόθεση Τσοχατζόπουλου με 
τα υποβρύχια. 

Όμως, πριν την επέμβαση των ΜΑΤ, είχαμε 
τη γνωστή τακτική της εργοδοσίας του Ιανού, 
δηλαδή να βρίσκονται πάντα, σε κάθε απεργι- 
ακή κινητοποίηση «αγανακτισμένοι» εργαζό¬ 
μενοι ή πελάτες, που ήθελαν εκείνη ακριβώς 
την ώρα να ασκήσουν το... δημοκρατικό τους 
δικαίωμα να ψωνίσουν και να εργαστούν! Έτσι, 
κατά τη διάρκεια των δήθεν διαπραγματεύσεων 
που έστησε -προσχηματικά, όπως φάνηκε- η 
εκπρόσωπος του Ιανού με τον Σύλλογο Βιβλί¬ 
ου Χάρτου, μετά από εντολή του εργοδότη τα 
ΜΑΤ περικύκλωσαν και χτύπησαν τους απερ¬ 
γούς και αλληλέγγυους. Καθώς αυτοί δεν υπο¬ 
χώρησαν, τους ξυλοκόπησαν και έκαναν χρήση 
χημικών, πραγματοποίησαν και 5 συλλήψεις (2 
απ’ αυτές ήταν απλών περαστικών). 

Ακολούθησε πορεία αλληλεγγύης στους 
συλληφθέντες, που κατέληξε σε συγκέντρωση 
έξω από το αστυνομικό τμήμα Ακροπόλεως. 
Την ώρα όμως που μέλη του Συλλόγου Βιβλίου 
Χάρτου κατέθεταν μήνυση κατά του Ιανού, τα 
ΜΑΤ επιτέθηκαν για δεύτερη φορά και απώθη¬ 
σαν βίαια τους διαδηλωτές, πετώντας χημικά 
και ξυλοκοπώντας τους, ενώ έκαναν ακόμα 3 
συλλήψεις. Αυτούς τους τελευταίους συλλη¬ 
φθέντες συνέχισαν να τους χτυπούν και μέσα 
στο τμήμα! Στη συνέχεια όλοι μεταφέρθηκαν 
στη ΓΑΔΑ και την επόμενη μέρα πέρασαν αυ¬ 
τόφωρο. Η δίκη αναβλήθηκε για τις 18/2, η δε 
υπόθεση του ΑΤ Ακρόπολης επ’ αόριστον. 

Αυτή η τακτική είναι κομμάτι του τερατό¬ 
μορφου κράτους έκτακτης ανάγκης, που είχαν 
δημιουργήσει η μνημονιακή συγκυβέρνηση 
και η τρόικα, αυτού του ζοφερού μνημονιακού 
καθεστώτος που δεν είχε αφήσει τίποτα όρθιο, 
είχε καταργήσει όσα κατακτήθηκαν με σκλη¬ 
ρούς, αιματηρούς εργατικούς αγώνες. Είναι το 
γνωστό δόγμα πως «νόμος είναι το δίκιο του 
εργοδότη», που επιβάλλεται με τον πιο ειδεχθή 
τρόπο, όπου εργοδότες και κατασταλτικοί μη¬ 
χανισμοί, σε αγαστή συνεργασία, επιτίθενται 
με αφορμή ακόμα και την πιο «απλή» υπόθεση 
εργατικής διαφοράς. 

Αδικαιολόγητη η στάση της Ομοσπονδίας 
Ιδιωτικών Υπαλλήλων Ελλάδας (ΟΙΥΕ), που 


ουσιαστικά περίμενε λύση στο πρόβλημα της 
κατάργησης της κυριακάτικης αργίας όχι απ’ 
τον επίμονο αγώνα των εργαζομένων ενάντια 
στη μνημονιακή χούντα, αλλά από την κυβερ¬ 
νητική αλλαγή. Γι’ αυτό δεν είχαν προκηρύξει 
απεργία στις 28/12, αφήνοντας στον αέρα χι¬ 
λιάδες εμποροϋπαλλήλους, έρμαιο στα χέρια 
των αφεντικών που θ’ άνοιγαν τα μαγαζιά 
τους. Δεν είναι τυχαίο ότι στην ΟΙΥΕ «συγκυ¬ 
βερνούν» για πολλά χρόνια πρώην κομμάτια 
της ΠΑΣΚΕ και συνδικαλιστικές δυνάμεις του 
ΣΥΡΙΖΑ. Αυτό δείχνει την αδύναμη ή και πε¬ 
ριθωριακή σχέση του ΣΥΡΙΖΑ με τους αγώνες 
των εργαζομένων, ότι περισσότερο «παρακο¬ 
λουθεί» τους αγώνες απ’ τη «δεύτερη γραμμή» 
παρά τους οργανώνει, εναποθέτοντας τα πάντα 
(το ίδιο είχαν κάνει με τη μάχη των συλλογικών 
συμβάσεων στον κλάδο) στους «θεσμούς», έχο¬ 
ντας μια πολιτική διαρκών συμβιβασμών που 
δεν μπορεί να βοηθήσει τους εργαζόμενους. 
Εξίσου αδιέξοδη η «αριστερή αντιπολίτευση» 
στην ΟΙΥΕ, η παράταξη του ΠΑΜΕ/ΚΚΕ, που 
υπεκφεύγει με την γνωστή λογική «αφού δεν 
προκηρύσσει απεργία η ομοσπονδία, δεν προ¬ 
κηρύσσουμε και εμείς», δηλ. ο Σύλλογος Εμπο- 
ροϋπαλλήλων που ελέγχει. Εκτός όμως από 
την κήρυξη ή μη της απεργίας, δεν έχει καμία 
διάθεση να οργανώσει μια σοβαρή πάλη, παρά 
μόνο εξαπολύει παχιές «ταξικές» φανφάρες. 
Κατά τα άλλα, κατακεραυνώνει την ΟΙΥΕ για 
«εργοδοτικούς» και «ξεπουλημένους», ενώ το 
ίδιο είναι η μοναδική δύναμη/κόμμα που υπε¬ 
ρασπίζεται τους εργάτες, πράγμα που ισχύει 
μόνο στη φαντασία του. 

Ο αγώνας ενάντια στην κατάργηση της κυ¬ 
ριακάτικης αργίας οργανώθηκε κυρίως, ή στο 
πιο σημαντικό κομμάτι του, από το Συντονιστι¬ 
κό ενάντια στην Κατάργηση της Κυριακάτικης 
Αργίας, το οποίο στήριξαν σωματεία, συνδικα¬ 
λιστές, σχήματα/επιτροπές, εργαζόμενοι και 
αλληλέγγυοι και που -παρά τα προβλήματα 
και όριά του- κατέβαλε σημαντικές προσπά¬ 
θειες, δημιουργώντας μια αξιόλογη (για τα μέ¬ 
τρα της εποχής) κίνηση γύρω απ’ το θέμα. 

Στις 25 Γενάρη, ο ελληνικός λαός γκρέμισε 
τη μνημονιακή συγκυβέρνηση - αλλά το μνη- 
μονιακό καθεστώς παραμένει ακόμα σχεδόν 
άθικτο, ειδικά στους χώρους δουλειάς. Απένα¬ 
ντι σ’ αυτή την κατάσταση, δεν πρέπει ν’ αναθέ¬ 
τουμε τις ελπίδες μας σε καμία κυβέρνηση και 
στις διαδικασίες μέσα στη βουλή, περιμένοντας 
λύση από κάποιον σωτήρα. Πρέπει εμείς οι ίδιοι 
οι εργαζόμενοι, μέσα από την οργάνωσή μας 
στους χώρους δουλειάς, ανυποχώρητους αγώ¬ 
νες, αλληλεγγύη και ενότητα, να τσακίσουμε 
μια και καλή τους σύγχρονους εργοδότες-αφέ- 
ντες, που μας θεωρούν δούλους. Επιβάλλοντας 
ξανά το «νόμος είναι το δίκιο του εργάτη», ανα¬ 
κτώντας την εργατική μας αξιοπρέπεια, προω¬ 
θώντας την ανασυγκρότηση- ανασύνθεση του 
εργατικού κινήματος, για να φτάσουμε στην 
τελική νίκη. 

Κομμάτι αυτής της πάλης είναι η απαίτηση 
για άμεση αποκατάσταση/επανακατοχύρωση 
της κυριακάτικης αργίας και η υπεράσπιση των 
διωκόμενων του Ιανού στις 18/2, όπου πρέπει 
να είμαστε όλοι παρόντες στα δικαστήρια. 

► Όχι στην ποινικοποίηση των αγώνων 

► Υπεράσπιση των δημοκρατικών και 
συνδικαλιστικών δικαιωμάτων και 
ελευθεριών 

► Αποκατάσταση/Επανακατοχύρωση της 
κυριακάτικης αργίας 


επίκαιρα... 

«Ελληνικά Λιπάσματα»: κινητοποιήσεις ενάντια 
σε μειώσεις και ελαστικοποίηση 

Σε κινητοποιήσεις βρίσκονται εργαζόμενοι του εργο¬ 
στασίου της εταιρίας «Ελληνικά Λιπάσματα» (πρώην «Βιο¬ 
μηχανικά Φωσφορικά Λιπάσματα»), που αρνούνται να υπο¬ 
γράψουν νέα σύμβαση εργασίας με εξευτελιστικούς όρους. 
Οι 150 από τους συνολικά 200 εργαζόμενους εργάζονταν 
με συμβάσεις ορισμένου χρόνου στην εργολαβική εταιρεία 
«ΚΑΒΑΛΑ ΑΝΑΠΤΥΞΙΑΚΗ ΒΙΟΜΗΧΑΝΙΚΗ ΕΜΠΟΡΙ¬ 
ΚΗ» (ΚΑΒΙΕ), που στις 31 Γενάρη σταμάτησε η λειτουργία 
της και αντικαταστάθηκε από νέα εταιρία (με έδρα στην 
Κύπρο), που κατήργησε τις τελευταίες συμβάσεις, με αφορ¬ 
μή τη λήξη της μετενέργειας των κλαδικών συλλογικών 
συμβάσεων, και πρότεινε νέες, με μειώσεις ως και 50% στις 
αποδοχές των εργαζομένων, ανάλογα με την ειδικότητα. 
Επιπλέον, οι εργαζόμενοι δεν θα έχουν ωράριο και θα ει¬ 
δοποιούνται ξαφνικά, όταν τους χρειάζονται. Πάνω από 60 
εργαζόμενοι, κυρίως εξειδικευμένοι τεχνίτες, αρνήθηκαν να 
υπογράψουν τη νέα σύμβαση και ξεκίνησαν αποκλεισμούς 
στην πύλη του εργοστασίου, κινδυνεύοντας με απόλυση. 
Το ΔΣ του σωματείου των μονίμων υπαλλήλων δεν δέχεται 
τους «εργολαβικούς» και τους «συμβασιούχους», δεν στηρί¬ 
ζει τις κινητοποιήσεις και τις καταγγελίες των εργαζομένων 
στην Επιθεώρηση Εργασίας και δεν έχει εξαγγείλει απεργία, 
παρόλο που έχει αποφασισθεί από τη γενική συνέλευση του 
σωματείου. 

ΜΙΌΑΤΟ: Είστε έγκυος; Απολύεστε! 

Η εταιρεία ΜΙΟΑΤΟ απέλυσε λόγω εγκυμοσύνης εργα¬ 
ζόμενη μηχανικό, που εργαζόταν με δελτίο παροχής υπη¬ 
ρεσιών (το γνωστό «μπλοκάκι»). Η εταιρεία επικαλέστηκε 
την υπογραφή νέας σύμβασης, με αλλαγή των όρων εργα¬ 
σίας, αλλά η νέα σύμβαση ποτέ δεν κοινοποιήθηκε στην 
εργαζόμενη. 

Το Σωματείο Μισθωτών Τεχνικών πραγματοποίησε πα¬ 
ραστάσεις διαμαρτυρίας, την Τρίτη 27 Γενάρη, στα κεντρικά 
γραφεία της ΜΙΟΑΤΟ στον Αγιο Δημήτριο και την Τρίτη 
3 Φεβρουάριου σε καταστήματα της εταιρίας στην Ερμού 
34 και στην Ερμού και Νίκης (κεντρικό). Την ίδια ώρα, 
συγκεντρώσεις πραγματοποιήθηκαν σε καταστήματα της 
ΜΙΟΑΤΟ σε Νέα Σμύρνη και Περιστέρι. Οι κινητοποιήσεις 
στηρίχθηκαν και από άλλα σωματεία, συλλογικότητες και 
επιτροπές κατοίκων. Οι εκπρόσωποι της ΜΙΟΑΤΟ παραμέ¬ 
νουν αδιάλλακτοι. Η τριμερής συνάντηση στην επιθεώρηση 
εργασίας της Ηλιούπολης, που επρόκειτο να πραγματοποι¬ 
ηθεί στις 4 Φλεβάρη, πήρε αναβολή για τις 20 Φλεβάρη. 

Παρομοίως, μια εργαζόμενη απολύθηκε από το υποκα¬ 
τάστημα της αλυσίδας «Το<Ηγ1ίαοιΐδ» στην συμβολή των 
οδών Τσιμισκή με Βενιζέλου στη Θεσσαλονίκη, ύστερα από 
τη συμμετοχή της στην απεργία της 27 ης Νοέμβρη. Το Συν¬ 
δικάτο Εργατοϋπαλλήλων Τουριστικών και Επισιτιστικών 
Επιχειρήσεων Θεσσαλονίκης-Πιερίας-Χαλκιδικής προχώ¬ 
ρησε σε αντίστοιχη κινητοποίηση. 

Καβάλα: επίθεση φασιστών-αστυνομίας σε 
αυτοδιαχειριζόμενο χώρο 

Την 1 η Φλεβάρη, αφού ματαιώθηκε η εκδήλωση της 
ακροδεξιάς «Πατριωτικής Κίνησης Καβάλας», ΔΙΑΣ και 
φασίστες περικύκλωσαν το αυτοδιαχειριζόμενο στέκι στην 
οδό Βύρωνος 3. Όταν ο κόσμος που ήταν στον χώρο προ¬ 
σπάθησε να τους απωθήσει, τους επιτέθηκαν πραγματο¬ 
ποιώντας δύο προσαγωγές, που μετατράπηκαν σε συλλή¬ 
ψεις, και τους απαγγέλθηκαν κακουργηματικές κατηγορίες 
(σύσταση συμμορίας, διατάραξη κοινής ειρήνης, πρόκληση 
σωματικής βλάβης και ληστεία). Η κατηγορία της ληστείας 
προστέθηκε μετά από την μήνυση που έκανε ο Γιώργος Τσε- 
πίλης, ιδιοκτήτης εταιρείας δεαιπίγ στην Δράμα, μέλος της 
«Πατριωτικής Κίνησης Δράμας» και δημοτικός σύμβουλος, 
ισχυριζόμενος ότι του έκλεψαν ένα τσαντάκι με 12 χιλιάδες 
ευρώ. Ο Τσεπίλης στο παρελθόν έχει εκτοξεύσει δημόσια 
απειλές κατά αγωνιστών για συνθήματα που γράφτηκαν 
έξω από τα γραφεία της δημοτικής του παράταξης. Κατά 
την επίθεση, οι ΔΙΑΣ δεν δίστασαν να πετάξουν χειροβομ¬ 
βίδες κρότου-λάμψης μπροστά στο στέκι, παρόλο που βρί¬ 
σκεται σε πυκνοκατοικημένη περιοχή. 

ΕΚΠΑΙΔΕΥΣΗ & ΝΕΟΛΑΙΑ 


Εργατική Πάλη 5 


Το φοιτητικό κίνημα μπροστά σε μεγάλες μάχες 


Ο ι πρώτες κινήσεις της κυβέρνησης 
ΣΥΡΙΖΑ-ΑΝΕΛ για την παιδεία 
και συγκεκριμένα για την τριτο¬ 
βάθμια, όπως εκφράστηκαν από τον αρμό¬ 
διο υφυπουργό Τάσο Κουράκη, αφορούν 
την κατάργηση του ορίου φοίτησης μετά το 
οποίο ένας φοιτητής διαγράφεται από την 
σχολή του (το περίφημο «ν+2» του νόμου 
Διαμαντοπούλου και το παλιότερο «2ν» του 
νόμου Γιαννάκου, όπου ν τα προβλεπόμενα 
έτη φοίτησης από τη σχολή). Παράλληλα, 
στο πλαίσιο αναστολής των απολύσεων που 
κρίνονται «αντισυνταγματικές», ανακοινώ¬ 
θηκε η επαναπρόσληψη των διοικητικών 
υπαλλήλων που απολύθηκαν μέσω διαθεσι¬ 
μότητας. 

Η κατάργηση του ορίου φοίτησης, που 
πράγματι θα ανακουφίσει πολλούς φοιτητές 
και τις οικογένειές τους από το βραχνά της 
διαγραφής, αποτελούσε πάντα βασικό άξονα 
πάλης για το φοιτητικό κίνημα, απέναντι σε 
όλες τις κυβερνήσεις που προσπάθησαν να 
το επιβάλλουν, με αποκορύφωμα τις κατα¬ 
λήψεις του 2006-07. Αποτελεί μ’ αυτή την 
έννοια και μια δικαίωση για τους αγώνες αυ¬ 
τούς, αλλά και μια συμβολική κίνηση από τη 
νέα κυβέρνηση. 

Ωστόσο, όσο αναγκαία και απαραίτητη 
ήταν η κατάργηση αυτής της ανθρωποφα- 
γικής διάταξης, δεν αποτελεί πάρα σταγόνα 
στον ωκεανό των μυριάδων προβλημάτων 
με τα οποία βρίσκονται αντιμέτωπα τα πα¬ 
νεπιστήμια. Η χρόνια νεοφιλελεύθερη δια¬ 
χείρισή τους από ΠΑΣΟΚ, ΝΔ και πρυτάνεις 
-όπως και σε όλα τα δημόσια αγαθά- καθώς 
και οι συνεχείς επιθέσεις που δέχονταν, τα 
έχουν φέρει κυριολεκτικά στο χείλος του 
γκρεμού. 

Το πρώτο και μεγαλύτερο πρόβλημα που 
έχουν να αντιμετωπίσουν τα πανεπιστήμια - 


άρα και το φοιτητικό κίνημα- είναι η υποχρη- 
ματοδότηση, που απειλεί να τα εξαφανίσει 
πλήρως. Οι εικόνες από το ΤΕΙ Θεσσαλονί¬ 
κης, όπου στους οικότροφους ανακοινώθηκε 
ότι λόγω αδυναμίας να πληρωθεί πετρέλαιο 
για τη θέρμανση πρέπει προσωρινά να ανα¬ 
σταλεί η λειτουργία και να εγκαταλείψουν 
τα δωμάτιά τους, δεν είναι η «εξαίρεση» ή η 
ακραία περίπτωση, αλλά ο κανόνας, η πραγ¬ 
ματικότητα που ισχύει λιγότερο ή περισσό¬ 
τερο για όλα τα ιδρύματα της χώρας και που 
προσωρινά μόνο μπορεί να κρύβεται κάπως 
κάτω από το χαλί. Αντίστοιχα σε πολλά πα¬ 
νεπιστήμια και σχολές υπάρχουν απλήρωτοι 
λογαριασμοί πολλών χιλιάδων ευρώ, ή λόγω 
των απολύσεων δεν μπορούν να καλύψουν 
ούτε τις στοιχειώδεις λειτουργικές ανάγκες, 
όπως η καθαριότητα (χαρακτηριστικό παρά¬ 
δειγμα το ΑΠΘ και το ΕΚΠΑ). 

Το πρόβλημα αυτό δεν λύνεται απλά με 
ένα πάγωμα της νεοφιλελεύθερης επίθεσης, 
ή ακόμα και με κάποιες ευνοϊκές διατάξεις 
για τους φοιτητές, που ίσως να έχει τη διάθε¬ 
ση να περάσει η νέα ηγεσία του υπουργείου 
(αν και τίποτα δεν πρέπει να εμπιστευτούμε 
σε μια κυβέρνηση μ’ ένα πρόγραμμα διαρ¬ 
κών συμβιβασμών). Για να λειτουργήσουν 
τα πανεπιστήμια, να επουλωθούν έστω προ¬ 
σωρινά οι πληγές από το πετσόκομα του 
προϋπολογισμού τους, ειδικά την τελευταία 
πενταετία, χρειάζεται μια κατακόρυφη αύξη¬ 
ση της χρηματοδότησης. Χρειάζονται επίσης 
νέες προσλήψεις προσωπικού (όχι μόνο διοι¬ 
κητικού αλλά και εκπαιδευτικού). 

Μια τέτοια διαχείριση όμως της εκπαί¬ 
δευσης -όπως και της υγείας και όλων των 
δημόσιων υπηρεσιών- απαιτεί μια βαθιά και 
ολοκληρωτική σύγκρουση όχι μόνο με τα 
μνημόνια αλλά και με την ίδια την κρίση του 
καπιταλσμού. Δεν μπορούν να βρεθούν αυτά 


τα χρήματα όσο η Ελλάδα τηρεί τις «υποχρε¬ 
ώσεις» που απαιτούν οι ευρωπαίοι ιμπερια¬ 
λιστές, όσο δεσμεύεται για ισοσκελισμένους 
προϋπολογισμούς, πολύ περισσότερο όσο το 
χρέος συνεχίζει να κρέμεται σαν δαμόκλειος 
σπάθη πάνω από όλα τα δικαιώματα και τις 
κατακτήσεις των εργαζομένων και της νεο¬ 
λαίας. Πέρα όμως κι από αυτό, ακόμα και μια 
«λιτή» φιλολαϊκή διαχείριση των πανεπιστη¬ 
μίων, είναι σίγουρο ότι θα συναντήσει εμπό¬ 
δια εκ των έσω, και πρώτα απ’ όλα στους νέ¬ 
ους διορισμένους πρυτάνεις. 

Τα ζητήματα που ανοίγουν τώρα για το 
φοιτητικό κίνημα είναι πολλά και σύνθετα, 
και σίγουρα μόνο μια ιδέα γι’ αυτά μπορούμε 
να έχουμε τώρα. Η ήττα των αστικών-μνη- 
μονιακών δυνάμεων στις εκλογές, που ήρθε 
σαν αποτέλεσμα των αγώνων το ελληνικού 
λαού και της νεολαίας, πρέπει να σημάνει 
μια νέα περίοδο ανάτασης για το φοιτητικό 
κίνημα. 

Κανένας εφησυχασμός δεν πρέπει να 
υπάρξει, πολύ περισσότερο καμιά αυταπάτη 
ότι η Ε.Ε. και η τρόικα, οι ντόπιοι μνημονι- 
ακοί θα σεβαστούν το εκλογικό αποτέλε¬ 
σμα και έτσι εύκολα θα μας επιτρέψουν να 
λύσουμε τα προβλήματά μας, μαζί και της 
εκπαίδευσης. Η εκπαίδευση είναι πάρα πολύ 
σοβαρό ζήτημα για να το αφήσουμε στην 
καλή θέληση της Μέρκελ, του Σόιμπλε, του 
Ντράγκι και των αρπακτικών του διεθνούς 
χρηματοπιστωτικού κεφαλαίου. 

Μ’ αυτήν την έννοια, η νέα περίοδος που 
ανοίγεται δεν θα είναι μια περίοδος «ξεκού¬ 
ρασης» για το φοιτητικό κίνημα, αλλά μια 
περίοδος όπου πρέπει να αναπτύξουμε σκλη¬ 
ρούς αγώνες για την επιβίωση της δημόσιας 
δωρεάν παιδείας και των δικαιωμάτων μας. 

Το πρώτο και σημαντικότερο στοίχημα 
για το φοιτητικό κίνημα είναι ήδη μπροστά 



μας. Πρόκειται για την περίφημη «διαπραγ¬ 
μάτευση» κυβέρνησης και Ε.Ε., που δεν εί¬ 
ναι τίποτα άλλο από ένα όργιο εκβιασμών 
των ιμπεριαλιστών εναντίον του ελληνικού 
λαού, προκειμένου να κλέψουν τη νίκη του, 
να κουρελιάσουν την απόφασή του να ζήσει 
χωρίς μνημόνια. Η μάχη αυτή είναι πολύ ση¬ 
μαντική και σκληρή. Δεν θα κερδηθεί ούτε με 
ζητωκραυγές για τη νίκη του ΣΥΡΙΖΑ, ούτε 
με γκρίνιες και καταγγελίες, σκορπώντας 
στο κίνημα απογοήτευση όπως επιδιώκει η 
ΚΝΕ (ίσως και κάποιες δυνάμεις της άκρας 
αριστεράς). 

Ο μόνος δρόμος για τη νίκη περνάει μέσα 
από την ανάπτυξη του κινήματος, ώστε η 
διαπραγμάτευση να περάσει στα χέρια του, 
να γίνει σύγκρουση με αυτούς που θέλουν 
να μας γυρίσουν πίσω σε χειρότερα μνημό¬ 
νια. Αυτό απαιτεί και την ενίσχυση και οι¬ 
κοδόμηση της πολιτικής της Σοσιαλιστικής 
Σπουδαστικής Πάλης, που παλεύει για την 
οικοδόμηση του φοιτητικού κινήματος, τον 
εξοπλισμός του μ’ ένα αντικαπιταλιστικό/ 
επαναστατικό πρόγραμμα και πρακτική, την 
υπεράσπιση της δημόσιας παιδείας, με τον 
μόνο ρεαλιστικό τρόπο, δηλαδή με ένα πρό¬ 
γραμμα που θα βαθύνει το ρήγμα της 25ης 
Γενάρη, και θα χτυπήσει τη ρίζα του κακού, 
δηλαδή την ίδια την κρίση του καπιταλιστι¬ 
κού συστήματος. 

■ Γιάννης Σμ. 


Με σκληρούς αγώνες να ξηλώσουμε τα μνημόνια στην εκπαίδευση 


Π ριν ακόμα γίνουν οι προγραμμα¬ 
τικές δηλώσεις της νέας κυβέρ¬ 
νησης ΣΥΡΙΖΑ-ΑΝΕΛ, το περι¬ 
εχόμενο των οποίων σε μεγάλο 
βαθμό θα εξαρτηθεί από τα αποτελέσματα 
των διαπραγματεύσεων με την Ευρωπαϊκή 
Ένωση, οι πολιτικές ηγεσίες των υπουργείων 
Παιδείας και Διοικητικής Μεταρρύθμισης με 
τις ανακοινώσεις τους αρχικά καλλιέργησαν 
ένα κλίμα ευφορίας, κυρίως για τους απολυ¬ 
μένους ή “διαθέσιμους” εκπαιδευτικούς και 
σχολικούς φύλακες αλλά και για τους μαθη¬ 
τές της Α' και Β' Λυκείου. 

Το υπουργείο Παιδείας, όμως, στις 31 Γε¬ 
νάρη, με δελτίο τύπου ξεκαθαρίζει ότι καμία 
από τις ανακοινώσεις δεν είναι δεσμευτικές, 
αλλά ότι προτίθεται να προτείνει στον Πρω¬ 
θυπουργό να περιλάβει στις προγραμματικές 
δηλώσεις του τα παρακάτω: 1) για τους μαθη¬ 
τές της Γ' Λυκείου για το τρέχον σχολικό έτος 
να μην αλλάξει τίποτα, 2) για την Α' και Β' 
Λυκείου να επανέλθει ως βαθμός προαγωγής 
ο γενικός μέσος όρος «9,5», 3) η βαθμολογία 
των προαγωγικών εξετάσεων του Λυκείου να 
μην συνυπολογίζεται για την εισαγωγή στην 
τριτοβάθμια εκπαίδευση, 4) η επιλογή των 
θεμάτων των προαγωγικών εξετάσεων κατά 



50% από την Τράπεζα Θεμάτων για την Α' 
και Β' Λυκείου να παύσει να ισχύει από φέ¬ 
τος και τα θέματα να επιλέγονται από τους 
διδάσκοντες, 5) να ανασταλούν οι τρέχουσες 
διαδικασίες «αξιολόγησης» των εκπαιδευτι¬ 
κών και των εκπαιδευτικών μονάδων γιατί 
«δεν υπηρετούν την απαραίτητη αποτίμηση 
του εκπαιδευτικού και παιδαγωγικού έργου 
που οφείλει να διεξάγεται με δημοκρατικό και 
συλλογικό τρόπο ως λειτουργία γνωστικής 
ανατροφοδότησης και αναστοχασμού και με 
σκοπό την ουσιαστική βελτίωση του εκπαι¬ 
δευτικού και παιδαγωγικού έργου». Όλα τα 
παραπάνω θα ισχύσουν προσωρινά, προκει¬ 
μένου, όπως δηλώνει η ηγεσία του υπουργεί¬ 
ου Παιδείας, «να μελετηθούν σε βάθος όλοι 
οι παράγοντες και να διεξαχθεί διάλογος με 
όσους εμπλέκονται στην εκπαιδευτική διαδι¬ 
κασία και τους φορείς τους». 

Όσον αφορά τους απολυμένους-διαθέσι- 
μους συναδέλφους μας της Τεχνικής Εκπαί¬ 
δευσης και τους σχολικούς φύλακες, η αρχική 
δέσμευση του υπουργού Διοικητικής Μεταρ¬ 
ρύθμισης Γ. Κατρούγκαλου περί επιστροφής 
στις θέσεις τους μέσα σε έναν μήνα όλων όσοι 
απολύθηκαν ή τέθηκαν σε διαθεσιμότητα με 
εφαρμογή μνημονιακών νόμων γίνεται όλο 
και πιο θολή. Στις 30 Γενάρη, σε συνάντησή 
του με τα μέλη της Εκτελεστικής Επιτροπής 
της ΑΔΕΔΥ, αν και δεσμεύτηκε ότι δεν θα 
απολυθεί κανείς, εξέφρασε επιφυλάξεις για 
την αποδοχή του αιτήματος για επανίδρυ¬ 
ση όλων των δομών και υπηρεσιών που κα- 
ταργήθηκαν και επαναφορά σε αυτές όλων 
των διαθέσιμων και απολυμένων και άνοιξε 
το θέμα της κινητικότητας, δηλώνοντας ότι 
δεν είναι απαραίτητο να γυρίσουν στο ίδιο 


υπουργείο. 

Συνεπώς, μένει μετέωρο το αίτημα της 
ΟΛΜΕ και των Συντονιστικών των Καθηγη¬ 
τών σε Διαθεσιμότητα για επαναλειτουργία 
των τομέων και ειδικοτήτων που καταργή- 
θηκαν στα ΕΠΑΛ και επιστροφή όλων των 
εκπαιδευτικών (2.500), αυτόματα, στις οργα¬ 
νικές θέσεις που κατείχαν. Επίσης, ο Κατρού- 
γκαλος παραδέχθηκε ότι υπάρχει δαπάνη 
στον προϋπολογισμό για 15.000 διορισμούς, 
που θα γίνουν στους τομείς της υγείας, της 
παιδείας και των ελεγκτικών μηχανισμών, 
όμως από αυτούς θα αφαιρεθούν οι όποιες 
επαναπροσλήψεις απολυμένων ή διαθέσιμων 
δημόσιων υπαλλήλων. Επίσης, αρκετά ανη¬ 
συχητικό είναι το γεγονός ότι μιλά για 3.500 
που θα επιστρέφουν, ενώ οι απολυμένοι-δια- 
θέσιμοι από όλους τους κλάδους είναι 9.000! 
Τέλος, μένει αρκετά ασαφής η ημερομηνία 
επιστροφής των εκπαιδευτικών σε διαθεσιμό¬ 
τητα στα σχολεία. 

Στο ζήτημα της αξιολόγησης απάντησε 
ότι θα φέρει σε σύντομο χρονικό διάστη¬ 
μα (ζητά προτάσεις από την ΑΔΕΔΥ σε ένα 
μήνα) μια άλλη, δίκαιη, μη τιμωρητική αξιο¬ 
λόγηση, χωρίς να επιχειρηματολογεί γιατί θέ¬ 
τει μια τέτοια προτεραιότητα και γιατί η νέα 
αξιολόγηση, παρά τις προεκλογικά υφέρπου- 
σες φήμες, δεν θα είναι εθελοντική αλλά υπο¬ 
χρεωτική, χωρίς να ξεκαθαρίζει την πυραμίδα 
αξιολογητών και αξιολογούμενων. 

Η μόνη πραγματική αξιολόγηση που μπο¬ 
ρεί και πρέπει να γίνει στην πολύπαθη δημό¬ 
σια εκπαίδευση είναι μια αξιολόγηση-καταδί¬ 
κη των βάρβαρων νεοφιλελεύθερων πολιτι¬ 
κών, που είναι οι κύριες αιτίες της διάλυσής 
της. Με τους αγώνες μας, να επιβάλουμε τη 


σωτηρία της δημόσιας εκπαίδευσης, τη διεύ¬ 
ρυνση των μορφωτικών δικαιωμάτων της νε¬ 
ολαίας και των εργασιακών δικαιωμάτων των 
εκπαιδευτικών. 

Η πρώτη νίκη των εργαζομένων και της 
νεολαίας στις 25 Γενάρη, που πέτυχαν με 
τους μικρούς και μεγάλους αγώνες τους να 
πουν ένα μεγάλο όχι στα μνημόνια, στις απο¬ 
λύσεις, στην κατεδάφιση των μισθών, στην 
καταστροφή της παιδείας και της υγείας και 
στη ληστρική αποπληρωμή του χρέους, δεν 
θα είναι παρά μόνο η αρχή. Αυτό πρέπει να 
το κατανοήσει και η νέα κυβέρνηση, η οποία 
προσπαθεί να πείσει τους εργαζόμενους και 
τα φτωχά λαϊκά στρώματα ότι, χωρίς να έρ¬ 
θουν σε ρήξη με τα ιερά και τα όσια του καπι¬ 
ταλιστικού συστήματος και της ΕΕ και μέσα 
στον ζουρλομανδύα του ευρώ, μπορούν να 
ανακτήσουν τα χαμένα τους δικαιώματα. 
Ούτε τα μνημόνια μπορούν να σκιστούν, 
ούτε το χρέος μπορεί να διαγράφει μόνο από 
ένα εκλογικό αποτέλεσμα ή μέσω των κοινο¬ 
βουλευτικών θεσμών. 

Αν δεν γίνουν αυτά δεν θα βρουν δου¬ 
λειά οι άνεργοι, δεν θα σωθούν τα σχολεία, 
τα νοσοκομεία, δεν θα γλιτώσει από τη χρε¬ 
οκοπία η ελληνική οικονομία και κοινωνία. 
Για αυτό πρέπει όλοι μαζί οι εργαζόμενοι να 
μην επαναπαυτούμε ούτε στιγμή, να πάρουμε 
την υπόθεση στα χέρια μας, να αγωνιστούμε 
σκληρά για να μην περάσει κανένας εκβια¬ 
σμός των ευρωπαίων καπιταλιστών. Μόνο αν 
οι διαπραγματεύσεις περάσουν από τα χέρια 
της κυβέρνησης Τσίπρα στα χέρια του κινή¬ 
ματος θα οδηγηθούμε σε νίκη. 

Σ.Φ. 





























6 Εργατική Πάλη 


ΔΙΚΑΙΩΜΑΤΑ 


Φεβρουάριος 2015 


Νίκη στον αγώνα των εργαζομένων 

Να επαναλειτουργήσει τώρα η ΕΡΤ 


Τ ο βράδυ της 11 ης Ιουνίου 2013, η συγκυβέρ¬ 
νηση ΝΔ-ΠΑΣΟΚ-ΔΗΜΑΡ ανακοίνωσε το 
πραξικοπηματικό κλείσιμο της ΕΡΤ και έρι¬ 
ξε «μαύρο» στις οθόνες. Ο αγώνας των ερ¬ 
γαζομένων, η κατάληψη του ραδιομεγάρου έδωσε την 
ευκαιρία να συγκεντρωθούν δεκάδες χιλιάδες κόσμου 
και έφερε στην επιφάνεια την κατακραυγή ενάντια στα 
πραξικοπήματα του Σαμαρά (απανωτές επιστρατεύσεις 
απεργών, συνέχιση μνημονίων κ.λπ.), ξεγύμνωσε τις 
αδυναμίες των μνημονιακών πολιτικών και το Κράτος 
Έκτακτης Ανάγκης και ανάγκασε τη ΔΗΜΑΡ να αποχω¬ 
ρήσει, δημιουργώντας έτσι τις βάσεις για το ξήλωμα της 
κυβέρνησης. 

Η αντίσταση στην ΕΡΤ έβαλε πρακτικά το ζήτημα 
της άμεσης οργάνωσης του αγώνα ενάντια στο κύμα 
των απολύσεων και των «ξαφνικών θανάτων». Η κατά¬ 
ληψη και η συνέχιση εκπομπής προγράμματος είναι ένα 
καλό παράδειγμα για το ότι οι εργαζόμενοι μπορούν να 
πάρουν οι ίδιοι στα χέρια τους τις υπηρεσίες, την παρα¬ 
γωγή και την οικονομία, λειτουργώντας τα κάτω από τη 
δική τους διαχείριση και για τους δικούς τους σκοπούς. 

Αυτό δεν μπορούσε να το ανεχτεί η χουντική συγκυ¬ 
βέρνηση Σαμαρά - και ξεκίνησε πραξικοπηματικά το 
ζόμπι της ΔΤ, στα πρότυπα της χουντικής ΥΕΝΕΔ, παίρ¬ 
νοντας εργαζόμενους-ξεφτίλες να δουλέψουν με ψίχου¬ 
λα και χωρίς κανένα εργασιακό δικαίωμα. Ταυτόχρονα, 
με επέμβαση των ΜΑΤ και χρήση χημικών εκκένωσε το 
Ραδιομέγαρο, κάνοντας και 4 προσαγωγές εργαζομέ¬ 
νων. Χρησιμοποίησε φασιστικού τύπου επιθέσεις, όπως 
ο τραυματισμός με αιχμηρό αντικείμενο του γραμματέα 
της ΠΟΣΠΕΡΤ από σεκιουριτά της ΝΕΡΙΤ. Οι εργαζόμε¬ 
νοι συνεχίζουν από τότε τον αγώνα τους με τη δημιουρ¬ 
γία της ΕΓΐορεη. 

Η νέα κυβέρνηση έχει δεσμευτεί για την επαναλει¬ 
τουργία της ΕΡΤ. Αυτή η υπόσχεση, που είναι και κα¬ 
θολική λαϊκή απαίτηση, δεν μπορούμε να επιτρέψουμε 


να μπει σε κανένα παζάρι, να γνωρίσει καμία αναβολή 
και κανένα στρογγύλεμα. Πρέπει να απαιτήσουμε την 
άμεση επαναλειτουργία της ΕΡΤ, με τα κριτήρια και τον 
έλεγχο των αγωνιστών εργαζομένων της ΕΚΤΟΡΕΝ. 
Με καθεστώς εργατικού και κοινωνικού ελέγχους, από 
τους ίδιους τους εργαζόμενους, τους αλληλέγγυους, τα 
κινήματα των εργαζομένων και της νεολαίας. Με απο¬ 
κλεισμό του ΠΕΘ (Προσωπικό Ειδικών Θέσεων), των 
ειδικών συμβούλων και όσους στελέχωσαν τα μνημονι- 
ακά εκτρώματα, συμμετέχοντας στην καταστροφή των 
δικαιωμάτων και της ζωής μας. Ο αγώνας της ΕΡΤ είναι 
αγώνας όλων των εργαζόμενων, όλης της κοινωνίας! 

Να εμπνευστούμε από αγώνες όπως της ΕΡΤ και 
να ξαναπάρουμε πίσω τα 5 μνημονιακά έτη, που κατα¬ 
βαράθρωσαν τις ζωές μας. Αυτό το τεράστιο έργο δεν 
μπορούμε και δεν πρέπει να το εμπιστευτούμε στη νέα 
κυβέρνηση του ΣΥΡΙΖΑ, που τα χέρια του είναι αδύναμα 
να το φέρουν σε πέρας. Πρέπει να πάρουμε την υπόθεση 
στα χέρια μας. Όλοι στις κεντρικές πλατείες των πόλεων, 
σε συγκεντρώσεις στις γειτονιές. Εμπρός για Γενική Πο¬ 
λιτική Απεργία, για καταλήψεις σε όλες τις σχολές και 
σχολεία. Για έναν ξεσηκωμό που θα επιβάλλει το δίκιο 
μας, ενάντια στο τείχος των εκβιασμών της Ε.Ε. και των 
Αγορών. ΟΥΤΕ ΒΗΜΑ ΠΙΣΩ - ΑΓΩΝΑΣ ΜΕΧΡΙ ΤΗ 
ΝΙΚΗ! 

> Αμεση επαναλειτουργία της δημόσιας ΕΡΤ. 
Επαναπρόσληψη των αγωνιζόμενων 
απολυμένων της Ετίορεη. 

Να κλείσει το έκτρωμα της ΝΕΡΙΤ. 

> Εργατικός - Κοινωνικός Έλεγχος στο 
πρόγραμμα, τη λειτουργία, τις θέσεις 
εργασίας της δημόσιας ΕΡΤ. 


Μόνο η Ο.Κ.Δ.Ε. τήρησε το μποϋκοτάζ στη ΝΕΡΙΤ 


Α πό την αρχή της προεκλογικής περι¬ 
όδου, η Ο.Κ.Δ.Ε. με ανακοίνωσή της 
(Ηΐΐρ://\ν\ν\ν.οΜ6.§Γ/&Γθ]ιΐν68/3305) 
έκανε σαφές το ότι δεν θα συμμετέχει με 
κανένα τρόπο στο έκτρωμα της ΝΕΡΙΤ, δεν θα κά¬ 
νει χρήση κανενός σχετικού «δικαιώματος» (κάλυ¬ 
ψη συνέντευξης τύπου και εκπροσώπου κόμματος, 
προεκλογικής συγκέντρωσης, μετάδοση διαφημι¬ 
στικού δεκαλέπτου, διαφημιστικός χρόνος κ.α.). Το 
ίδιο είχαμε πράξει άλλωστε και στις ευρωεκλογές. 

Θεωρήσαμε ότι αυτή η στάση είναι αυτονόητη 
και υποχρέωση για κάθε δύναμη που αναφέρεται 
στους εργαζόμενους και τους αγώνες τους -ειδι¬ 
κά στον υποδειγματικό αγώνα των απολυμένων 
της ΕΡΤ και στην ελεύθερη/αυτοδιαχειριζόμενη 
ειΊορεη-, ακόμη κι αν αυτό σημαίνει περιορισμό της 
έτσι κι αλλιώς πενιχρής πρόσβασής μας στα μέσα 
μαζικής ενημέρωσης. 

Με έκπληξη, ωστόσο, παρατηρήσαμε ότι όλα τα 
κόμματα που συμμετείχαν στις εκλογές της 25ης 
Γενάρη, συμπεριλαμβανομένων όλων ανεξαιρέτως 
των σχηματισμών της Αριστερός, με τον ένα ή τον 
άλλο τρόπο, χρησιμοποίησαν κάποιες απ’ αυτές τις 
«παροχές» (π.χ. είτε με την παροχή υλικού προς με¬ 
τάδοση/προβολή από την ΝΕΡΙΤ, είτε με την χρήση 
προσωπικού της ΝΕΡΙΤ για την κάλυψη της διακα- 
ναλικής τους), όπως μπορεί να διαπιστωθεί π.χ. από 
αναρτήσεις στο Διαδίκτυο ή από το ίδιο το πρό¬ 
γραμμα της ΝΕΡΙΤ. Σπάζοντας έτσι επί της ουσίας 
το μποϋκοτάζ που είχε επιβληθεί από τον κόσμο του 
αγώνα σ’ αυτό το χουντικό μόρφωμα-έκτρωμα των 
Σαμαρά-Βενιζέλου. Και αν για τη ρεφορμιστική 


αριστερά αυτή η στάση δεν προκαλεί έκπληξη (μιας 
και αυτή έχει σπάσει αυτό το μποϋκοτάζ από καιρό), 
φαίνεται ότι πλέον το ίδιο ισχύει, με τη μία ή την 
άλλη μορφή, και για τους σχηματισμούς που ανα- 
φέρονται στην αντικαπιταλιστική, ριζοσπαστική, 
άκρα κ.λπ. αριστερά. 

Καμία σχέση με την πραγματικότητα δεν έχουν 
ανακρίβειες που διαδόθηκαν ότι είναι δήθεν «υπο¬ 
χρεωτική» η μαγνητοσκόπηση της διακαναλικής 
συνέντευξης ενός κόμματος στην Αίθουσα Τύπου 
της Γενικής Γραμματείας Ενημέρωσης από τους τε¬ 
χνικούς της ΝΕΡΙΤ, για να μεταδοθεί κατόπιν το 
«σήμα» στα υπόλοιπα κανάλια. Ακόμη χειρότερα, 
είναι ψευδές ότι έτσι έπραξαν δήθεν όλα τα κόμμα¬ 
τα. 

Η αλήθεια είναι ότι κανένα κόμμα δεν είναι 
«υποχρεωμένο» να κάνει τη διακαναλική του συνέ¬ 
ντευξη μέσω της ΝΕΡΙΤ. Αν αυτό σημαίνει περισσό¬ 
τερο κόπο ή έξοδα, αυτό καθόλου δεν σημαίνει ότι 
δεν είναι εφικτό το να γίνει η διακαναλική εντελώς 
«εκτός ΝΕΡΙΤ». Εξυπακούεται, επίσης, ότι η μετά¬ 
δοση/προβολή από την ΝΕΡΙΤ του προεκλογικού 
υλικού κάποιου κόμματος γίνεται μόνο αν κάτι τέ¬ 
τοιο το επιλέξει/ζητήσει ένα κόμμα. 

Ζωντανή απόδειξη -και μοναδική εξαίρεση- η 
διακαναλική συνέντευξη της Ο.Κ.Δ.Ε. (Ηί1ρ:/Λν\ν\ν. 
οΕά€.§τ/&π:1ιίν6δ/3328), που μαγνητοσκοπήθηκε με 
την πολύτιμη βοήθεια τεχνικών και αγωνιζόμενων 
εκτός ΝΕΡΙΤ και που -μαζί με το λοιπό προεκλογι¬ 
κό υλικό- η Ο.Κ.Δ.Ε. την παρέδωσε για μετάδοση 
σε όλα τα κανάλια πλην ΝΕΡΙΤ. 


ΚΑΤΑΓΓΕΛΙΑ 

Απίστευτα αίσχη από φασιστοειδή 
ελεγκτές και αστυνομικούς 

Τ ην ώρα που η Ε.Π. ετοιμαζόταν 
για τύπωμα, μια αποκρουστική 
είδηση έφτασε από το φιλικό 
και συντροφικό μας περιβάλ¬ 
λον. Το Σάββατο 7/2, η ΜπΗΗ Εορεζ 
(ελληνίδα πολίτης με περουβιανή κα¬ 
ταγωγή), εργαζόμενη καθαρίστρια στο 
Δήμο Π. Φαλήρου, ανέβηκε με το 5χρονο 
παιδί της στη γραμμή 20 του τρόλεϊ. Μια 
ομάδα από τρεις ελεγκτές-τραμπούκους 
την πλησίασε ζητώντας εισιτήριο. Όταν 
εκείνη τους έδειξε την κάρτα της και τους 
είπε ότι δεν είχε προλάβει να την ανα¬ 
νεώσει για τον Φεβρουάριο, ο ένας της 
απάντησε χυδαία «στ’ αρ... μου», κάνο¬ 
ντας την σχετική χειρονομία μπροστά 
στην κόρη της. Όταν εκείνη τους ζήτησε 
να σεβαστούν εκείνη και το παιδί της, να 
γράψουν το πρόστιμο και να την αφή- 
σουν ήσυχη, οι τραμπούκοι -ελεγκτές 
άρχισαν να την προπηλακίζουν καλώ- 
ντας ταυτόχρονα την αστυνομία. Όταν 
αντιστάθηκε, οι τραμπούκοι απάντησαν 
αρπάζοντας το παιδί και βρίζοντας την! 
Βάζοντας της χειροπέδες και ξεφτιλίζο¬ 
ντας την, ελεγκτές και αστυνομικοί την 
έβαλαν με τη βία στο περιπολικό και την 
οδήγησαν μαζί με το παιδί στο ΑΤ Καλλί- 
πολης, παρόλο που η Εορεζ ήταν με πατε¬ 
ρίτσα λόγω ρήξης κέρατος μηνίσκου! 

Ό,τι ακολούθησε είναι ένα όργιο ρα¬ 
τσιστικού και φασιστικού μίσους. Στο ΑΤ 
Καλλίπολης την «υποδέχτηκε» μια αγέλη 
αστυνομικών, που άρχισαν να της μιλάνε 
χυδαία και με σεξουαλικά υπονοούμενα 
προσβάλλοντας την προσωπικότητα της. 
Όταν εκείνη ζήτησε τον δικηγόρο της, 
την χώρισαν βίαια από την κόρη της, πή¬ 
ραν τα προσωπικά της αντικείμενα, την 
έδεσαν χειροπόδαρα και την έκλεισαν 
στο κρατητήριο! Πάνω από τρεις ώρες 
την κράτησαν έτσι κλεισμένη, μακριά απ’ 
την κόρη της, αρνούμενοι την πρόσβαση 
της σε νερό, τουαλέτα και στα φάρμακα 
της για την καρδιά! Όμως το μένος των 
φασιστών αστυνομικών δεν σταματάει 
εκεί. Ως αναγκαστική προϋπόθεση για να 
την αφήσουν ελεύθερη, έβαλαν να περά¬ 
σει από ψυχίατρο! Ενώ πριν αποχωρήσει 
από το ΑΤ με αστυνομική συνοδεία για 
τον ψυχίατρο (χωρίς εισαγγελική παραγ¬ 
γελία, όπως αποδείχτηκε), ένας αστυνο¬ 
μικός -υπό την απειλή να την επιστρέψει 
στο κρατητήριο- την υποχρέωσε να κό¬ 
ψει με το ψαλίδι το δελτίο ταυτότητάς 
της και του άλλου παιδιού της, την κάρτα 
συγκοινωνιών και το τραπεζικό της βι¬ 
βλιάριο!! Μετά απ’ αυτό, ο ναζί αστυνο¬ 
μικός, γεμάτος μίσος, αναφώνησε «τώρα 
πια, δεν είσαι ελληνίδα»! 

Αυτό το περιστατικό κτηνώδους μί¬ 
σους και απύθμενου ρατσισμού δείχνει 
το πραγματικό πρόσωπο του τερατώδους 
κράτους έκτακτης ανάγκης που οικοδό¬ 
μησαν οι μνημονιακές συμμορίες Σαμα¬ 
ρά-Βενιζέλου. Απάνθρωπη μεταχείριση 
των αδυνάτων και των μεταναστών, τσα- 
λαπάτημα των στοιχειωδέστερων ανθρώ¬ 
πινων δικαιωμάτων, γενικευμένη αίσθη¬ 
ση ατιμωρισίας, φασιστικοποίηση. Αυτή 
είναι η καθαρή εικόνα του κράτους «που 
μένει και έχει συνέχεια». Αυτή είναι η 
μπόχα και η δυσωδία που βγαίνει απ’ όλα 
τα κρατητήρια και αστυνομικά τμήματα 
της χώρας! Η ΜΈεΙΗ Εορεζ αψήφισε την 
τρομοκρατία και προχώρησε σε καταγ¬ 
γελία και μήνυση των αστυνομικών. Η 
Ο.Κ.Δ.Ε. θα σταθεί δίπλα της, απαιτώ¬ 
ντας και παλεύοντας να τιμωρηθούν όλοι 
οι υπεύθυνοι, ελεγκτές και αστυνομικοί. 
Εμπρός να μην αφήσουμε κανένα φασι- 
σταριό σε χλωρό κλαρί, μέχρι να ξηλωθεί 
το τερατώδες κράτος έκτακτης ανάγκης. 

Προγραμματικές δηλώσεις Τσίπρα 

Εξαγγελίες, συμΒιΒασαοί και αδιέξοδα 



Η θριαμβευτική επικράτη¬ 
ση του ΣΥΡΙΖΑ στις 25 
Γενάρη με 149 έδρες τον 
κατέστησε κυρίαρχο του 
πολιτικού παιχν ιδ ιού. 
Ωστόσο, η απώλεια της αυτοδυναμίας και η 
δεδομένη άρνηση του ΚΚΕ για οποιαδήπο¬ 
τε συζήτηση ή έστω παροχή ψήφου ανοχής, 
άφηνε στον Τσίπρα μόνο τρεις επιλογές: α) 
να συνεργαστεί με το μνημονιακό και νε¬ 
οφιλελεύθερο Ποτάμι, κάτι που βεβαίως 
όλοι στον ΣΥΡΙΖΑ καταλάβαιναν ότι είναι 
πολιτική αυτοκτονία, β) να προχωρήσει σε 
διεξαγωγή νέων εκλογών, με όλα βέβαια τα 
πολιτικά και οικονομικά ρίσκα που αυτό θα 
συνεπαγόταν, γ) να σχηματίσει κυβέρνηση 
με τους Ανεξάρτητους Έλληνες, μια συμμα- 
χία που, όπως όλα δείχνουν, είχε συμφωνη- 
θεί από καιρό. Ασφαλώς πρόκειται για αρ¬ 
νητική εξέλιξη, καθώς οι ΑΝΕΛ, παρά την 
ομολογουμένως συνεπή «αντιμνημονιακή» 
στάση τους, διακρίνονται για τις εθνικιστι¬ 
κές και ρατσιστικές τους θέσεις σε πολλά 
θέματα. Από την άλλη, βέβαια, όταν ένας 
πολιτικός σχηματισμός δεν βασίζει την πο¬ 
λιτική του στην πλατιά κινητοποίηση και 
αυτοοργάνωση των εργατικών και λαϊκών 
μαζών, δεν επιδιώκει ριζοσπαστικές, επα¬ 
ναστατικές αλλαγές στη δομή του κράτους 
και της εξουσίας, αλλά κινείται με βάση τις 
ισορροπίες του αστικού κοινοβουλευτικού 
παιχνιδιού, μοιραία οδηγείται σε τέτοιες επι¬ 
λογές. Αλλωστε, η σύμπραξη με ένα αστικό 
κόμμα όπως οι ΑΝΕΛ είναι ακριβώς η υλο¬ 
ποίηση της πολιτικής «Λαϊκού Μετώπου» 
(υπάρχουν ουσιαστικές διαφορές με τα Λα¬ 
ϊκά Μέτωπα, όπως αυτά έχουν εμφανιστεί 
και λειτουργήσει ιστορικά) και συνεργασίας 
με την «αντιμνημονιακή» αστική τάξη, κάτι 
που ο ΣΥΡΙΖΑ από καιρό εφαρμόζει, με την 
απορρόφηση μεγάλου μέρους του στελεχι- 
κού δυναμικού του ΠΑΣΟΚ. 

Στη σύνθεση της νέας κυβέρνησης, ήδη 
πήγε περίπατο η προεκλογική εξαγγελία 
Τσίπρα για «ολιγομελές» σχήμα, καθώς οι 
«καρέκλες» που μοιράστηκαν φτάνουν τις 
39, δέκα περίπου λιγότερες σε σύγκριση με 
τις κυβερνήσεις Σαμαρά. Στην ουσία έγινε 
μια ομαδοποίηση υπουργείων σε «υπερυ- 
πουργεία» και οι επιμέρους αρμόδιοι υπουρ¬ 
γοί βαφτίστηκαν αναπληρωτές υπουργοί. 
Ο Καμμένος πήρε το υπουργείο Άμυνας, 
ώστε να διασφαλιστεί και η σύνδεση της 
κυβέρνησης με το αστικό «βαθύ» κράτος. Οι 
ΑΝΕΛ πήραν ακόμα δύο θέσεις αναπληρω¬ 
τών υπουργών (Τουρισμού, Μακεδονίας- 
Θράκης), μια θέση υφυπουργού (Γεωργίας), 
ενώ ο Τέρενς Κουίκ, μαζί με τον Δραγασάκη 
(αντιπρόεδρος) και τους εξ απορρήτων του 
Τσίπρα, Παππά και Φλαμπουράρη, αναλαμ¬ 
βάνουν τον «συντονισμό του κυβερνητικού 
έργου», δηλαδή τη διαχείριση κυβερνητι¬ 
κών κρίσεων. Εξαιρετικά ανησυχητική και η 
υπουργοποίηση αρκετών πρώην πασόκων: 
Κοτζιάς (Εξωτερικών, πρώην σύμβουλος Γ. 
Παπανδρέου), Κουρουμπλής (Υγείας, ψή¬ 
φισε το πρώτο μνημόνιο), Σπίρτζης (Με¬ 
ταφορών και Υποδομών, πρώην πρόεδρος 
Τεχνικού Επιμελητηρίου, εκλεγμένος με την 
ΠΑΣΚ), Μάρδας (αναπληρωτής υπουργός 
Οικονομικών, πρώην σύμβουλος Σημίτη). 
Ο προερχόμενος από τη ΔΗΜΑΡ Πανού- 
σης ανταμείφθηκε για τη στάση του στο 
θέμα της υποψηφιότητας Κουβέλη για την 
Προεδρία της Δημοκρατίας με το υπουργείο 
«Προστασίας του Πολίτη». Αδιαμφισβή¬ 
τητος «σταρ» της κυβέρνησης ο υπουργός 
Οικονομικών Βαρουφάκης, όμως με πολύ 


λίγη ουσία μέχρι στιγμής και με αρκετές 
«ύποπτες» δηλώσεις. Από την «Αριστερή 
Πλατφόρμα», υπουργεία πήραν μόνο ο ίδιος 
ο Λαφαζάνης (υπερυπουργείο Παραγωγικής 
Ανασυγκρότησης, περιλαμβάνει τους τομείς 
Βιομηχανίας, Ενέργειας, Γεωργίας και Πε¬ 
ριβάλλοντος) και οι Στρατούλης (αναπλη¬ 
ρωτής υπουργός Κοινωνικών Ασφαλίσεων) 
και Κουράκης (αναπληρωτής υπουργός 
Παιδείας). Στα θετικά η δημιουργία θέσεων 
αναπληρωτών υπουργών για θέματα μετα¬ 
νάστευσης, την αντιμετώπιση της ανεργίας, 
την καταπολέμηση της διαφθοράς. 

Οι προγραμματικές δηλώσεις της νέας 
κυβέρνησης παρουσιάστηκαν στη Βουλή 
στις 8 Φλεβάρη. Ως βασικοί άξονες της κυ¬ 
βερνητικής πολιτικής ορίστηκαν από τον 
Τσίπρα η «ανάκτηση της λαϊκής κυριαρχί¬ 
ας», η επιδίωξη «ισότιμου ρόλου» στην Ε.Ε., 
η αντιμετώπιση της ανθρωπιστικής κρίσης, 
η «αξιοπρέπεια του λαού», η κοινωνική δι¬ 
καιοσύνη και η «πολιτισμική αναγέννηση» 
της Ελλάδας. Στη συνέχεια, ο Τσίπρας χαρα¬ 
κτήρισε «θέμα τιμής» να μην απογοητεύσει 
τον λαό και διακήρυξε ότι η κυβέρνηση θα 
συγκρουστεί με το «καθεστώς πολιτικής και 
οικονομικής εξουσίας», στηριζόμενη στις 
«αστείρευτες δυνάμεις του λαού». Υποσχέ- 
θηκε αποκατάσταση της λειτουργίας της 
Βουλής και τήρηση του Συντάγματος, στα 
πλαίσια των «αρχών της Ευρώπης». Μάλ¬ 
λον ως καλή δικαιολογία για τις επικείμενες 
υποχωρήσεις απέναντι στους ευρωπαίους 
ιμπεριαλιστές πρέπει να εκληφθεί η κατη¬ 
γορία προς ΝΔ-ΠΑΣΟΚ ότι δημιούργησαν 
«ασφυκτικά πλαίσια διαπραγμάτευσης», 
καθώς, ενώ η Ε.Ε. δεχόταν «τεχνική παρά¬ 
ταση» του μνημονίου για έξι μήνες, εκείνοι 
ζήτησαν μόνο δύο μήνες. Πάντως, ο Τσίπρας 
τόνισε τον ρόλο του «λαϊκού παράγοντα» 
στις διαπραγματεύσεις, εξέφρασε ευχαριστί¬ 
ες για τις διεθνείς κινητοποιήσεις αλληλεγ¬ 
γύης στην Ελλάδα και ζήτησε τη συνέχισή 
τους, διότι η προσπάθεια της ελληνικής κυ¬ 
βέρνησης αφορά όλους τους ευρωπαϊκούς 
λαούς. Από την άλλη, ωστόσο, επανέλαβε 
τις απαράδεκτες δεσμεύσεις για εξυπηρέτη¬ 
ση του χρέους, και σεβασμό των όρων του 
δημοσιονομικού συμφώνου της Ευρωζώνης, 
δηλώνοντας ότι αναζητά «αμοιβαία επωφε¬ 
λή λύση» και «τεχνικές» για να γίνει βιώσιμο 
το χρέος. Ισχυρίστηκε ότι τα μνημόνια δεν 
προβλέπονται από τις θεμελιώδεις συνθήκες 
της Ε.Ε., που υποτίθεται σέβονται τη «βού¬ 
ληση των λαών», και διακήρυξε ότι δεν θα 
ζητήσει παράταση του μνημονίου, καθώς 
αυτό καταργήθηκε από τη «λαϊκή ετυμηγο¬ 
ρία». Η κυβέρνηση επιδιώκει «πρόγραμμα- 
γέφυρα» μέχρι τον Ιούνιο, ώστε να υπάρξει 
χρόνος για διαπραγμάτευση για το χρέος 
και για ένα «νέο συμβόλαιο Ελλάδας-Ε.Ε.». 
Ο Τσίπρας μίλησε επίσης ξανά για ισοσκελι¬ 
σμένους προϋπολογισμούς, απορρίπτοντας 
μόνο τα «εξωφρενικά πρωτογενή πλεονά¬ 


σματα», και κάλεσε τον λαό να «βάλει πλά¬ 
τη» πληρώνοντας τους φόρους του, διότι, 
αν συγκεντρωθούν πολλά χρήματα, θα είναι 
«λιγότερο ευάλωτος σε πιέσεις». Παράλλη¬ 
λα, κάλεσε τους ευρωπαίους ιμπεριαλιστές 
να μην ταπεινώσουν έναν λαό, κάνοντας έμ¬ 
μεσο παραλληλισμό με την ταπείνωση της 
Γερμανίας μετά τον Α' Παγκόσμιο Πόλεμο, 
που βοήθησε στην άνοδο του φασισμού. 
Επανέλαβε την υπόσχεση για παροχή δωρε¬ 
ών σίτισης, στέγης, ρεύματος και ιατροφαρ¬ 
μακευτικής περίθαλψης στα «θύματα της 
μνημονιακής βαρβαρότητας», χωρίς να γίνει 
πιο συγκεκριμένος. Εξαγγέλθηκε η σύσταση 
εξεταστικής επιτροπής για το πώς φτάσαμε 
στα μνημόνια και η διεκδίκηση των γερμανι¬ 
κών αποζημιώσεων και του κατοχικού δανεί¬ 
ου. Κατά επιμέρους τομείς, οι προγραμματι¬ 
κές δηλώσεις περιλαμβάνουν επίσης: 
Εξωτερική πολιτική: Ανεξάρτητη και «πο¬ 
λυδιάστατη» εξωτερική πολιτική, απορρί¬ 
πτοντας «ψυχροπολεμικές λογικές», στρατι¬ 
ωτικές επεμβάσεις και εμπορικούς πολέμους 
(βλ. εμπάργκο κατά της Ρωσίας). Επαναλή- 
φθηκαν οι αυταπάτες για «ειρηνική επίλυση 
διαφορών» και «σεβασμό του διεθνούς δι¬ 
καίου» καθώς και οι πάγιες «εθνικές» θέσεις 
σε Κυπριακό (διζωνική-δικοινοτική ομο¬ 
σπονδία) και «Μακεδονικό» (σύνθετη ονο¬ 
μασία με γεωγραφικό προσδιορισμό). 
Δημόσιο: Επαναπρόσληψη όσων απολύθη¬ 
καν «αντισυνταγματικά», στο πλαίσιο όμως 
των 15.000 προσλήψεων που προβλέπονται 
στον προϋπολογισμό. Επαναλειτουργεί η 
ΕΡΤ, από «μηδενική βάση». Καταργείται 
το μνημονιακό πειθαρχικό δίκαιο. Αξιολό¬ 
γηση με «αξιοκρατικά και αντικειμενικά 
κριτήρια»(;) και δίκαιο σύστημα επιλογής 
προϊσταμένων. Κόψιμο σπατάλης, ρουσφε- 
τιών, προνομίων υπουργών και βουλευτών, 
αστυνομικών-φρουρών, υπουργικών συμ¬ 
βούλων. Καλύτερος συντονισμός και μηχα¬ 
νοργάνωση υπηρεσιών για λιγότερη γραφει¬ 
οκρατία και διαφθορά και διάλογος για νέο 
νόμο που θα αντικαταστήσει τον «Καλλι¬ 
κράτη» στην τοπική αυτοδιοίκηση. 
Φορολογικά: Σταθερό, απλό και δίκαιο 
φορολογικό σύστημα, ενιαία, προοδευτική 
φορολογική κλίμακα με αφορολόγητο στα 
12.000 ευρώ (αυξάνεται κατά 2.000 για κάθε 
παιδί και 3.000 από το τρίτο παιδί και πέρα), 
επιβάρυνση υψηλών εισοδημάτων, περι- 
ουσιολόγιο. Ο ΕΝΦΙΑ θα αντικατασταθεί 
από Φόρο Μεγάλης Ακίνητης Περιουσίας. 
Μέτρα κατά λαθρεμπορίου και τεχνασμά¬ 
των φοροδιαφυγής των μεγάλων εταιριών, 
έλεγχος σε λίστα Λαγκάρντ, επανέλεγχος 
συμβάσεων και χαριστικών δανείων. Ρύθ¬ 
μιση οφειλών σε Δημόσιο και ασφαλιστικά 
ταμεία σε 100 δόσεις, χωρίς γραφειοκρατι¬ 
κές προϋποθέσεις, σταμάτημα κατασχέσεων 
και φυλακίσεων για χρέη. 

Τράπεζες: Ίδρυση αναπτυξιακής τράπεζας, 
άσκηση δικαιωμάτων Δημοσίου (κατέχει 


την πλειοψηφία των μετοχών στις τέσσερις 
μεγάλες τράπεζες), όμως ούτε λόγος για 
εθνικοποίηση. Απαγόρευση πλειστηρια- 
σμών (μέχρι όμως να ψηφιστεί ο νόμος για 
τα «κόκκινα δάνεια») και πώλησης δανείων 
σε αρπακτικά ίϊιηάδ. 

Επενδύσεις-Ιδιωτικοποιήσεις: Αξιοποίηση 
«κοινοτικών πακέτων», «κίνητρα για επεν- 
δύσεις»(;) σε ιδιώτες, σταμάτημα ιδιωτικο- 
ποιήσεων, διατήρηση ΤΑΙΠΕΔ για «αξιο¬ 
ποίηση» δημόσιας περιουσίας υπό όρους, 
επιδίωξη να μην υπολογίζονται στο έλλειμ¬ 
μα οι δημόσιες επενδύσεις, όπως ζητούν και 
Γαλλία και Ιταλία. 

Δικαιώματα-Ελευθερίες: Κράτος δικαίου, 
όχι καταστολή κινητοποιήσεων, «αστυνο¬ 
μικός γειτονιάς», βελτίωση «εκπαίδευσης» 
αστυνομικών. Η ΕΥΠ θα προσανατολιστεί 
«αποκλειστικά στην εξωτερική ασφάλεια 
της χώρας». Παροχή ιθαγένειας στα παιδιά 
των μεταναστών. Επιδίωξη «κοινής ευρω¬ 
παϊκής πολιτικής» για τη μετανάστευση και 
«αλληλεγγύης» στις χώρες υποδοχής. 
Εργασιακά: Αποκατάσταση συλλογικών 
διαπραγματεύσεων και συμβάσεων, διαιτη¬ 
σίας, επεκτασιμότητας συμβάσεων, προστα¬ 
σίας από μαζικές απολύσεις. Όχι διακρίσεις 
κατά των νέων. Κατώτατος μισθός στα 751 
ευρώ, σταδιακά ως το 2016, κατόπιν συμφω¬ 
νίας των «κοινωνικών εταίρων». 
Ασφαλιστικό: Καμία περικοπή συντάξεων 
ή αύξηση ορίων ηλικίας. Ίδρυση ταμείου για 
την κοινωνική ασφάλιση, με έσοδα από τον 
ορυκτό πλούτο και την «αξιοποίηση δημό¬ 
σιας περιουσίας». Δώρο Χριστουγέννων για 
συντάξεις κάτω των 700 ευρώ. 

Υγεία: Προσλήψεις προσωπικού, στήριξη 
υποδομών, καταπολέμηση διαφθοράς στις 
προμήθειες υλικού. 

Παιδεία: Καταργούνται άμεσα η «τράπεζα 
θεμάτων» και τα Συμβούλια Διοίκησης σε 
ΑΕΙ-ΤΕΙ. Ενίσχυση έρευνας και κίνητρα για 
να επιστρέφουν νέοι ερευνητές από το εξω¬ 
τερικό. 

Μένει να δούμε πώς ακριβώς θα εφαρ¬ 
μοστούν όλα αυτά, ειδικά τα αρκετά «γκρί¬ 
ζα» σημεία. Ποια θα είναι π.χ. τα «αντικειμε¬ 
νικά κριτήρια» αξιολόγησης στο Δημόσιο ή 
τα «κίνητρα» για ιδιωτικές επενδύσεις; Και 
βέβαια, όσοι γνωρίζουν από πρώτο χέρι τη 
«ζούγκλα» του ιδιωτικού τομέα, ξέρουν πολύ 
καλά ότι τίποτα από όσα εξαγγέλθηκε στα 
εργασιακά δεν θα εφαρμοστεί στην πράξη, 
αν δεν υπάρξουν σκληροί αγώνες και σύ¬ 
γκρουση με την εργοδοτική ασυδοσία, κάτι 
για το οποίο ο ΣΥΡΙΖΑ και οι συνδικαλιστι¬ 
κές του παρατάξεις κάνουν ελάχιστα, όταν 
δεν στηρίζουν κάποια «καλά» αφεντικά. Στα 
καυτά ζητήματα του χρέους και της στάσης 
απέναντι στους ευρωπαίους ιμπεριαλιστές, 
τα μέχρι στιγμής δείγματα γραφής της κυ¬ 
βέρνησης προδίδουν αδυναμία και υποχω- 
ρητικότητα. Καμία διέξοδος, ευνοϊκή για τα 
δικά μας συμφέροντα, ούτε κατάργηση των 
μνημονίων θα υπάρξει, χωρίς μαζικές, μαχη¬ 
τικές, αυτοοργανωμένες κινητοποιήσεις των 
εργαζομένων και της νεολαίας, πάνω σε ένα 
αντικαπιταλιστικό πρόγραμμα: πλήρης και 
μονομερής διαγραφή του χρέους, έξοδος 
από ΕΕ-ΝΑΤΟ, εθνικοποίηση των τραπε¬ 
ζών και των τομέων-κλειδιά της οικονομίας 
χωρίς αποζημίωση και κάτω από εργατικό 
έλεγχο - που θ’ ανοίγουν τον δρόμο για να 
ολοκληρώσουμε τη νίκη μας, με την επιβολή 
μιας κυβέρνησης των εργαζομένων. 

Μ Γιάννης Χαλάς 

Εκτίμηση ίων εκλογικών αποτελ 


Φ 


Η χουντική 
συγκυβέρνηση 
ΝΔ-ΠΑΣΟΚ , η πιο 
αντιδραστική στη 
νεότερη πολιτική 
ιστορία της χώρας, 
αλλά και το σύνολο 
των μνημονιακών 
δυνάμεων 
(ΚΙΛΗΣΟ, 
ΛΗΜΑΡ, ΑΑΟΣ 
κ.α.), υπέστησαν 
βαριά ήττα στις 
εκλογές της 25 ης 
Γενάρη. 


Ο νέος εκλογικός χάρτης 

■ ΣΥΡΙΖΑ 

■ ΝΑ 


1 Η διαφορά 8,5 μονάδων -που 
δεν είναι λίγες- της ΝΔ (πήρε 
• 27,8%) από τον ΣΥΡΙΖΑ, στην 
πραγματικότητα είναι πολύ μεγαλύτερη 
και αυτό το γνωρίζουν οι πάντες. Αυτό 
δεν οφείλεται, όπως λέγεται, μόνο στην 
αντοχή της για διάφορους λόγους (ιστο¬ 
ρικούς, ιστορικό κόμμα της αστικής τά¬ 
ξης κ.λπ.) αλλά σε μεγάλο μέρος και στο 
σχέδιο τρομοκρατίας και κινδυνολογίας, 
που περιόρισε αρκετά τις εκλογικές απώ- 
λειές της. 

- Το ΠΑΣΟΚ (Βενιζέλου) περιορί¬ 
στηκε στο 4,7% και φαίνεται πως οδεύει 
προς την πλήρη εξαφάνιση από την πο¬ 
λιτική σκηνή. Το κομμάτι του θλιβερού 
Γ. Παπανδρέου δεν κατόρθωσε ούτε να 
μπει στη Βουλή. 

- Η ΔΗΜΑΡ (καμάρωνε για τη συμ¬ 
μετοχή της στην τρικομματική κυβέρνη¬ 
ση) τιμωρήθηκε σκληρά μ’ ένα 0,48%, 
που την «τελείωσε» οριστικά, όπως 
προηγούμενα είχε γίνει για το ΛΑΟΣ 
(1,03%). 

2 0 χυδαίος μπερλουσκονισμός 

δεν παρουσίασε κάτι «καινούρ- 
• γιο». Μάλλον εμφάνισε τις περι¬ 
ορισμένες δυνατότητές του ως προς τον 
εγκλωβισμό ενός μέρους των μαζών. Το 
Ποτάμι του Στ. Θεοδωράκη, παρά το τε¬ 
ράστιο «σπρώξιμο» από ΜΜΕ, καναλάρ- 
χες κ.λπ., έμεινε στο 6%. Βέβαια, αυτό 
το ποσοστό δεν είναι μικρό, είναι όμως 
αδύναμο πολιτικά, αρκετά ρευστό και με 
ασταθή συνοχή. 

3 Οι ΑΝΕΛ κατόρθωσαν να πά¬ 
ρουν 4,8% παρά τον λυσσασμέ- 
• νο πόλεμο εναντίον τους, ση¬ 
μειώνοντας πάντως σημαντική πτώση 
από τον Ιούνιο του 2012 (7,1%) και ακό¬ 
μη περισσότερο από τον Μάη του 2012 
(10,62%). 

- Πρέπει να σημειώσουμε και τον 
ρόλο των δημοσκοπήσεων, που προσπά¬ 
θησαν να χειραγωγήσουν και ποδηγε¬ 
τήσουν την ψήφο του ελληνικού λαού 
(μικρό ποσοστό σε ΑΝΕΛ και ΣΥΡΙΖΑ, 
«κλείσιμο της ψαλίδας», άνοδος του βε- 
νιζελικού ΠΑΣΟΚ, καμιά δεν έδινε δια¬ 
φορά 8,5% κ.λπ.). 



4 Η Χρυσή Αυγή πήρε 6,3%, χά¬ 
νοντας 0,6% απ’ τον Ιούνιο του 
• 2012 (6,9%) και πολύ περισσό¬ 
τερο απ’ τις ευρωεκλογές (9,32%). Αυτό 
οφείλεται πρώτα απ’ όλα στη μεγάλη μεί¬ 
ωση της τραμπούκικης και εγκληματικής 
της δραστηριότητας (ιδιαίτερα ενάντια 
στους μετανάστες) και δευτερευόντως σ’ 
άλλα στοιχεία, όπως η φυλάκιση μέρους 
της ηγεσίας της. Πάντως αυτό το ποσο¬ 
στό ακροδεξιών, χουντικών, φασιστών 
κ.λπ. υπήρχε πάντοτε. 

5 0 ΣΥΡΙΖΑ (37,3%) σημείωσε 

θεαματική αύξηση ψήφων και 
• ποσοστών σε σχέση με όλες τις 
προηγούμενες εκλογικές αναμετρήσεις 
της μνημονιακής περιόδου (εκλογές 
2012, αυτοδιοικητικές και ευρωεκλογές 
2014) και αντικειμενικά ήταν ο εκφρα¬ 
στής της μεγάλης νίκης του ελληνικού 
λαού, ιδιαίτερα των πιο πληβειακών 
στρωμάτων, σε βάρος των μνημονιακών 
δυνάμεων. Αποτελεί όμως γεγονός ότι οι 
εργαζόμενοι, τα φτωχά λαϊκά στρώματα 
και η νεολαία δεν ταυτίζονται με το πρό¬ 
γραμμα και το σύνολο της πολιτικής του. 
Ήδη ο σχηματισμός κυβέρνησης με τους 
ΑΝΕΛ, ακόμη χειρότερα η συγκρότηση 
μια κυβέρνησης με αστικά πρόσωπα (με¬ 
ρικά μνημονιακά ή μισο-μνημονιακά) 
είναι σημαντικό δείγμα της πολιτικής 
διαρκών συμβιβασμών, που πρόκειται ν’ 
ακολουθήσει. 

6 Το ΚΚΕ (5,5%) βρίσκεται στα 
ίδια χαμηλά επίπεδα των τελευ- 
• ταίων χρόνων, που οφείλεται σε 
μεγάλο βαθμό στην καταστροφική στα¬ 
λινική πολιτική του απέναντι στο εργα¬ 
τικό κίνημα. 

7 Το εκλογικό αποτέλεσμα 
της άκρας και επαναστατι- 
• κής αριστερός (ΑΝΤΑΡΣΥΑ, 
ΚΚΕ(μ-λ)/ΜΛ-ΚΚΕ, ΕΕΚ, ΟΚΔΕ) είναι 
μέτριο, ειδικά της ΑΝΤΑΡΣΥΑ. Για ακό¬ 
μη μια φορά, η άκρα και επαναστατική 
αριστερά δεν μπόρεσε να «μεταφράσει» 
το μεγάλο κοινωνικό βάρος της και την 
πολύ σημαντική της συμβολή στους 
αγώνες σε εκλογική επιρροή. 

- Το αποτέλεσμα της οργάνωσής μας 
είναι μέτριο (2.195 ψήφοι, 0,04%), ωστό¬ 
σο γνωρίζουμε ότι είχαμε την υποστήριξη 
πολύ περισσότερων εργατικών μαζών απ’ 
όσους τελικά μας ψήφησαν. Κατανοούμε 
(αν και δεν συμφωνούμε) την επιλογή 
των εργαζομένων να ψηφίσουν ΣΥΡΙΖΑ 
για ν’ απαλλαγούν από τις μνημονιακές 
πολιτικές δυνάμεις. 

8 Η πολιτική ήττα των δυο αστι¬ 
κών πολιτικών δυνάμεων (ΝΔ 
• και ΠΑΣΟΚ), φυσικά και των 
κοινωνικών, είναι πολύ μεγαλύτερη απ’ 
ό,τι δείχνουν τα εκλογικά ποσοστά και 
κυρίως της ΝΔ (το ΠΑΣΟΚ μάλλον τε¬ 
λειώνει οριστικά σαν κόμμα). Ηττήθηκε 
η πολιτική, η πολιτική τους πρακτική και 
το πρόγραμμά τους, τα Μνημόνια, που 
δεν είναι μόνο ένα σύνολο οικονομικών 
προγραμμάτων σκληρών, ταξικών κ.λπ. 
ή μια βίαιη μεταφορά πλούτου στους 
καπιταλιστές, τραπεζίτες, δανειστές- 



κερδοσκόπους. Στοχεύουν ακόμη στη 
μνημονιακή αλλαγή της κοινωνίας, τη 
βίαιη στοίχισή της στις νεοφιλελεύθερες 
«μεταρρυθμίσεις», τη μεταφορά κοινωνι¬ 
κής και πολιτικής δύναμης στο κεφάλαιο 
με ταυτόχρονο αδυνάτισμα της ισχύος 
των εργατικών, λαϊκών, ακόμη και ενδιά¬ 
μεσων στρωμάτων. Τα Μνημόνια μπορεί 
να κατέστρεψαν την οικονομία, την κοι¬ 
νωνία, τα εργασιακά δικαιώματα κ.λπ., 
αλλά διατηρούν το καπιταλιστικό σύ¬ 
στημα, έστω «διασωληνωμένο», στηρί¬ 
ζουν (έστω μειωμένη) την καπιταλιστική 
κερδοφορία, αυξάνουν τη σήψη και δια¬ 
φθορά, συντηρούν ή παρατείνουν τη ζωή 
ή μεταθέτουν την κατάρρευση του πολι¬ 
τικού συστήματος, φυσικά με σοβαρούς 
κλυδωνισμούς, σπασμούς, κρίσεις. Τα 
Μνημόνια σημαίνουν αλλαγή καθεστώ¬ 
τος, ένα Κράτος Έκτακτης Ανάγκης, μια 
δικτατορία με κοινοβουλευτικό μανδύα. 

Η νεοφιλελεύθερη ιδεολογία των 
τελευταίων δεκαετιών περιέχει όλα τα 
παραπάνω, αλλά τα Μνημόνια είναι μια 
τομή, που σχετίζεται με το σάπισμα του 
αστικού καθεστώτος και την παρακμή 
του καπιταλιστικού συστήματος. Όχι 
μόνο με την ιστορική έννοια, αλλά με τη 
μορφή της καταστροφής, όπως περίπου 
στους μεγάλους πολέμους ό,τι το ίδιο 
λίγο-πολύ δημιούργησε (κάτω απ’ την 
πίεση και τους αγώνες του εργατικού 
κινήματος), εργοστάσια, σχολεία, νοσο¬ 
κομεία, μισθωτή εργασία και προστασία 
της, ενδιάμεσες τάξεις... κ.λπ. 

Ηττήθηκε επίσης η χρόνια προσπά- 
θειά τους να δημιουργήσουν μια ενοχική, 
αμοραλιστική συνείδηση στις μάζες, ιδι¬ 
αίτερα στους δημόσιους υπαλλήλους, η 
πολιτική πρακτική του «μαζί τα φάγαμε», 
«όλοι ίδιοι είναι» και η καλλιέργεια της 
απάθειας, ματαιότητας και παραίτησης 
απ’ την πολιτική. Ηττήθηκε η πολιτική 
τους που ευνοούσε τα πιο αρπακτικά 
κομμάτια της αστικής τάξης, τραπεζίτες, 
κερδοσκόπους, σύγχρονους μαυραγο¬ 
ρίτες και τους ιμπεριαλιστές, που κερδί¬ 
ζουν απ’ την ασυδοσία, υπερεκμετάλλευ- 
ση και αυθαιρεσία, την απλήρωτη εργα¬ 
σία - και επιθυμούν αυτή η κατάσταση 
να συνεχιστεί, να γίνει πιο ολοκληρω¬ 
τική αν είναι δυνατόν. Έτσι, πέρα απ’ 
τις πράξεις νομοθετικού περιεχομένου, 
επιστρατεύσεις, συκοφαντικό και λα¬ 
σπολογικό λόγο, καταπάτηση πολιτικών 
δικαιωμάτων και ελευθεριών, ακόμη και 
των αστικών κοινοβουλευτικών θεσμών 
κ.λπ., έκαναν ό,τι ήταν δυνατό (στα πλαί- 

Φ 


εσμάτων 


σια του σημερινού συσχετισμού δυνάμεων) για 
ν’ αποδυναμώσουν την εκλογική διαδικασία και 
τις εκλογές, χαρακτηρίζοντάς τις «καταστροφή», 
ακόμη και «εκτροπή». Ακύρωναν τη λαϊκή κυρι¬ 
αρχία, όπως εκφράζεται, έστω περιορισμένα, στο 
αστικό καθεστώς. 

Η ΝΔ (και το ΠΑΣΟΚ), χάνοντας την εξου¬ 
σία, είναι βέβαιο ότι θα χάσει ένα μεγάλο μέρος 
της απομένουσας συνοχής, επιρροής και δύ¬ 
ναμής της, κοινωνικής και πολιτικής. Αυτό σε 
συνδυασμό: α) με την ανυπαρξία προγράμματος 
(πέρα απ’ τα Μνημόνια, τις αφηρημένες ανα¬ 
φορές σε «αγορές», «χώρα», «πατρίδα» κ.λπ., 
β) έναν ακροδεξιό λόγο, είναι βέβαιο ότι θα την 
ρίξει σε βαθιά κρίση. Όλα δείχνουν ότι θα χρει¬ 
αστεί πολύς χρόνος για να παρουσιάσει στις μά¬ 
ζες, όχι μόνο η ΝΔ αλλά και άλλες αστικές δυ¬ 
νάμεις, ένα αξιόπιστο εναλλακτικό πρόγραμμα 
ή που να φαίνεται τέτοιο. Αυτοί οι παράγοντες, 
κυρίως η αδυναμία παρουσίασης μιας αξιόπιστης 
εναλλακτικής, θα καθορίσει όχι μόνο τη χρονική 
διάρκεια ανασυγκρότησής της ΝΔ και γενικό¬ 
τερα των αστικών δυνάμεων. Ποτάμια, ΑΝΕΛ ή 
όποιες άλλες αστικές δυνάμεις εμφανιστούν απ’ 
το ύπαρχον πολιτικό προσωπικό εμφανιστούν, 
δεν έχουν τέτοιες δυνατότητες. Βέβαια, τα πράγ¬ 
ματα μπορεί ν’ αλλάξουν μετά από μια μεγάλη 
ήττα του εργατικού κινήματος. Επιπλέον, το 
πρόβλημα δεν βρίσκεται μόνο στις αστικές πολι¬ 
τικές δυνάμεις -απολύτως φυσικό, λόγω της δο¬ 
μικής κρίσης του καπιταλιστικού συστήματος- 
αλλά και στις κοινωνικές δυνάμεις (αστική τάξη, 
οικονομική ελίτ κ.λπ.), των οποίων η δύναμη 
ελέγχου μάλλον έχει διαταραχθεί μετά την εκλο¬ 
γική ήττα. Είναι πιθανές συγκρούσεις συμφερό¬ 
ντων, ωσότου αποκατασταθεί μια νέα ισορροπία, 
πράγμα όχι και τόσο εύκολο (ούτε καθορίζεται 
μόνο από εσωτερικούς παράγοντες). 

Τα προβλήματα της αστικής τάξης, έτσι και 
αλλιώς τεράστια λόγω της κρίσης, μετά τις 
εκλογές γίνονται ακόμη μεγαλύτερα, ενδεχόμε¬ 
να πολύ μεγαλύτερα απ’ αυτά που αντιμετωπίζει 
το εργατικό κίνημα. Τα Μνημόνια κατέστρεψαν 
όλα τα κόμματα που τα υπηρέτησαν. Η εκλο¬ 
γική δύναμή τους, ειδικά της ΝΔ, μάλλον είναι 
επιφανειακή, μια που το κόμμα είναι πολύ πιο 
αδύναμο. Η ΝΔ πολύ πιθανό -και κάτω από ορι¬ 
σμένες προϋποθέσεις- να έχει την τύχη του ΠΑ¬ 
ΣΟΚ. Τώρα, τι θα προκύψει στη θέση τους και τι 
κενά δημιουργεί όλη αυτή η ανακατάταξη, είναι 
ένα μεγάλο ζητούμενο. Σίγουρα πάντως, και για 
ένα απροσδιόριστο διάστημα, δημιουργείται ένα 
κενό εκπροσώπησης των κυρίαρχων τάξεων, από 
γνήσια αστικά κόμματα, σε κάθε περίπτωση απ’ 
τα ιστορικά της κόμματα και ακόμη περισσότερο 
από νεοφιλελεύθερα μνημονιακά κόμματα, σε 
μια περίοδο χρεοκοπίας του ελληνικού καπιταλι¬ 
σμού και κρίσης του παγκόσμιου καπιταλισμού, 
γεγονός πρωτόγνωρο και ασφαλώς ιστορικής 
σημασίας. Τα αδιέξοδα του ελληνικού καπιτα¬ 
λισμού, η χρεοκοπία ή αδυναμία διαμόρφωσης 
ή και ανυπαρξία μιας άλλης πολιτικής για την 
κρίση του συστήματος, η κρίση ή και ανυπαρξία 
πολιτικού προσωπικού της αστικής τάξης, οι ρα¬ 
γδαίες κοινωνικές-πολιτικές μετατοπίσεις/αλ- 
λαγές, οι ολοένα αυξανόμενες αντιστάσεις των 
εργατικών και λαϊκών μαζών στην Ε.Ε., κάνουν 
ακόμη δυσκολότερη την κατάσταση για την 
αστική τάξη και το σύστημά της, ευνοούν το ερ¬ 
γατικό κίνημα και ακόμη την ανασυγκρότηση- 
ανασύνθεσή του. 


Η παρέμβαση της Ο.Κ.Δ.Ε. 

στις εκλογές 


Μ έσα σ’ ένα πολύ σύντομο χρονικό δι¬ 
άστημα (μόλις 25 μέρες), με ασφυκτι¬ 
κούς χρονικούς περιορισμούς για τα 
γραφειοκρατικά/τεχνικά ζητήματα, 
πραγματοποιήθηκε με επιτυχία η καμπάνια της ΟΚΔΕ 
για τις βουλευτικές εκλογές. Είχε πραγματοποιηθεί 
μικρότερης έκτασης παρέμβαση (αφίσα, κείμενο) 
ενάντια στην εκλογή Προέδρου της Δημοκρατίας και 
τους εκβιασμούς της μνημονιακής συγκυβέρνησης 
και της Ε.Ε. 

Από την επομένη κιόλας της ανακοίνωσης των 
εκλογών, πραγματοποιήθηκαν εξορμήσεις και αφισο¬ 
κολλήσεις. Οι εξορμήσεις συνεχίστηκαν σε καθημερι¬ 
νή βάση σε γειτονιές της Αθήνας και της Θεσσαλονί¬ 
κης. Συχνές παρεμβάσεις πραγματοποιήθηκαν και σε 
πολλές ακόμα πόλεις σε όλη τη χώρα. Μεγάλο βάρος 
δόθηκε στις εξορμήσεις σε μεγάλους εργασιακούς 
χώρους του ιδιωτικού και δημόσιου τομέα. Ακόμα 
κολλήθηκαν πολλές χιλιάδες αφίσες και τοποθετή¬ 
θηκαν δεκάδες πανό. 

Η καμπάνια της ΟΚΔΕ κορυφώθηκε με τις κεντρι¬ 
κές εκδηλώσεις σε Αθήνα και Θεσσαλονίκη, ολοκλη¬ 
ρώνοντας μια μεγάλη συλλογική προσπάθεια που 
καταβάλαμε σύντροφοι και φίλοι της οργάνωσης. 
Στις 20/1 πραγματοποιήθηκε στην Αθήνα η κεντρι¬ 
κή προεκλογική εκδήλωσή. Οι ομιλητές, σύντροφοι 
Σοφία Θεοδωροπούλου και Στέφανος Ιωαννίδης, 
ανέπτυξαν τα βασικά σημεία του προγράμματος της 
ΟΚΔΕ και την πρόταση για μια κυβέρνηση των ερ¬ 
γαζομένων. Στην εκδήλωση διαβάστηκαν δηλώσεις 
στήριξης της εκλογικής παρέμβασης της ΟΚΔΕ και 
της πάλης της στην Ελλάδα από τις επαναστατικές 
τροτσκιστικές οργανώσεις Ειιΐΐε ΟιινπεΓε από τη 
Γαλλία, Διεθνιστική Πάλη από την Ισπανία, Επανα¬ 
στατική Σοσιαλιστική Οργάνωση (ΚδΟ) και Εργα¬ 
τική Πάλη (ΑΚΚΑ) από την Αυστρία, Εργατική Δη¬ 
μοκρατία (ΙϋΡ) από την Τουρκία, καθώς και από την 
ομάδα «Πολιτική Οργάνωση» από την Αλβανία. Στις 
21/1 πραγματοποιήθηκε η κεντρική προεκλογική εκ¬ 
δήλωσή μας στη Θεσσαλονίκη. Ακόμα προεκλογικές 
εκδηλώσεις έγιναν στους Αμπελόκηπους Θεσ/νίκης 
και σε Αλεξανδρούπολη, Βόλο, Γιάννενα, Ιεράπετρα, 
Θήβα και Τρίκαλα. Η πανελλαδική εμβέλεια της κα- 
μπάνιας, που είναι πολύ σημαντική για την ΟΚΔΕ, 
περιορίστηκε σε κάποιο βαθμό λόγω του σύντομου 
προεκλογικού χρόνου. Παρόλα αυτά δόθηκαν οι ευ¬ 
καιρίες για γνωριμίες με νέους συναγωνιστές σε νέες 
περιοχές. Αυτό θα βοηθήσει την πιο ενεργητική και 
ποιοτική παρέμβασή μας στους αγώνες. 

Αναβαθμισμένη ήταν και η παρουσία της ΟΚΔΕ 
στα ΜΜΕ (τηλεόραση, ραδιόφωνο). Η διακαναλική 
συνέντευξη, τα ενημερωτικά ΙΟλεπτα και τα σποτ 
προβλήθηκαν σε πανελλαδική εμβέλεια και τα πα¬ 
ρακολούθησαν χιλιάδες θεατές και ακροατές, έστω 
μέσα στα ασφυκτικά πλαίσια -ιδιαίτερα για μια μικρή 
επαναστατική οργάνωση- που επιβάλλουν η αστική 
νομοθεσία και τα ιδιωτικά ΜΜΕ. Η παρουσία εκπρο¬ 
σώπων της ΟΚΔΕ σε ομαδικές συζητήσεις (πάνελ) 
ήταν περιορισμένη λόγω κυρίως της απροθυμίας των 
καναλιών και των χρονικών περιορισμών. Εξαίρεση 
η ελεύθερη ΕΡΤ3, που αντιμετώπισε ισότιμα όλα τα 
κόμματα. Πολύ σημαντική ήταν η παρουσία εκπρο¬ 
σώπων της ΟΚΔΕ σε εκπομπές ραδιοφωνικών σταθ¬ 
μών σε όλη τη χώρα, κυρίως μέσα από τις ελεύθερες 
τοπικές ΕΡΑ, και της ειίορεη, που επίσης μοίρασαν 
ισότιμα τον διαθέσιμο χρόνο. Εξυπακούεται φυσικά 
ότι στην τηλεοπτική της προβολή η ΟΚΔΕ δεν είχε 
και δεν θα μπορούσε έχει καμία σχέση με το έκτρω¬ 
μα της ΝΕΡΙΤ και κάθε έμπρακτη νομιμοποίησή του 
(δες σχετικό άρθρο). Αρνηθήκαμε οποιαδήποτε χρή- 

ση των σχετικών «δικαιωμάτων» προβολής, ως μια 
έμπρακτη στήριξη του υποδειγματικού αγώνα των 
απολυμένων της ΕΡΤ και του καθολικού αιτήματος 
της επαναλειτουργίας της. 

Κάνοντας έναν πολιτικό και οργανωτικό απολο¬ 
γισμό της καμπάνιας μας, υπολογίζοντας τα πενιχρά 
τεχνικά και οικονομικά μας μέσα, μπορούμε να πούμε 
πως ήταν μια επιτυχημένη καμπάνια. Όχι τόσο όσο 
αφορά το εκλογικό αποτέλεσμα (δες σχετικό άρθρο), 
αλλά κυρίως τις εμπειρίες που αποκόμισαν όλοι οι 
σύντροφοι που συμμετείχαν στην καμπάνια και τα 
βήματα μπροστά που έκανε συνολικά η ΟΚΔΕ. Συνο¬ 
ψίζοντας, τα θετικά βήματα είναι: 

α) Η ενίσχυση της αναγνωρισιμότητας της ΟΚΔΕ, 
ως μια υπαρκτή επαναστατική δύναμη, που παλεύει 
για τα συμφέροντα της εργατικής τάξης και των φτω¬ 
χών λαϊκών στρωμάτων. Αυτό με το δικό της, διακρι- 
τό στίγμα, όπως αποτυπωνόταν στα κεντρικά μας 
συνθήματα που έβαζαν έναν κάθετο διαχωρισμό, «ή 
αυτοί ή εμείς», ανάμεσα στους εργαζόμενους, φτω¬ 
χούς κ.λπ. και τους εκβιαστές ΝΔ-ΠΑΣΟΚ-Τρόικας, 
που έδινε μια προοπτική με το σύνθημα της κυβέρνη¬ 
σης των εργαζομένων, β) Η δημιουργία βασικών προ¬ 
ϋποθέσεων για μεγαλύτερο ρίζωμα της ΟΚΔΕ στα 
πιο εργατικά, λαϊκά και φτωχά στρώματα που πλήτ¬ 
τονται από την κρίση (ρίζωμα που, φυσικά, θα κριθεί 
στην πράξη και στους αγώνες), γ) Η ενίσχυση της ει¬ 
κόνας, θέσης και πολιτικής της ΟΚΔΕ σε κομμάτια 
της πρωτοπορίας των εργαζομένων και της νεολαίας, 
για το κέρδισμα νέων αγωνιστών στην επαναστατική 
πολιτική, δ) Η άμεση και χωρίς καθυστερήσεις προ¬ 
ετοιμασία της εκλογικής καμπάνιας, τόσο σε πολιτι¬ 
κό όσο και τεχνικό επίπεδο (υλικά, γραφειοκρατικά 
θέματα κ.α.) παρά το ασφυκτικό χρονικό πλαίσιο, ε) 
Η σημαντική εμπειρία από την τριβή των αγωνιστών 
μας με τις πραγματικές διαθέσεις, προβληματισμούς 
κ.λπ. μαζικών στρωμάτων (από εξορμήσεις, μοιρά- 
σματα κειμένων κ.λπ.), καθώς και την ανοιχτή πολιτι¬ 
κή αντιπαράθεση ή και σύγκρουση με διάφορες πολι¬ 
τικές απόψεις που συναντήσαμε στη διάρκεια της κα¬ 
μπάνιας μας, δοκιμάζοντας στην πράξη τα ιδεολογικά 
και πολιτικά μας εργαλεία, απέναντι σε όλο σχεδόν 
το φάσμα των πολιτικών δυνάμεων. Υπήρξαν φυσικά 
αδυναμίες, σε κάποιο βαθμό αναμενόμενες. Κυρίως 
δεν μπορέσαμε να κάνουμε περισσότερες εκδηλώσεις 
σε γειτονιές της Αθήνας και Θεσσαλονίκης, αλλά και 
σε άλλες μεγάλες πόλεις. 

Συνολικά η ΟΚΔΕ βγαίνει από την εκλογική της 
καμπάνια πιο ώριμη και πιο δυνατή. Έτοιμη να αντα- 
ποκριθεί στις απαιτήσεις της νέας κατάστασης που 
ανοίγεται μπροστά μας, συνεχίζοντας συλλογικά την 
σκληρή δουλειά για την οικοδόμησης μιας νέας επα¬ 
ναστατικής δύναμης. 

10 Εργατική Πάλη 


ΟΙΚΟΝΟΜΙΑ 


Φεβρουάριος 2015 


Η «ποσοτικά χαλάρωση» της ΕΚΤ 


Σ τα τέλη Ιανουάριου, ο διοικη¬ 
τής της Ευρωπαϊκής Κεντρι¬ 
κής Τράπεζας (ΕΚΤ), Μάριο 
Ντράγκι, ανακοίνωσε τη λε¬ 
γάμενη «ποσοτική χαλάρω¬ 
ση», που προβλέπει: 

1. Από τον Μάρτιο του 2015 ως τον 
Σεπτέμβριο του 2016, η ΕΚΤ θα αγορά¬ 
ζει ομόλογα του δημόσιου και ιδιωτικού 
τομέα, συνολικού ύψους 60 δις ευρώ τον 
μήνα. Το συνολικό ποσό φτάνει έτσι τα 1,1 
τρις. 

2. Το ρίσκο αυτών των ομολόγων θα 
κατανέμεται μεταξύ της ΕΚΤ και των κε¬ 
ντρικών τραπεζών των κρατών-μελών της 
Ευρωζώνης. Το 80% της πιθανής ζημιάς θα 
βαρύνει την αντίστοιχη κεντρική τράπεζα 
που τ’ αγοράζει. Το 20% θα επιμερίζεται 
στα κράτη-μέλη ως εξής: (α) 8% για αγο¬ 
ρές ομολόγων της ΕΚΤ. (β) 12% για αγο¬ 
ρές ομολόγων ευρωπαϊκών θεσμών (π.χ. 
Ευρωπαϊκή Τράπεζα Επενδύσεων). Επο¬ 
μένως, περίπου 220 δις (20% των 1,1 τρις 
ευρώ) της πιθανής ζημιά απ’ τη μη απο¬ 
πληρωμή ομολόγων «διαχέονται» ανάμεσα 
στα κράτη-μέλη. 

3. Η αγορά ομολόγων θα περιορίζεται 
(ως ποσοστό της ονομαστικής αξίας) στο 
33% ανά εκδότη και 25% ανά έκδοση. Δη¬ 
λαδή, η ΕΚΤ και οι κεντρικές τράπεζες δεν 
θα μπορούν να αγοράσουν πάνω από το 
33% του χρέους μιας χώρας και πάνω απ’ 
το 25% της κάθε έκδοσης ομολόγου. 

4. Για τις χώρες που βρίσκονται σε 
«πρόγραμμα στήριξης» (δηλ. κάποιο μνη¬ 
μόνιο), η αγορά ομολόγων θα γίνεται με 
«πρόσθετα κριτήρια», χωρίς να έχει διευ¬ 
κρινιστεί ποια ακριβώς. 

Η ουσία είναι ότι για ακόμα μια φορά 
τα κράτη-μέλη της Ευρωζώνης καλούνται 
ν’ αναλάβουν τις πιθανές ζημιές του ιδι¬ 
ωτικού τομέα. Οι διεθνείς τοκογλύφοι (ο 
περίφημος χρηματοπιστωτικός τομέας) ξέ¬ 
ρουν ότι μεγάλο μέρος απ’ τα ομόλογα που 
κατέχουν είναι «τοξικά», δηλαδή ότι πολύ 
απλά δεν θα πάρουν όλα τα λεφτά τους ή 


και θα τα χάσουν τελείως. Γι’ αυτό, μπαίνει 
στη μέση η ΕΚΤ, οι αστικές κυβερνήσεις και 
το «πρόθυμο» πολιτικό προσωπικό, όλοι 
αυτοί που -με το αζημίωτο- τους υπηρε¬ 
τούν, για να αναλάβουν τα κράτη τις πιθα¬ 
νές ζημιές. Με απλά λόγια, αντί να χάσουν 
λεφτά σαν καλοί καπιταλιστές της «υγιούς 
ιδιωτικής πρωτοβουλίας» και των «αγο¬ 
ρών», τα παίρνουν από τα κράτη, που φορ¬ 
τώνονται τις ζημιές. Είναι δεδομένο ότι και 
η «χαλάρωση» δεν έχει καμία σχέση, όπως 
λέγεται προπαγανδιστικά, με την παροχή 
«ρευστότητας» στην οικονομία (δάνεια για 
επενδύσεις κ.α.), αλλά θα ενισχύσει ξανά 
τα παράσιτα των διεθνών κερδοσκόπων. Γι’ 
αυτό άλλωστε ο Ντράγκι ανακοίνωσε και 
τη διεύρυνση ανάλογου προγράμματος, μι¬ 
κρότερης έκτασης, που ήδη τρέχει. 

Το νέο στοιχείο της «χαλάρωσης» είναι 
ότι μέρος των κινδύνων επιμερίζεται στα 
κράτη-μέλη της Ευρωζώνης. Η Γερμανία 
είχε σοβαρές αντιρρήσεις. Τον Οκτώβριο 
του 2010, η συμφωνία Μέρκελ-Σαρκο- 
ζί πρόβαλλε την αντίθετη απαίτηση, την 
«εθνικοποίηση» του χρέους κάθε χώρας, 
που θα έπρεπε να το αντιμετωπίσει μόνη 
της, με μνημόνια. Αυτή τη φορά, το ΔΣ της 
ΕΚΤ αποφάσισε τη «χαλάρωση» ομόφωνα 
και την ενεργοποίησή της με μεγάλη πλειο- 
ψηφία. Η Γερμανία, ωστόσο, επέβαλλε πε¬ 
ριοριστικά «φίλτρα» στην έκταση και τους 
όρους της. 

Οι αντιρρήσεις της Γερμανίας κάμφθη¬ 
καν λόγω της χειροτέρευσης της κρίσης 
στην Ευρωζώνη. Η «χαλάρωση» υποτίθε¬ 
ται θα βοηθήσει, δίνοντας «ρευστότητα» 
στην οικονομία: τα κράτη-μέλη και κυρί¬ 
ως οι τράπεζες, πουλώντας ομόλογα στην 
ΕΚΤ (σε τιμές καλύτερες απ’ ό,τι στην αγο¬ 
ρά), θα ξεφορτωθούν συσσωρευμένο χρέος 
έναντι «ζεστού χρήματος» και θα μπορούν 
στη συνέχεια να δανείζονται πιο φτηνά. 
Έτσι υποτίθεται θα διοχετευτεί χρήμα και 


στις φλέβες της «πραγματικής οικονομίας». 
Το σχέδιο είναι αυτό το χρήμα: (α) Ν’ ανε¬ 
βάσει τον πληθωρισμό (επίπεδο-στόχος το 
2%), αποφεύγοντας την παγίδα του «απο¬ 
πληθωρισμού», της γενικής στασιμότητας/ 
μείωσης των τιμών (επιταχύνθηκε με την 
πτώση των τιμών του πετρελαίου), που ευ¬ 
νοεί όσους κερδίζουν απ’ τους τόκους και 
όχι την κυκλοφορία των εμπορευμάτων 
και τις επενδύσεις, (β) Να ρίξει την ισοτιμία 
του ευρώ προς το δολάριο, δίνοντας ώθη¬ 
ση στις ευρωπαϊκές εξαγωγές. 

Ωστόσο, κι αυτά τα σχέδια μάλλον θα 
ναυαγήσουν. Γιατί ο αποπληθωρισμός δεν 
είναι αίτιο, αλλά αποτέλεσμα της βαθιάς 
κρίσης της καπιταλιστικής οικονομίας. 
Όπως χαρακτηριστικά σημειώνει ο Λ. Βα- 
τικιώτης, τα καπιταλιστική κέρδη μέσω 
των νεοφιλελεύθερων «μεταρρυθμίσεων» 
δεν έχουν αντισταθμίσει την πτώση των 
κερδών απ’ τη μείωση της συνολικής ζήτη¬ 
σης τα τελευταία χρόνια, λόγω των διαφό¬ 
ρων μνημονίων. Αλλωστε, ούτε η πολύ πιο 
ανοιχτοχέρη «χαλάρωση» στις ΗΠΑ (περι¬ 
λάμβανε και εταιρικά ομόλογα) μπόρεσε ν’ 
αποτρέψει την χρεοκοπία του Ντιτρόιτ. Η 
«χαλάρωση» είναι μια προσπάθεια αναχαί¬ 
τισης, διαχείρισης ή μετάθεσης της κρίσης, 
όχι όμως ικανή να την αντιμετωπίσει συνο¬ 
λικά. 

Η «χαλάρωση» δεν σημαίνει χαλάρω¬ 
ση των Μνημονίων. Μια παραπλανητική 
εικόνα που παρουσιάζεται από κύκλους 
αστικούς, ιμπεριαλιστικούς και ευρωπαίων 
αξιωματούχων, μέχρι σοσιαλδημοκράτες, 
ρεφορμιστές και νεοκεϋνσιανούς διαφό¬ 
ρων αποχρώσεων. Συμπεριλαμβανομένου 
του ΣΥΡΙΖΑ, που χαιρέτησε τη «χαλάρω¬ 
ση», ελπίζοντας σε ευνοϊκότερη μεταχεί¬ 
ριση στην (τότε) επερχόμενη κυβέρνησή 
του. ΕΚΤ και ευρωπαίοι ιμπεριαλιστές 
έχουν ξεκαθαρίσει ότι συμμετοχή στη «χα¬ 
λάρωση», δηλαδή αγορά ομολόγων μιας 



χώρας, σημαίνει ότι αυτή εξυπηρετεί κα¬ 
νονικά προηγούμενα χρέη της και ότι είναι 
σε «πρόγραμμα», δηλαδή Μνημόνιο (με 
«αξιολόγηση», «εποπτεία» κ.λπ., όπως κι 
αν μετονομαστούν). Για ακόμα μια φορά, 
οι εργαζόμενοι και τα λαϊκά στρώματα κα¬ 
λούνται με αιματηρές «θυσίες» να σώσουν 
τους διεθνείς τραπεζίτες και τοκογλύφους! 

Όσο για την Ελλάδα, από τεχνικής άπο¬ 
ψης, τα ελληνικά ομόλογα («σκουπίδια» 
που μόνο με πολιτικά κριτήρια μπορούν να 
γίνουν αποδεκτά, παρά τα... «επιτυχημέ¬ 
να» ΡδΙ και “δίκχεδδ δΐοΓγ”!) που αφορούν 
τη «χαλάρωση» είναι 78,2 δις (συμπεριλαμ¬ 
βανομένων των έντοκων γραμματίων). Με 
πλαφόν το 33%, η ΕΚΤ μπορεί ν’ αγοράσει 
ως και 25,8 δις. Όμως, η ΕΚΤ κατέχει ήδη 
ελληνικά ομόλογα 19,8 δις ευρώ και οι υπό¬ 
λοιπες κεντρικές τράπεζες της Ευρωζώνης 
τίτλους αξίας 7,29 δις, συνολικά, δηλαδή 
27,05 δις, οπότε το όριο του 33% υπερβαί- 
νεται και γι’ αυτό ο Ντράγκι παρέπεμψε 
στον Ιούλιο-Αύγουστο (όταν λήγουν συ¬ 
νολικά μια σειρά από ελληνικά ομόλογα). 
Ουσιαστικά, η ελληνική συμμετοχή στη 
«χαλάρωση» -και οι όροι της- θα κριθεί 
στα πλαίσια του συμβιβασμού που απ’ ό,τι 
φαίνεται επιδιώκεται ανάμεσα στη νέα 
κυβέρνηση και τους ευρωπαίους ιμπερια¬ 
λιστές. Και ταυτόχρονα, είναι ένα ακόμα 
μέσο εκβιασμών των ευρωπαίων ιμπερια¬ 
λιστών, για να επιβάλλουν τους στόχους 
τους... 


Ατυπη οικονομική σύνοδος στο Νταβάς 


Λ ίγο πριν τις ελληνικές εκλογές, 
έληξε η ετήσια Οικονομική Σύ¬ 
νοδος στο Νταβός της Ελβε¬ 
τίας, που συγκεντρώνει τους 
ισχυρότερους καπιταλιστές του πλανήτη 
και τους πολιτικούς τους εκπροσώπους. 
Εκεί συζητούν τα βασικά οικονομικά και 
πολιτικά θέματα που απασχολούν το Κε¬ 
φάλαιο και τις «Αγορές» σε ολόκληρο τον 
πλανήτη, φυσικά, ψάχνοντας λύσεις προς 
όφελος των επιχειρηματιών και των μεγά¬ 
λων εταιριών. 

Στη Σύνοδο συμμετείχαν 2.500 επιχειρη¬ 
ματίες, 100 δισεκατομμυριούχοι, 40 αρχηγοί 
κρατών και αξιωματούχοι από συνολικά 100 
χώρες. Ανάμεσά τους η Μέρκελ, ο Ολάντ, 
ο Ρέντσι και ο υπουργός Εξωτερικών των 
ΗΠΑ, Τζον Κέρι. Οι συζητήσεις έγιναν σε 
ιδιαίτερο κλίμα ανησυχίας, το οποίο προ- 
καλούν η συνέχιση της οικονομικής ύφεσης 
παγκόσμια, και ιδιαίτερα στην Ευρώπη με 
τα φαινόμενα αποπληθωρισμού, η πολεμική 
σύγκρουση στην Ουκρανία και η εμπλοκή 
της Ρωσίας, η απόφαση της Ευρωπαϊκής 
Κεντρικής Τράπεζας (Ε.Κ.Τ.) για ποσοτική 
χαλάρωση, η αγορά ενέργειας και η πτώση 
της τιμής του πετρελαίου, η ισλαμική τρο¬ 
μοκρατία και οι συνέπειές της, οι πολιτικές 
εξελίξεις στην Ελλάδα και όχι μόνο, η νέα 
επιβράδυνση της οικονομίας στην Ιαπωνία 
αλλά και οι επιπτώσεις από την οικονομική 
κρίση της Ρωσίας και τον περιορισμό της 
ανάπτυξης της κινέζικης οικονομίας. 

Όλες οι συζητήσεις είχαν ως κοινή βάση 


την απαισιοδοξία των οικονομικών επιτε¬ 
λείων για τον στόχο της οικονομικής ανά¬ 
καμψης. Χαρακτηριστικά, παρουσιάστηκε 
έρευνα με τη συμμετοχή 1.300 διευθυντι¬ 
κών στελεχών μεγάλων εταιριών σε 77 χώ¬ 
ρες. Από αυτούς, μόνο το ένα τρίτο βλέπει 
πιθανή μια οικονομική ανάκαμψη μέσα στο 
2015. Για την Ευρώπη, το ποσοστό αυτών 
που περιμένουν ανάκαμψη περιορίζεται στο 
16%, ενώ για την Ασία ανέρχεται στο 45%. 

Ίσως το πιο φλέγον θέμα της Συνόδου 
ήταν η απόφαση της Ε.Κ.Τ. να ξεκινήσει 
πρόγραμμα ποσοτικής χαλάρωσης στην Ευ¬ 
ρώπη, με σκοπό την αγορά κρατικών ομο¬ 
λόγων (λεπτομέρειες στο αντίστοιχο άρθρο 
της Ε.Π.). Σε γενικές γραμμές, οι καπιταλι¬ 
στικοί όμιλοι εξέφρασαν την ικανοποίησή 
τους για αυτή την εξέλιξη. Όμως, ακολου¬ 
θώντας τη γραμμή Μέρκελ, τόνισαν πως 
αυτό θα έχει νόημα μόνο αν συνδυαστεί με 
γοργές και ανατρεπτικές μεταρρυθμίσεις, 
δηλαδή, με “απελευθέρωση” της αγοράς 
εργασίας, κατάργηση κάθε προστατευτικής 
νομοθεσίας για τους εργαζόμενους, μεί¬ 
ωση του εργατικού κόστους (δηλαδή των 
μισθών) και επιβολή γενικευμένων ελαστι¬ 
κών εργασιακών σχέσεων σε όλες τις χώρες, 
ειδικά της Ευρώπης. Η ακολουθούμενη νε¬ 
οφιλελεύθερη πολιτική και η πλήρης κυρι¬ 
αρχία του χρηματοπιστωτικού τομέα έχουν 
οδηγήσει σε παροξυσμό της παγκόσμιας 
καπιταλιστικής κρίσης και έκρηξη των κοι¬ 
νωνικών ανισοτήτων σε πρωτοφανή βαθμό. 

Αρκετή συζήτηση έγινε για τις διεθνείς 


τιμές του πετρελαίου. Η κατακόρυφη πτώση 
της ζήτησης λόγω περιορισμού της βιομηχα¬ 
νικής παραγωγής και των επενδύσεων και η 
αύξηση της αμερικάνικης παραγωγής λόγω 
νέων μεθόδων εξόρυξης οδήγησαν σε μεγά¬ 
λη πτώση τους. Ειδικά οι πετρελαϊκές πολυ¬ 
εθνικές πιέζουν τον ΟΠΕΚ να προχωρήσει 
σε μείωση της παραγωγής για να «σηκωθεί» 
η τιμή του πετρελαίου. Μάλιστα, «προειδο¬ 
ποιούν» πως η πτώση της θα οδηγήσει σε 
πάγωμα των επενδύσεων και σε μελλοντική 
εκτίναξή της κοντά στα 200 δολάρια ανά 
βαρέλι. Ο ΟΠΕΚ όμως αντιστέκεται σθενα¬ 
ρά και ο εκπρόσωπός του είπε πως δεν έχει 
νόημα να μειώσουν την παραγωγή, μιας και 
δεν θα ακολουθήσουν οι υπόλοιπες χώρες- 
πετρελαιοπαραγωγοί εκτός ΟΠΕΚ, και ότι 
είναι λογικό να εξαντληθούν πρώτα τα πιο 
φθηνά εκμεταλλεύσιμα κοιτάσματα και 
μετά να ασχοληθούν με τα υπόλοιπα. 

Όλοι αναμένουν οι τιμές να παραμεί¬ 
νουν χαμηλές για ένα με ενάμισι χρόνο 
ακόμα. Αυτό βέβαια έχει σημαντική σχέση 
με την καταβαράθρωση των οικονομιών 
Ρωσίας και Βενεζουέλας, που εξαρτώνται 
άμεσα από τις τιμές των πρώτων υλών που 
παράγουν και δημιουργούν αφόρητες πιέ¬ 
σεις στις κυβερνήσεις τους, που τόσο εχθρι¬ 
κά αντιμετωπίζουν οι ιμπεριαλιστές της 
Δύσης. Εξάλλου, οι πιέσεις των ιμπεριαλι¬ 
στών ΗΠΑ και ΕΕ επιβεβαιώθηκαν και για 
το θέμα της Ουκρανίας, όπου συνεχίζουν να 
πιέζουν και να απειλούν με νέες κυρώσεις 
τον Πούτιν, συνεχίζοντας μια σύγκρουση με 
όλα τα μέσα, η οποία πολλοί πλέον προει¬ 
δοποιούν πως μπορεί να εξελιχθεί σε έναν 
ανεξέλεγκτο πόλεμο. 


Η μεγάλη επιτυχία...!! 

Θέση στα τραπέζια των συζητήσεων στο 
Νταβός είχαν, όπως κάθε χρόνο, μέλη Μη 
Κυβερνητικών Οργανώσεων που αντιμάχο¬ 
νται τη φτώχεια και την κοινωνική ανισότη¬ 
τα, παρακαλώντας τους «πλούσιους» και τα 
μεγάλα καπιταλιστικά κράτη να διαθέσουν 
λίγα ψίχουλα για την επούλωση των πληγών 
της συντριπτικής πλειοψηφίας του πληθυ¬ 
σμού της γης, που ζει στην εξαθλίωση ή στα 
όρια της φτώχειας. Τα επιχειρήματά τους 
δεν συγκινούν κανένα από τα αρπακτικά 
του κεφαλαίου, όμως τα στοιχεία που παρέ¬ 
θεσαν είναι ενδεικτικά της τραγικής πορείας 
της ανθρωπότητας αλλά και της «επιτυχη¬ 
μένης» διακυβέρνησης των καπιταλιστών: 
το 2014, το 1% του παγκόσμιου πληθυσμού 
κατέχει πάνω από το 50% του παγκόσμιου 
πλούτου (ο πλούτος του 1% υπολογίζεται σε 
110 τρις βρετανικές λίρες). Οι 80 πιο πλούσι¬ 
οι άνθρωποι κατέχουν πλούτο 1 τρις βρετα¬ 
νικών λιρών, δηλαδή όσο πλούτο κατέχουν 
3,5 δισεκατομμύρια άνθρωποι! 

Δικαίως, λοιπόν, αυτή η Σύνοδος μπορεί 
να χαρακτηριστεί ως Σύνοδος των πιο επι¬ 
τυχημένων εγκληματιών που έχει γνωρίσει 
ποτέ η ανθρωπότητα. Δικαιολογεί απόλυτα 
την άποψή μας πως, ενάντια στους καπιτα¬ 
λιστές και την ιδιωτικοποίηση του πλούτου, 
μπορούμε να πετύχουμε άμεσα λύσεις για 
όλα τα ζωτικά προβλήματα της ανθρωπότη¬ 
τας. Λεφτά υπάρχουν, αρκεί να τα πάρουμε 
από τα χέρια των λίγων και να τα αναδιανεί- 
μουμε προς όφελος των πολλών. Ας κάνου¬ 
με την Ελλάδα αιχμή του δόρατος αυτής της 
απόλυτα αναγκαίας και δίκαιης αλλαγής. 

Ανατίμηση του Ελβετικού φράγκου 

Υιρέρπων νομισματικός πόλεμος 

μ Ηρακλής Χριστοφορίδης 


Σ τις 15 Γενάρη, ακριβώς μια 
βδομάδα πριν ο Ντράγκι ανα¬ 
κοινώσει την «ποσοτική χα¬ 
λάρωση», η Κεντρική Τράπεζα της 
Ελβετίας 5ΝΒ προχώρησε σε μια αιφ¬ 
νιδιαστική κατάργηση του κατώτα- 
του ορίου διακύμανσης μεταξύ ευρώ 
και ελβετικού φράγκου (1,2 φράγκα 
ανά ευρώ). Αυτή η συνακόλουθη αιφ¬ 
νιδιαστική ανατίμηση του φράγκου 
αποτελεί μια από τις μεγαλύτερες 
κινήσεις στην ιστορία των αγορών 
συναλλάγματος, με αμέτρητα θύματα 
και άγνωστο αριθμό ζημιών. 


Σ το μεγαλύτερο τμήμα της δε¬ 
καετίας του 2000, το ελβετικό 
φράγκο κυμαινόταν γύρω απ’ 
την ισοτιμία 1,5 φράγκο ανά ευρώ, 
και αυτή θεωρούνταν τόσο σταθερή, 
ώστε διάφορες τράπεζες, ειδικά στην 
Ανατολική Ευρώπη (και βέβαια και 
στην Ελλάδα), άρχισαν να παρέχουν 
στεγαστικά δάνεια με βάση το ελ¬ 
βετικό φράγκο. Μετά την κρίση του 
2009, το ελβετικό φράγκο άρχισε να 
ανατιμάται σταθερά σε σχέση με το 
ευρώ, μέχρι που το 2011 έφθασε στο 
μέγιστο σημείο, περίπου στο 1 φρά¬ 
γκο ανά ευρώ. Όμως αυτή η ανατί¬ 
μηση του φράγκου δημιούργησε ένα 
μεγάλο πρόβλημα στην οικονομία 
της Ελβετίας, αφού οι εξαγωγές της 
κατευθύνονται κατά 55% στις χώρες 
της ευρωζώνης. 


Μ ε άλλα λόγια, οι ελβετικές 
εξαγωγές στην ευρωζώνη 
έγιναν ακριβότερες, και 
συνεπώς μειώθηκαν, και το ίδιο ίσχυ- 
σε και για τις δαπάνες των τουριστών 
στην Ελβετία κ.α. Απέναντι σ’ αυτή 
την αυξανόμενη κρίση της ελβετικής 
οικονομίας, η 5ΝΒ αποφάσισε να πα- 
ρέμβει και τότε έθεσε το κατώτατο 
όριο στη διακύμανση φράγκου και 
ευρώ, στα 1,2 φράγκα ανά ευρώ. Δη¬ 
λαδή διακήρυξε ότι θα προστάτευε 
αυτό το κατώφλι στις συναλλαγματι¬ 
κές διακυμάνσεις φράγκου και ευρώ 
- και πράγματι έτσι έκανε. Κάθε φορά 
που η ζήτηση για ελβετικά φράγκα 
υπερέβαινε κατά πολύ τη ζήτηση για 
ευρώ (π.χ. όταν οι εξαγωγές της Ελ¬ 
βετίας στην ευρωζώνη αυξάνονταν 
πολύ περισσότερο σε σχέση με τις ει¬ 
σαγωγές της από την ευρωζώνη), δη¬ 
λαδή κάθε φορά που το φράγκο έτει¬ 
νε να ανατιμηθεί έναντι του ευρώ, η 
5ΝΒ παρενέβαινε στην αγορά συναλ¬ 
λάγματος: τύπωνε φράγκα και εν συ¬ 
νεχεία αγόραζε (ή μετέτρεπε) με αυτά 
τα φράγκα ευρώ, ώστε να αντισταθ¬ 
μίσει την αυξανόμενη ζήτηση σε φρά¬ 
γκα σε σχέση με το ευρώ. Μ’ αυτόν 
τον κλασικό τρόπο, εξασφάλιζε ότι το 
φράγκο δεν θα ανατιμούνταν, πέρα 
από ένα όριο, σε σχέση με το ευρώ, 
δηλαδή δεν θα παραβιάζονταν προς 
τα κάτω το κατώφλι των 1,2 φράγκων 
ανά ευρώ. 



Π ράγματι, για τα επόμενα 4 
χρόνια η διακύμανση φρά¬ 
γκου και ευρώ δεν έπεσε ποτέ 
κάτω από τα 1,2 φράγκα ανά ευρώ. Το 
τελευταίο όμως εξάμηνο, οι πιέσεις 
που ασκούνταν πάνω στην 5ΝΒ έγι¬ 
ναν αφόρητες. Αρκεί να αναφέρουμε 
ότι τα συναλλαγματικά αποθέματα 
(κυρίως σε ευρώ) της 5ΝΒ ξεπέρασαν 
το 80%(!) του ΑΕΠ της Ελβετίας. Η 
κατάσταση αυτή, δηλαδή να αγοράζει 
ευρώ η 5ΝΒ για να μην παραβιαστεί 
το κατώφλι, έτεινε να γίνει εκρηκτική. 
Έτσι, στις 15 Γενάρη 2015, η 5ΝΒ απο¬ 
φάσισε αιφνιδιαστικά να καταργήσει 
το κατώφλι αυτό, και να αφήσει λίγο 
πολύ ελεύθερη την διακύμανση μετα¬ 
ξύ ελβετικού φράγκου και ευρώ. Εκεί¬ 
νη την ημέρα το φράγκο ανατιμήθηκε 
μέχρι και 40% έναντι του ευρώ, φθά- 
νοντας ακόμη και το 0,8 φράγκα ανά 
ευρώ, και σπέρνοντας τον πανικό στις 
αγορές -και όχι μόνο-, που θεωρού¬ 
σαν ότι η 3ΝΒ δεν θα έκανε ποτέ μια 
τέτοια κίνηση. 

Ο ι επιπτώσεις ήταν πολλές και 
δραματικές. Καταρχάς για 
τις ελβετικές επιχειρήσεις 
ήταν ένα επώδυνο σοκ: «τσουνάμι» 
το χαρακτήρισε ο διευθύνων σύμ¬ 
βουλος της ελβετικής ωρολογοποιίας 
δλναΐεΕ. Πράγματι, οι τιμές των εξα¬ 
γόμενων ελβετικών προϊόντων αυ¬ 
ξήθηκαν πάνω από 20%, πράγμα που 
σε μια περίοδο ύφεσης είναι επώδυνο, 
αν όχι καταστροφικό. Το ίδιο ισχύει 
και για όσους εργαζόμενους ή μικρο¬ 
αστικά στρώματα πήραν δάνεια σε 
ελβετικό φράγκο, ειδικά στην Ανατο¬ 
λική Ευρώπη (και βέβαια για 60.000 
έλληνες δανειολήπτες). Οι συνέπει¬ 
ες όμως στους κερδοσκόπους στην 
αγορά συναλλάγματος ήταν ακόμη 
πιο καταστροφικές. Στις επίσημες 
αγορές συναλλάγματος και μόνο για 
τρεις τράπεζες, ΒαΓεΗγδ, Οίί§ΐΌΐιρ 
και ΟεαίδεΗε ΒαηΕ, οι ζημιές ξεπέρα¬ 
σαν τα 400 εκ. ευρώ. Πολλά κερδο¬ 
σκοπικά ιδρύματα, τα γνωστά Ηεά§6 
Ριιηάδ, είτε χρεοκόπησαν είτε γνώ¬ 
ρισαν σημαντικές ζημιές. Το πραγ¬ 
ματικό όμως ποσό των ζημιών είναι 
άγνωστο. Να αναφέρουμε μόνο ότι, 


σύμφωνα με την Τράπεζα Διεθνών 
Διακανονισμών (ΒΙδ), στις μη επίση¬ 
μες αγορές συναλλάγματος, δηλαδή 
στις λεγάμενες «ονεΓ ΐΗε εοαηΐεΓ», τα 
ποσά που παίζονται στο συνάλλαγμα 
ανέρχονται σε 700 τρις δολάρια, εκ 
των οποίων τα 3 με 5 τρις αφορούσαν 
το ελβετικό φράγκο. Τέλος, να ανα¬ 
φέρουμε ότι αυτή η ανατίμηση του 
φράγκου έναντι του ευρώ, ή αλλιώς η 
υποτίμηση του ευρώ έναντι του φρά¬ 
γκου, σημαίνει και ζημιές και για την 
ίδια την 3ΝΒ, που κρατάει τεράστιες 
ποσότητες ευρώ. Αυτό θα οδηγούσε 
στην χρεοκοπία την 8ΝΒ αν δεν αντι¬ 
στάθμιζε αυτές τις απώλειες από τα 
30 δις κέρδη που είχε μέσα στο 2014. 

βασικότερη αιτία που οδή¬ 
γησε την 3ΝΒ να καταρ¬ 
γήσει αυτό το κατώφλι συ¬ 
ναλλαγματικής διακύμανσης, ήταν η 
προειλημμένη απόφαση της Ευρωπα¬ 
ϊκής Κεντρικής Τράπεζας (ΕΚΤ) να 
εφαρμόσει -πράγμα που έκανε ακρι¬ 
βώς μια βδομάδα μετά, στις 22 Γενά¬ 
ρη- ένα πρόγραμμα «ποσοτικής χα¬ 
λάρωσης» (ύψους 1,14 τρις ευρώ). Με 
άλλα λόγια, να τυπώσει ευρώ για να 
αντιμετωπίσει τον αποπληθωρισμό 
και την στασιμότητα/ύφεση της ευ¬ 
ρωπαϊκής οικονομίας, και ταυτόχρο¬ 
να να χαλαρώσει τις ανοδικές τάσεις 
στα επιτόκια με τα οποία δανείζονται 
τα κράτη της ευρωζώνης, ώστε να 
μην υπάρξει καμιά αιφνίδια χρεοκο¬ 
πία χώρας (βλέπε Ιταλία) και συνε¬ 
πώς διάλυση της ευρωζώνης. Αυτό θα 
σήμαινε ότι το ευρώ θα υποτιμούνταν 
λόγω του ευρωπαϊκού πληθωρισμού, 
και η 3ΝΒ θα ήταν αναγκασμένη να 
αγοράσει τεράστιες ποσότητες ευρώ 
-πράγμα αδύνατο- για να κρατήσει 
αυτό το κατώφλι. 

στόσο, αυτή η αιφνιδιαστι¬ 
κή κίνηση της 3ΝΒ δεν είναι 
μεμονωμένη, αλλά εντάσσε¬ 
ται σ’ ένα νέο ανερχόμενο νομισμα¬ 
τικό πόλεμο σε παγκόσμιο επίπεδο, 
με νέους κινδύνους ανεξέλεγκτης 
οικονομικής κρίσης ή ακόμη και πο¬ 
λέμων. Οι ΗΠΑ, για να αντισταθμί¬ 
σουν την κατάργηση της δικής τους 




«ποσοτικής χαλάρωσης» -το τύπωμα 
δολαρίων-, που εφάρμοζαν τα τελευ¬ 
ταία τέσσερα χρόνια, θα έπρεπε να 
αυξήσουν τα επιτόκιά τους, ώστε να 
προσελκύσουν κεφάλαια απ’ όλο τον 
κόσμο, για να χρηματοδοτήσουν τις 
χρεοκοπημένες επιχειρήσεις τους και 
να συντηρήσουν την οικονομία τους. 
Πράγματι, σε παγκόσμιο επίπεδο οι 
ΗΠΑ λειτουργούν αυτή τη στιγμή 
σαν μια τεράστια αντλία, που απορ¬ 
ροφά κεφάλαια απ’ όλες τις χώρες. 
Αυτό οδηγεί σε μια υπερχρηματοδό- 
τηση της οικονομίας των ΗΠΑ, αλλά 
και σε μια υποχρηματοδότηση (δη¬ 
λαδή ασφυξία) όλων των υπόλοιπων 
οικονομιών, ειδικά των αναπτυσσό¬ 
μενων ή νεοαναδυόμενων. Όλα αυτά 
μέσα σε μια περίοδο παγκόσμιας οι¬ 
κονομικής ύφεσης. 

1 | ι τσι, δεν είναι περίεργο που 
γΗ έχουν αρχίσει όχι μόνο οι αιφ- 
X ^νιδιαστικές, αλλά και ανεξέ¬ 
λεγκτες, υπερτιμήσεις ή ανατιμήσεις 
νομισμάτων. Η ίδια η Λαγκάρντ δή¬ 
λωσε για την απόφαση της 3ΝΒ ότι: 
«Ήταν μια έκπληξη. Ο πρόεδρος της 
3ΝΒ δεν επικοινώνησε μαζί μου. Ελ¬ 
πίζω να είχε επικοινωνήσει με τους 
συναδέλφους του από τις άλλες Κε¬ 
ντρικές Τράπεζες». Να υπενθυμίσου¬ 
με ότι μόλις πριν λίγους μήνες η Ιαπω¬ 
νία αποφάσισε ένα δεύτερο πρόγραμ¬ 
μα «ποσοτικής χαλάρωσης» (μετά 
την αποτυχία του πρώτου να βγάλει 
την ιαπωνική οικονομία από το μα¬ 
κροχρόνιο τέλμα), ενώ ήδη 9 χώρες 
έχουν προχωρήσει, το τελευταίο δί- 
μηνο, σε υποτίμηση των νομισμάτων 
τους (Αυστραλία, Σιγκαπούρη κ.α.), 
σε μια προσπάθεια να τονώσουν τις 
εξαγωγές τους και, συνεπώς, να με¬ 
ταφέρουν την κρίση στους ανταγω¬ 
νιστές τους. Από την άλλη, μια σειρά 
χώρες (Ελβετία, Δανία, αλλά και Φι¬ 
λανδία, παρόλο που είναι στο ευρώ), 
μέσα σ’ αυτή την ολοένα εντεινόμενη 
δίνη των ανατιμήσεων και υποτιμήσε¬ 
ων, αρχίζουν να θεωρούνται ασφαλή 
καταφύγια για τα κεφάλαια, και συ¬ 
νεπώς γνωρίζουν μια ανεπιθύμητη 
εισροή κεφαλαίων, μια ανατίμηση 
των νομισμάτων τους και, συνεπώς, 
μια επιδείνωση των εξαγωγών τους 
και συνακόλουθα αντιμετωπίζουν 
τον κίνδυνο της κρίσης. Απ’ αυτό το 
νέο γύρο του νομισματικού πολέμου, 
κάποιες χώρες θα χάσουν και κάποιες 
(κυρίως οι ΗΠΑ) θα κερδίσουν. Να 
τονίσουμε μόνο ότι αυτός ο δεύτερος 
γύρος θα είναι μάλλον σφοδρότε¬ 
ρος από τον πρώτο, οι καταστροφές 
μεγαλύτερες, και έτσι πολύ εύκολα 
η ανθρωπότητα μπορεί να περάσει 
ανεπαίσθητα από τον νομισματικό 
πόλεμο, δηλαδή τον προθάλαμο των 
πολεμικών συγκρούσεων, στον ίδιο 
τον παγκόσμιο πόλεμο. 

ΟΗαήίβ ΗβΜο 

Η Ισλαμοφοβία Όπλο των Ιμπεριαλιστών και των «Προθύμων» 



Τ ο πρωί της 7ης Γενάρη, δύο ένοπλοι φα¬ 
νατικοί ισλαμιστές, φερόμενοι ως μέλη 
της Αλ-Κάιντα, εισέβαλαν στα γραφεία 
της σατιρικής γαλλικής εφημερίδας 
Οιαήΐβ Ηβύάο στο Παρίσι και δολοφόνησαν άγρια 
11 εργαζομένους και στελέχη της εφημερίδας, ενώ 
τραυμάτισαν άλλους 11. Κατά την αποχώρησή τους 
σκότωσαν και έναν γάλλο αστυνομικό. Η συγκεκρι¬ 
μένη εφημερίδα είχε δεχθεί και στο παρελθόν μηνύ¬ 
σεις, απειλές και επιθέσεις για τα σκίτσα του Μω¬ 
άμεθ που δημοσίευε, καθώς ορισμένες παραλλαγές 
του Ισλάμ απαγορεύουν την απεικόνισή του, και είχε 
στοχοποιηθεί από τους φανατικούς ισλαμιστές. 

Οι δύο ένοπλοι δολοφονήθηκαν με τη σειρά τους 
από τις αστυνομικές δυνάμεις, έπειτα από κυνηγητό 
δύο ημερών, καθώς εξέρχονταν πυροβολώντας από 
περικυκλωμένο κτήριο κοντά στο αεροδρόμιο Σαρλ 
ντε Γκωλ, στο οποίο είχαν ταμπουρωθεί. 

Αν και είναι συζητήσιμο το κατά πόσο σκίτσα σαν 
αυτά της Οιαήΐβ ΗβΒάο εξυπηρετούν πραγματικά και 
αποτελεσματικά τη «σάτιρα», την «ελευθεροτυπία» 
ή κάποιον αγώνα για την «εκκοσμίκευση» του κό¬ 
σμου, ή εν τέλει αν έχουν κάποιο νόημα πέρα από τη 
συνειδητή δημιουργία προκλήσεων, δεν χωράει αμ¬ 
φιβολία ότι ο σχεδιασμός και η εκτέλεση της επίθε¬ 
σης συνιστούν απάνθρωπες πράξεις μίσους ενάντια 
σε εργαζόμενους, και ως τέτοιες οφείλουν να κα¬ 
ταδικαστούν από τους εργαζόμενους και τα φτωχά 
λαϊκά στρώματα όλου του κόσμου, που γνωρίζουν 
από πρώτο χέρι την αγριότητα, είτε αυτή λαμβάνει 
τη μορφή μνημονίων και αντεργατικών μέτρων, είτε 
πολεμικών επεμβάσεων και δικτατοριών. 

Από την άλλη, η επίθεση αυτή έδωσε μια τερά¬ 
στια ευκαιρία στον γαλλικό και παγκόσμιο ιμπερια¬ 
λισμό να δικαιολογήσει τις ασύγκριτα δολοφονικό- 
τερες επεμβάσεις του, να προχωρήσει σε «πρόβες» 
για την επέμβαση στρατιωτικών και ημι-στρατιωτι- 
κών ομάδων στη γαλλική πρωτεύουσα και αλλού, 
να ενισχύσει τη μισαλλοδοξία ανάμεσα στους εργα¬ 
ζόμενους και τα φτωχά στρώματα και να υποστηρί¬ 
ξει κατά το δυνατόν την κυβέρνηση του Ολάντ, του 
λιγότερο δημοφιλούς προέδρου στην ιστορία της 
Γαλλίας. 

Κατά το κυνήγι για τη σύλληψη των δραστών, η 
γαλλική κυβέρνηση ανέβασε το επίπεδο «συναγερ¬ 
μού» της χώρας στο ανώτατο όριο και εκτεταμένα 
χρησιμοποίησε στρατιωτικά και ημι-στρατιωτικά 
σώματα. Στρατός (σχεδόν 10.000 άνδρες!) τοποθε¬ 
τήθηκε στα μέσα μαζικής μεταφοράς, σε γραφεία 
ΜΜΕ, σε τόπους λατρείας και στον πύργο του Άι- 
φελ. Αντίστοιχα «προληπτικά» μέτρα πάρθηκαν και 
σε άλλες χώρες (ΗΠΑ, Δανία, Ισπανία, Βρετανία, 
Βέλγιο). Πενήντα τέσσερις άνθρωποι στη Γαλλία, οι 
οποίοι τάχθηκαν δημόσια υπέρ της επίθεσης, συνε- 
λήφθησαν με την κατηγορία της «υποστήριξης στην 
τρομοκρατία» και 12 απ’ αυτούς καταδικάστηκαν σε 
ποινές φυλάκισης αρκετών μηνών. 

Αυτό βέβαια δεν εμπόδισε την πραγματοποίη¬ 
ση τουλάχιστον 54 καταγεγραμμένων επιθέσεων σε 
τζαμιά και άλλα ισλαμικά κέντρα της Γαλλίας, οι μι- 
σές από τις οποίες έγιναν με χρήση πυροβολισμών, 
ακόμη και χειροβομβίδων! Ρατσιστικά συνθήματα 
μίσους εναντίον των Αράβων εν γένει γράφονταν 
ανεμπόδιστα σε τοίχους του Παρισιού. 

Το απόγευμα της 7ης Γενάρη, αφού τα νέα της 


επίθεσης είχαν γίνει γνωστά, διάφορες διαδηλώσεις 
πραγματοποιήθηκαν στο Παρίσι και άλλες γαλλι¬ 
κές πόλεις, συγκεντρώνοντας συνολικά περίπου 
100.000 διαδηλωτές. Ο Ολάντ άδραξε την ευκαιρία 
να κηρύξει την 8η Γενάρη επίσημη μέρα πένθους, 
βάζοντας ακόμη και τους μαθητές των σχολείων να 
κρατήσουν ενός λεπτού σιγή (πολλοί μαθητές αντε- 
λήφθησαν την παγίδα και αντιστάθηκαν ομαδικά, αν 
και με τρόπο που δείχνει σύγχυση) ενώ οι Ομπάμα, 
Πούτιν, Μέρκελ, Ρέντσι, Κάμερον και Σία εξέφρα- 
σαν τα συλλυπητήρια και την οργή τους για την 
επίθεση. Το αρχικό σύνθημα αλληλεγγύης «]β $ηΐ$ 
Οιαήΐβ» («είμαι/ονομάζομαι ΟΚ^Πΐε») μετατράπηκε 
σε μέσο ιμπεριαλιστικής προπαγάνδας. Εμφανιζόταν 
παντού: στο διαδίκτυο, σε κινητά, αφίσες, ιστοσελί¬ 
δες μεγάλων ΜΜΕ, ενώ χρησιμοποιήθηκε και από 
την αμερικάνικη πρεσβεία στο Παρίσι. Αμερικάνικα 
ΜΜΕ (ΒίοοηιΙιβτξ, Ηηβΐηξίοη Ρθ5ί) αναδημοσίευσαν 
τα σκίτσα που είχαν προκαλέσει τη στοχοποίηση της 
γαλλικής εφημερίδας, ανατροφοδοτώντας το θρη¬ 
σκευτικό μίσος. Σε πολλές ευρωπαϊκές πρωτεύουσες 
και πόλεις, οι διαδηλώσεις της 8ης Γενάρη είχαν ως 
επίσημους «σπόνσορες» πρωθυπουργούς, υπουρ¬ 
γούς, βουλευτές και δημάρχους, ενώ στη Γαλλία 
πραγματοποιήθηκε «σιωπηρή» διαδήλωση... 

Ο αριθμός των διαδηλωτών στις 10 Γενάρη αυ¬ 
ξήθηκε σε περίπου 700.000 στις διάφορες πόλεις της 
Γαλλίας και την επομένη, 11 Γενάρη, πραγματοποι¬ 
ήθηκε η πολυδιαφημισμένη διαδήλωση «εθνικής 
ενότητας» δύο εκατομμυρίων στο Παρίσι, με την 
οποία ο Ολάντ και δεκάδες άλλοι ιμπεριαλιστές και 
ηγέτες χωρών επιχείρησαν να χρησιμοποιήσουν τα 
αισθήματα των μαζών για αλληλεγγύη και αδελ¬ 
φοσύνη προκειμένου να «ξεπλύνουν» τις αμαρτίες 
τους. Πέρα από τους γνωστούς σφαγείς των λαών 
(ΗΠΑ και ΕΕ), στη διαδήλωση παρευρέθησαν πολ¬ 
λοί ηγέτες χωρών, γνωστοί για τα δημοκρατικά τους 
αισθήματα και τα μέτρα υπέρ της ελευθεροτυπίας, 
όπως της Αιγύπτου, Ρωσίας, Τουρκίας, Ηνωμένων 
Αραβικών Εμιράτων... 

Από τη διαδήλωση δεν θα μπορούσε να λείπει, 
εν μέσω προεκλογικής εκστρατείας, ο απερχόμενος 
τότε πρωθυπουργός Σαμαράς. Αυτός μάλιστα ξεπέ- 
ρασε ακόμη και τους γάλλους ιμπεριαλιστές (που 
ήταν σε κάποιο βαθμό προσεκτικοί στη διάκριση 
φανατικών ισλαμιστών - μουσουλμάνων) ταυτίζο¬ 
ντας τους τρομοκράτες με όλους τους μετανάστες 
και παραληρώντας κατά της παροχής ιθαγένειας! 
Ο άνθρωπος που σε μια νύχτα έκλεισε - με πράξη 
νομοθετικού περιεχομένου και όχι ψηφοφορία στη 
Βουλή - την ΕΡΤ, «διαδήλωνε» υπέρ της ελευθερίας 
γνώμης και τύπου... 

Οι ιμπεριαλιστές και οι «πρόθυμοι» σύμμαχοί 
τους βρήκαν την ευκαιρία να κηρύξουν εκ νέου 
τον πόλεμο στην «τρομοκρατία», ξεκινώντας μια 
διεθνή καμπάνια ισλαμοφοβίας. Αποκρύπτουν ότι 
αυτοί ήταν και είναι οι βασικοί χρηματοδότες των 
διαφόρων φανατικών ισλαμιστικών οργανώσεων, 
όταν αυτές εξυπηρετούν τα συμφέροντά τους. Επι¬ 
χειρούν να τρομοκρατήσουν και να διαιρέσουν τους 
εργαζόμενους, να δικαιολογήσουν τις αιματηρές 
επεμβάσεις τους και να προετοιμάσουν τους λα¬ 
ούς για ακόμη σφοδρότερες επιθέσεις. Παράλληλα, 
προβαίνουν σε βήματα συνεργασίας μεταξύ μυστι¬ 
κών υπηρεσιών και νέα μέτρα παρακολούθησης των 
πολιτών. Είναι υποκριτές, θρέφουν το μίσος και τον 
φασισμό, αποτελούν τον κύριο εχθρό για τα συμφέ¬ 
ροντα των εργαζομένων. Η πάλη ενάντια στην «τρο¬ 
μοκρατία» είναι το δικό τους σύνθημα. Το σύνθημα 
των εργαζομένων είναι πάλη ενάντια στον πόλεμο 
και τον ιμπεριαλισμό, και τους υποστηρικτές του 
εντός και εκτός συνόρων. Η πάλη για την ελευθερία 
της έκφρασης και κριτικής, όπως σωστά δήλωσαν 
εκπρόσωποι της γαλλικής εργατικής επαναστατικής 
οργάνωσης Ιηίίβ Οηνήβνβ (Εργατική Πάλη) «ξεκινά 
από την ελευθερία των εργαζομένων και όλων των 
καταπιεσμένων». 

■ Στέφανος Ιωαννίδης 



στον κόσμο... 


ΠΟΛΩΝΙΑ 

Πάνω από 2.000 ανθρακωρύχοι απεργούν στα αν¬ 
θρακωρυχεία της Σιλεσίας, στη νότια Πολωνία, ενά¬ 
ντια στην απόφαση της κυβέρνησης να κλείσει 4 ορυ¬ 
χεία της κρατικής εταιρείας “ΚοτηραπΗ \Υ6§1ο\να”, η 
οποία είναι η μεγαλύτερη εταιρεία εξόρυξης άνθρακα 
στην ΕΕ, ιδιοκτήτρια 14 ορυχείων και 5 εργοστασί¬ 
ων, με 64.000 εργαζόμενους. Η απεργία ξεκίνησε στις 
7 Γενάρη από τους ανθρακωρύχους του ορυχείου 
ΒΓζεδζοζε και εξαπλώθηκε γρήγορα και στα υπόλοι¬ 
πα ορυχεία. Στην απεργία μπήκαν και ανθρακωρύχοι 
που απασχολούνται σε άλλες εταιρείες (“ΉδίΓζφδΕα 
ΞρόΙΕα \Υζ§1ο\να” και “ΚαΐολνίοΕΐ Ηο1<Βη§ \Υ£§1ο\νγ”), 
ενώ οι δήμοι της περιοχής δήλωσαν τη συμπαράστα¬ 
σή τους στον αγώνα των ανθρακωρύχων, διαμαρτυ- 
ρόμενοι απέναντι στην κυβέρνηση για την υποβάθμι- 
ση της περιοχής τους. 

Μέχρι στιγμής, η απεργία συνεχίζεται και στα 14 
ορυχεία και οι μορφές πάλης των ανθρακωρύχων ποι¬ 
κίλλουν, από την υπόγεια διαμαρτυρία ως τις απεργί¬ 
ες πείνας και τους αποκλεισμούς του σιδηροδρομικού 
δικτύου. Πραγματοποιούνται και διαδηλώσεις, με πιο 
εντυπωσιακή αυτή στην πόλη Βγΐοηι, με τη συμμετο¬ 
χή 10.000 διαδηλωτών. 

Τα γκάλοπ δείχνουν πως η απεργία έχει τη στήρι¬ 
ξη του 68,5% των Πολωνών και η ηγεσία των συνδι¬ 
κάτων των ανθρακωρύχων δήλωσε πως το επόμενο 
βήμα κλιμάκωσης είναι η κοινή απεργία με συνδικάτα 
των σιδηροδρομικών, της ενέργειας και των ταχυ¬ 
δρομείων. 

Το κλείσιμο των ορυχείων θα προκαλέσει άμεσα 
την απώλεια 5.000 θέσεων εργασίας, στην πραγμα¬ 
τικότητα πολύ περισσότερων, αφού η καρδιά της οι¬ 
κονομίας της περιοχής είναι τα ανθρακωρυχεία. Είναι 
προφανές ότι το σχέδιο της κυβέρνησης είναι η ιδιω¬ 
τικοποίηση των ορυχείων. Ήδη η εταιρεία “υηΐνεΓδαΙ 
Επ6Γ§γ”, που ανήκει στον μεγαλοεπιχειρηματία Κρι- 
στόφ Ντομαρέσκι, έχει κάνει πρόταση για την αγορά 
τριών από τα τέσσερα ορυχεία που πρόκειται να κλεί¬ 
σει η κυβέρνηση. Ένας άλλος μεγαλοεπιχειρηματίας, 
ο Γιαν Κούλτζικ, πρόκειται να αυξήσει κατακόρυφα τα 
κέρδη του με την εισαγωγή άνθρακα από τη Ρωσία. 

Η μάχη αυτή των ανθρακωρύχων είναι καθοριστι¬ 
κής σημασίας και σε πολλά σημεία θυμίζει τη μάχη 
των βρετανών συναδέλφων τους το 1984. Η περιοχή 
της Σιλεσίας είναι μια από τις πιο σημαντικές εστίες 
αντίστασης των ανθρακωρύχων, οι οποίοι αποτελούν, 
συνδικαλιστικά, το πιο ενεργό κομμάτι των πολωνών 
εργαζομένων. 


ΒΡΑΖΙΛΙΑ 

Συγκέντρωση και διαδήλωση στην οποία συμμε¬ 
τείχαν περισσότεροι από 15.000 διαδηλωτές πραγμα¬ 
τοποιήθηκε στις 24 Γενάρη, στο Σάο Πάολο, με πρω¬ 
τοβουλία του κινήματος “Ραδδε ΤΐνΐΌ”, το οποίο ζητά 
δωρεάν μεταφορές. Στις 10 Γενάρη, μια παρόμοια κι¬ 
νητοποίηση είχε συγκεντρώσει περίπου 30.000 άτομα 
στο Ρίο ντε Τζανέιρο και το Σάο Πάολο. 

Η τιμή του εισιτηρίου στα λεωφορεία του Σάο 
Πάολο, από τις αρχές Ιανουάριου, αυξήθηκε από 3 
ρεάλ σε 3,50 ρεάλ (περίπου 1,2 ευρώ), ενώ ο πληθω¬ 
ρισμός στη διάρκεια του έτους ήταν 6,4%. Τον Ιού¬ 
νιο του 2013, κατά τη διάρκεια της διεξαγωγής του 
Κυπέλλου Συνομοσπονδιών, η Βραζιλία, και πάλι με 
αφορμή την αύξηση της τιμής του εισιτηρίου στις δη¬ 
μόσιες μεταφορές, είχε βρεθεί στα πρόθυρα εξέγερ¬ 
σης, με μαζικότατες διαδηλώσεις και κυρίαρχο αίτημα 
καλύτερες δημόσιες υπηρεσίες. 

Αυτός φαίνεται να είναι και ο λόγος που οι αρ¬ 
χές κινητοποίησαν πάνω από 1.100 αστυνομικούς, οι 
οποίοι, με εκτεταμένη χρήση δακρυγόνων και σφαι¬ 
ρών από καουτσούκ, επιτέθηκαν στη διαδήλωση και, 
μετά από αρκετές ώρες οδομαχιών, κατάφεραν να 
τη διαλύσουν. Κατά τα επεισόδια τραυματίστηκαν 
τουλάχιστον τρεις άνθρωποι, ανάμεσά τους και ένας 
δημοσιογράφος που κάλυπτε τα γεγονότα, ενώ τέσ¬ 
σερις διαδηλωτές συνελήφθησαν. 

ΒΕΝΕΖΟΥΕΛΑ 

Κρίσιμο σταυροδρόμι της 
μπολιβαριανής επανάστασης 



Βενεζουέλα αντιμετωπίζει 
μια μάχη σε πολλά μέτωπα. 

1. Καταρχάς έναν οικονομι¬ 
κό πόλεμο γύρω από το πε¬ 
τρέλαιο, που βρίσκεται σε πλήρη εξέλιξη. 
Η Βενεζουέλα, όπως και το Μεξικό, είναι 
χώρες κλειδιά, τεράστιας στρατηγικής 
σημασία για τις ΗΠΑ, γιατί παραδοσιακά 
εξασφαλίζουν τις πετρελαϊκές τους ανά¬ 
γκες. Η πολύ σημαντική πτώση της τιμής 
του πετρελαίου (30% συνολικά, στη Βενε¬ 
ζουέλα έφτασε στα μέσα Γενάρη στα 39,4 
δολάρια το βαρέλι) σ’ έναν βαθμό είναι 
αντικειμενική, λόγω της παγκόσμιας κρί¬ 
σης και της μειούμενης ζήτησης στις ανα¬ 
πτυγμένες οικονομίες. Σ’ αυτό το πλαίσιο 
υπάρχει μια γεωπολιτική στρατηγική των 
ΗΠΑ, που εκμεταλλεύεται την πτώση της 
τιμής του πετρελαίου για να αποδυναμώ¬ 
σει τους τρεις μεγάλους αντιπάλους της 
(Ρωσία, Ιράν, Βενεζουέλα) και φυσικά να 
διατηρήσει την αγορά πετρελαίου κάτω 
από τον νομισματικό έλεγχο του δολαρί¬ 
ου. Οι ΗΠΑ έχουν υιοθετήσει μια επιθε¬ 
τική νομισματική πολιτική (ύψωση των 
επιτοκίων), που οδηγεί στην απομάκρυν¬ 
ση κεφαλαίων από τις αγορές πρώτων 
υλών (πετρέλαιο, σόγια, χαλκός), εφόσον 
πέφτουν οι τιμές τους. Ταυτόχρονα, μέσω 
μιας πελώριας επενδυτικής κίνησης (πάνω 
από 100 δις δολ.), ρίχνουν τεράστια ποσά 
στην παραγωγή φυσικού αερίου από ιζη¬ 
ματογενή σχιστολιθικά πετρώματα, μει¬ 
ώνοντας σημαντικά την ενεργειακή τους 
εξάρτηση. 

Σε μια προσπάθεια να φρενάρει την 
ελεύθερη πτώση της τιμής του πετρελαί¬ 
ου, ο πρόεδρος της Βενεζουέλας Μαδού- 
ρο (διάδοχος του Τσάβες) επισκέφτηκε 
τις κύριες χώρες του ΟΠΕΚ, το Ιράν, τη 
Σαουδική Αραβία, το Κατάρ, την Αλγερία, 
τη Ρωσία και πρόσφατα το Μεξικό. Πέρα 
από την αναζήτηση χρηματοδότησης της 
οικονομίας της Βενεζουέλας, ο κυριότε- 
ρος στόχος του ήταν να συγκεντρώσει 
υποστήριξη στην πρωτοβουλία της Βενε¬ 
ζουέλας για αποκατάσταση της αγοράς 
πετρελαίου και ζητώντας ταυτόχρονα από 
τα πετρελαιοπαραγωγά έθνη να μειώσουν 
την παραγωγή τους, για να σταματήσει η 
πτώση των τιμών. Καθώς όλα δείχνουν, 
αυτές οι επισκέψεις ήταν άκαρπες, μια και 
ο Μαδούρο πήρε αρνητικές ή αδιάφορες 
απαντήσεις από το σύνολο των χωρών 
του Κόλπου αλλά και από τη Ρωσία, που 
κι αυτή βρίσκεται σε δύσκολη οικονομική 
κατάσταση. 

2. Μια νέα προσπάθεια πολιτικής αποστα¬ 
θεροποίησης από τη Δεξιά και τους ιμπε¬ 
ριαλιστές. Είναι καταπληκτικός ο συντο¬ 
νισμός των μεγάλων δυτικών ΜΜΕ, που 
καθημερινά αναπαράγουν «ειδήσεις» από 
την Βενεζουέλα. Αλίμονο! Και απ’ αυτή 
την σταυροφορία δεν θα μπορούσαν να 
λείψουν τα άθλια σκιάχτρα τύπου Βούλ- 
τεψη, που τρομοκρατούσαν τον ελληνικό 
λαό προεκλογικά ότι αν δεν παραμείνει 
η ΝΔ στην εξουσία δεν θα έχουμε χαρ¬ 
τί υγείας! Η σημερινή κρίση, που παίρνει 
διάφορες μορφές, είναι συνέχεια της προ¬ 
σπάθειας ανατροπής του καθεστώτος το 
περασμένο καλοκαίρι (43 νεκροί, εκατο¬ 
ντάδες τραυματίες) από ακραία ή και φα¬ 
σιστικά κομμάτια της Δεξιάς, με την βοή¬ 


θεια κολομβιανών παραστρατιωτικών και 
φυσικά των ΗΠΑ, που προσπάθησαν να 
εκμεταλλευτούν το κενό που δημιουργή- 
θηκε απ’ τον θάνατο του Τσάβες. Ο θάνα¬ 
τος του Τσάβες είχε δώσει ελπίδες στους 
αντιδραστικούς και τους ιμπεριαλιστές 
για μια γρήγορη ήττα του καθεστώτος, 
όμως οι αντοχές του αποδείχτηκαν σημα¬ 
ντικά μεγαλύτερες. Η κυβέρνηση Μαδού¬ 
ρο κατάφερε να σταθεί όρθια και να στα¬ 
θεροποιηθεί, χτυπώντας την αντίδραση 
(φυλακίσεις, διώξεις), εμβαθύνοντας την 
κοινωνική απομόνωση των πραξικοπημα¬ 
τιών, κυρίως στα μεσαία στρώματα. 

Η Δεξιά όμως προσπάθησε να κερδίσει 
στο τραπέζι των διαπραγματεύσεων αυτό 
που δεν μπόρεσε να πετύχει με τους εκ¬ 
βιασμούς των συμμοριών της στους δρό¬ 
μους. Οι επιχειρηματίες συγκέντρωσαν τα 
αιτήματα τους σ’ ένα πακέτο από «δώδεκα 
σημεία», που εγκρίθηκε από 47 οικονομο¬ 
λόγους της αντιπολίτευσης. Απαίτησαν 
νομισματική απελευθέρωση, κοινωνικές 
αντιμεταρρυθμίσεις, ακύρωση του σημε¬ 
ρινού συστήματος τιμών, ιδιωτικοποίηση 
των εθνικοποιημένων τομέων. Ζήτησαν 
μια θέση στο υπουργικό συμβούλιο για να 
διαχειρίζονται το νόμισμα και να καταρ¬ 
γήσουν την εργατική νομοθεσία. Εφόσον 
αυτά τα αιτήματα απορρίφθηκαν, το λόμπι 
των καπιταλιστών διπλάσιασε την πίεσή 
του, υπονομεύοντας τον κρατικό έλεγχο 
των πετρελαϊκών εσόδων με εργαλείο τη 
νομισματική κερδοσκοπία και με στόχο 
την πολιτική αποσταθεροποίηση. 

Σήμερα, η βενεζουελάνικη Δεξιά 
εφαρμόζει ένα σχέδιο που έχει ονομαστεί 
«η συντόμευση», δηλαδή η αναρρίχηση 
στην εξουσία χωρίς να περιμένουν άλλα 
πέντε χρόνια ως τις προεδρικές εκλογές 
του 2019. Το σχέδιο είναι απλό. Να οξύνει 
τις επιπτώσεις της οικονομικής κρίσης με 
όλα τα μέσα και να δημιουργήσει, μέσω 
μιας τεχνητής κρίσης σπανιότητας (τε¬ 
ράστιες ουρές για βασικά είδη διατροφής 
και προϊόντα καθημερινής χρήσης) μια 
γενικευμένη δυσαρέσκεια, ικανή να την 
εκμεταλλευτεί πολιτικά η Δεξιά. Αυτή η 
κατάσταση οργανώνεται συστηματικά 
από τον Δεκέμβρη του 2012 από τη δε¬ 
ξιά αντιπολίτευση και τους καπιταλιστές. 
Χωρίς αμφιβολία, η οικονομική κρίση της 
Βενεζουέλας είναι μεγάλη, όμως σε καμιά 
περίπτωση για τις ελλείψεις δεν ευθύνε- 
ται η κυβέρνηση. Πώς εξηγούνται λοιπόν 
οι ουρές σε μια χώρα που διπλάσιασε τα 
τελευταία δύο χρόνια τις εισαγωγές στα 
προϊόντα διατροφής; Η Βενεζουέλα είναι 
μια χώρα που εξαρτάται σχεδόν αποκλει¬ 
στικά από το πετρέλαιο, έχει μια εθνικο¬ 
ποιημένη πετρελαϊκή οικονομική δομή και 
τα έσοδα από το πετρέλαιο βρίσκονται 
στα χέρια του κράτους. Το κράτος κατέχει 
μεγάλες ποσότητες ξένου συναλλάγματος 
(δολάριο) και στη διαχείριση αυτού του 
συναλλάγματος θα πρέπει να ψάξουμε τη 
ρίζα του προβλήματος. 

Υπάρχουν δύο δρόμοι σήμερα στη Βε¬ 
νεζουέλα, από τους οποίους «φιλτράρο¬ 
νται» τα πετρελαϊκά έσοδα. Ο ένας είναι 
οι τράπεζες και ο άλλος είναι η διαχείρι¬ 
ση του εξωτερικού εμπορίου. Οι τράπε¬ 
ζες παρέχουν συνάλλαγμα στον ιδιωτικό 
τομέα για την εισαγωγή προϊόντων και ο 


ιδιωτικός τομέας κάνει ό,τι θέλει μ’ αυτά 
τα χρήματα. Κυρίως αυτό που δεν κάνει ο 
ιδιωτικός τομέας είναι οτιδήποτε παραγω¬ 
γικό, για να μην μιλήσουμε για τις ίδιες τις 
τράπεζες. Υπολογίζεται ότι τα τελευταία 
χρόνια 22 δις δολάρια, που μεταφέρθη¬ 
καν νόμιμα από την Κεντρική Τράπεζα 
σε ιδιωτικές εμπορικές τράπεζες εισαγω- 
γών-εξαγωγών, έχουν «χαθεί». Σήμερα η 
κυβέρνηση ανταλλάσει το δολάριο μέσω 
τριών συναλλαγματικών μηχανισμών, σε 
αξία 6,3, 12, και 50 μπολίβαρ (το εθνικό 
νόμισμα) το δολάριο, ενώ στη μαύρη αγο¬ 
ρά φτάνει έως και 150 μπολίβαρ. 

Ποιος είναι πρακτικά ο μηχανισμός 
που δημιουργεί τις ελλείψεις; Μια μέρα, 
για παράδειγμα τη Δευτέρα, εξαφανίζο¬ 
νται από τη γειτονιά «X» πέντε προϊόντα, 
ο καφές, το αλεύρι, το κακάο, το ρύζι. Τα 
ίδια αυτά προϊόντα εμφανίζονται σε τρεις 
μέρες σε τεράστιες ποσότητες στη γειτο¬ 
νιά «Ψ», σε μικρή απόσταση από την «X». 
Μια άλλη μέρα, π.χ. την Τετάρτη, εμφα¬ 
νίζονται όλα αυτά τα προϊόντα, αλλά με 
μεγάλες ουρές αναμονής, στο τάδε σού¬ 
περ μάρκετ και σε δύο μέρες εξαφανίζο¬ 
νται ξανά για να επανεμφανιστούν σε μια 
εβδομάδα. 

Προσπαθώντας να κερδίσει χρόνο, η 
κυβέρνηση έχει κάνει κάποιες παραχω¬ 
ρήσεις στο μεγάλο κεφάλαιο. Τον περα¬ 
σμένο Νοέμβρη τροποποίησε έναν νόμο 
που δίνει τη δυνατότητα σε τράπεζες και 
χρηματιστηριακές εταιρείες να μεταφέ¬ 
ρουν νόμισμα μέσω τίτλων σε μπολίβαρ 
και δολάρια, παράλληλα με την επίσημη 
συναλλαγματική ισοτιμία και χωρίς την 
αποκλειστική διαχείριση της Κεντρικής 
Τράπεζας της Βενεζουέλας. Ο νόμος λέει 
ότι εταιρείες και ιδιώτες μπορούν να αγο¬ 
ράζουν ξένο συνάλλαγμα από τρίτους σε 
μια «εναλλακτική αγορά ξένου συναλ¬ 
λάγματος». Ο νόμος είχε αναμορφωθεί 
από την κυβέρνηση Τσάβες, οδηγώντας 
στο κλείσιμο 50 χρηματιστηριακές εται¬ 
ρείες, που αποδείχτηκε ότι κερδοσκοπού¬ 
σαν πάνω στα συμφέροντα της οικονομί¬ 
ας και του λαού. 

Η μπολιβαριανή διαδικασία διανύει 
σημαντικούς κινδύνους απ’ αυτούς τους 
συμβιβασμούς προς το μεγάλο κεφάλαιο, 
όσο κι αν επιδιώκονται ως τακτικές κινή¬ 
σεις. Ειδικά όσο η βιομηχανία και η αγρο¬ 
τική παραγωγή παραμένουν αδύναμες 
και η Βενεζουέλα αναγκάζεται να εισάγει 
τρόφιμα και καταναλωτικά είδη, τα πε¬ 
τρελαϊκά έσοδα -χωρίς μια κατά μέτωπο 
σύγκρουση με τους καπιταλιστές- θα γί¬ 
νονται όλο και πιο επισφαλή. Χωρίς την 
εθνικοποίηση των τραπεζών και το κρα¬ 
τικό μονοπώλιο του εξωτερικού εμπορίου, 
είναι πολύ δύσκολο (αδύνατο) να υπάρξει 
παραγωγική διαχείριση του συναλλάγμα¬ 
τος και να αλλάξει το παραγωγικό μοντέ¬ 
λο της Βενεζουέλας. 

Το μεγαλύτερο πρόβλημα είναι πώς 
τα οικονομικά πλάνα που σχεδιάστηκαν 
από τις κυβερνήσεις του Τσάβες δεν έχουν 
προχωρήσει στο βαθμό που απαιτούν οι 


ανάγκες των μαζών και έχουν «κολλήσει» 
από μια άτολμη πολιτική συμβιβασμών, 
από τη δημιουργία μιας γραφειοκρατίας 
και την σχετική καθήλωση της επανα¬ 
στατικής μπολιβαριανής διαδικασίας, της 
οποίας ηγούνταν ο Τσάβες. Τα σχέδια 
αυτά, το «Εθνικό Σχέδιο Σιμόν Μπολιβάρ» 
του 2006 και το «Σχέδιο για την Πατρίδα» 
του 2012 (που σχεδιάζει τον «σοσιαλισμό 
του 21ου αιώνα»), με το οποίο κέρδισε 
τις εκλογές ο Τσάβες, έχουν «μπλοκάρει» 
γιατί μεταξύ σχεδίου και οικονομίας προ¬ 
βάλει η έλλειψη γενικευμένου εργατικού 
ελέγχου. 

Παραδοσιακά, αυτά τα τεράσια ποσά 
τα διαχειριζόταν μια μικρή ζάπλουτη ελίτ 
και μια παρασιτική μπουρζουαζία, που 
ιστορικά εξαρτιόταν από τον έλεγχο αυ¬ 
τού του πλούτου. Η «μπολιβαριανή επα¬ 
νάσταση» έκανε μια θεμελιώδη αλλαγή. 
Χρησιμοποίησε το μεγαλύτερο μέρος των 
πετρελαϊκών εσόδων για την καλυτέρευ¬ 
ση της ζωής της συντριπτικής πλειοψηφία 
των φτωχών λαϊκών μαζών. Μετά από 
την εκδίωξη της ελίτ που διαχειριζόταν 
την κρατική πετρελαϊκή εταιρεία ΡΌνδΑ, 
έγινε δυνατό να μειωθεί η φτώχεια από 
40% στο 22%. Έγιναν ταυτόχρονα τερά¬ 
στια βήματα στην πρόσβαση των φτωχών 
λαϊκών μαζών σε πόσιμο νερό, υγεία και 
παιδεία μέσω της άμεσης επέμβασης των 
«μπολιβαριανών αποστολών». 

Όμως η παραγωγική αξιοποίηση των 
πετρελαϊκών εσόδων -κύρια αφετηρία 
της μπολιβαριανής διαδικασίας- σημαίνει 
και σύγκρουση με το οικονομικό/πολιτικό 
κατεστημένο της χώρας, που συνεχίζει να 
κατέχει σημαντική οικονομική δύναμη. Το 
κρίσιμο σημείο είναι πως δεν απαιτείται 
μια σύγκρουση μόνο με τα μεγάλα συμ¬ 
φέροντα, τους κεφαλαιοκράτες και τους 
ιμπεριαλιστές υποστηρικτές τους, αλλά 
και με μια νέα γραφειοκρατική γάγγραινα 
που έχει σχηματιστεί στη Βενεζουέλα (ο 
κόσμος την ονομάζει «μπόλι-μπουρζουα¬ 
ζία»), που κερδίζει απ’ τη διαχείριση των 
πετρελαϊκών εσόδων. 

Η πολιτική του Τσάβες (ο μόνος που 
υπεράσπισε την ιδέα του σοσιαλισμού, σε 
μια εποχή όπου ούτε καν προφερόταν η 
λέξη) είχε την ικανότητα να κινητοποιεί 
τεράστιες μάζες κάθε φορά που το καθε¬ 
στώς βρισκόταν σε κίνδυνο και μέσω αυ¬ 
τής της κινητοποίησης εμβάθυνε το πολι¬ 
τικό προτσές, του οποίου στιγμές κλειδιά 
ήταν η επανεθνικοποίηση της κρατικής 
εταιρείας πετρελαίου ΡΌνδΑ και η επι¬ 
κύρωση του νέου Συντάγματος της Βενε¬ 
ζουέλας. Αυτός είναι και ο μοναδικός δρό¬ 
μος μέσω του οποίου μπορεί να βαθύνει 
η μπολιβαριανή διαδικασία, να παρθούν 
ριζοσπαστικά μέτρα σε αντικαπιταλιστι- 
κή κατεύθυνση, να γενικευτεί ο εργατικός 
έλεγχος και να γίνουν πιο αποφασιστικά 
βήματα σε ρήξη με το ντόπιο και παγκό¬ 
σμιο κεφάλαιο και τους ιμπεριαλιστές. 

■ Ραχύχη ΒιώηϊΙίπια 

ΑΙΓΥΠΤΟΣ 

Τέσσερα χρόνια μετά την Αραβική Ανοιξη 
η φλόγα της επανάστασης εξακολουθεί να καίει 

■ Μαρία Κτιστάκη 



Μ ε την πιο αιματηρή κα¬ 
ταστολή από την εγκα¬ 
θίδρυσή της, «τίμησε» η 
στρατιωτική χούντα του 
Αλ Σίσι την τέταρτη επέτειο της Αρα¬ 
βικής Άνοιξης στην Αίγυπτο. Οι μαζικές 
ειρηνικές αντικυβερνητικές διαδηλώσεις 
στο Κάιρο και άλλες πόλεις σημαδεύτη¬ 
καν από 15 νεκρούς και δεκάδες τραυμα¬ 
τίες. Ένα χαρακτηριστικό γεγονός ήταν η 
κτηνώδης δολοφονία από την αστυνομία 
της αγωνίστριας Σάιμα αλ Σαμπάχ, τη 
στιγμή που κατέθετε στεφάνι στη μνήμη 
των πεσόντων της εξέγερσης. Η Σάιμα 
ξεψύχησε στα χέρια του συντρόφου της, 
που μάταια φώναζε στους αστυνομικούς 
να καλέσουν ασθενοφόρο. 

Η ειρωνεία της ιστορίας θέλησε να 
ανακοινωθεί λίγες μέρες πριν την επέτειο 
η αθώωση του Μουμπάρακ, του δικτά¬ 
τορα που ανατράπηκε από την εξέγερση, 
τόσο για τις κατηγορίες για διαφθορά 
όσο και για το θάνατο 846 ανθρώπων 
και τον τραυματισμό τουλάχιστον 6.000 
ακόμα, κατά τις 18 μέρες των γεγονότων 
στην πλατεία Ταχρίρ. Είχε προηγηθεί η 
απόσυρση των κατηγοριών που είχαν 
απαγγελθεί στους γιους του για κατά¬ 
χρηση εκατομμυρίων ευρώ, καθώς και η 
απαλλαγή επτά ανώτατων αξιωματού- 
χων του καθεστώτος του. 

Πρωτοφανής Καταστολή 

Η άνοδος του Σίσι στην προεδρία 
σηματοδότησε την παλινόρθωση του 
παλιού καθεστώτος, με πολύ πιο βίαια 
και απροκάλυπτα δικτατορικά χαρακτη¬ 
ριστικά, αλλά και την προσκόλλησή του 
στον αμερικάνικο ιμπεριαλισμό. Δεν εί¬ 
ναι μόνο οι αθωωτικές αποφάσεις και η 
σταδιακή επιστροφή των περισσότερων 
στελεχών του καθεστώτος Μουμπάρακ 
στις θέσεις τους, που αποτελεί πρόκληση 
για τον αιγυπτιακό λαό, που εξεγέρθηκε 
απαιτώντας δουλειά, κοινωνική δικαιο¬ 
σύνη, ισότητα και ελευθερία. Είναι, πολύ 
περισσότερο, ότι η μόνη απάντηση που 
έχει να δώσει το στρατιωτικό καθεστώς 
στα οικονομικά και κοινωνικά προβλή¬ 
ματα, που έχουν ξεφύγει από κάθε έλεγ¬ 
χο, και στο 40% του πληθυσμού που ζει 
σε συνθήκες ακραίας φτώχειας είναι πε¬ 
ρισσότερη λιτότητα και καταστολή. 

Ο περιορισμός των Αδελφών Μου¬ 
σουλμάνων (ΑΜ) χρησιμοποιείται, φα¬ 
νερά πια, ως μέσο για την κατάργηση 
κάθε συλλογικού και ατομικού δικαιώ¬ 
ματος: με ειδικό νόμο έχει απαγορευτεί 
κάθε μορφή διαμαρτυρίας και έχει βγει 
εκτός νόμου όχι μόνο η οργάνωση των 
ΑΜ αλλά και το κίνημα της 6 ης Απρίλη. 
Η εισβολή του στρατού και της αστυ¬ 
νομίας στα πανεπιστήμια είναι σύνηθες 
φαινόμενο, έχουν στηθεί μηχανισμοί 
ελέγχου και οι πρυτάνεις διορίζονται από 
τον Σίσι. Σε ολόκληρες περιοχές, όπως 
στη χερσόνησο του Σινά, έχει κηρυχτεί 
στρατιωτικός νόμος, με πρόσχημα την 
αντιμετώπιση της τρομοκρατίας (ανεπι- 
τυχώς, όπως έδειξαν οι πρόσφατες βομ¬ 


βιστικές επιθέσεις των τζιχαντιστών). Ο 
έλεγχος των ΜΜΕ είναι σχεδόν απόλυ¬ 
τος και η διαστρέβλωση της ενημέρω¬ 
σης πλήρης. Αρκεί η παραμικρή κριτική 
στο καθεστώς - ακόμα και από όσους το 
στήριξαν όταν ανέτρεψε τη δημοκρατι¬ 
κά εκλεγμένη κυβέρνηση των ΑΜ - για 
να βρεθεί κάποιος στη φυλακή με συνο¬ 
πτικές διαδικασίες στα στρατοδικεία. Ο 
αριθμός των πολιτικών κρατουμένων 
ήδη ξεπερνά τις 41.000 - ανάμεσά τους 
μέλη φιλελεύθερων και αριστερών οργα¬ 
νώσεων και υπερασπιστές των ανθρώ¬ 
πινων δικαιωμάτων - ενώ τουλάχιστον 
3.000 οπαδοί των ΑΜ έχουν δολοφονη¬ 
θεί. Ενώ ο Μουμπάρακ και οι αξιωματού- 
χοι του αφήνονται ελεύθεροι, ο πρώην 
πρόεδρος Μόρσι βρίσκεται στη φυλακή, 
καταδικασμένος 3 φορές σε θάνατο, ενώ 
σε θάνατο καταδικάστηκαν και 183 μέλη 
των ΑΜ που συμμετείχαν στις αιματηρές 
διαδηλώσεις του Αυγούστου του 2013. 

Ο Προθυμότερος Σύμμαχος 

Όσον αφορά την εξωτερική πολιτική 
της χούντας, η πρόσδεσή της στον αμερι¬ 
κάνικο ιμπεριαλισμό και τους συμμάχους 
του ξεπερνά κάθε προηγούμενο. Αποτε¬ 
λεί το πιο ένθερμο μέλος της συμμαχίας 
των προθύμων που μάζεψε ο Ομπάμα 
κατά των τζιχαντιστών. Στα απώτερα 
σχέδια της χούντας υπάρχει η επιδίωξη ο 
«πόλεμος κατά της τρομοκρατίας» να συ- 
μπεριλάβει τους ΑΜ, τη Χαμάς και όποια 
άλλη απειλή για τα συμφέροντά της εμ¬ 
φανιστεί. Οι σχέσεις Αιγύπτου - Ισραήλ 
περνάνε την καλύτερη φάση τους, προ¬ 
οιωνίζοντας μια συμμαχία που μόνο τρό¬ 
μο μπορεί να προκαλεί στους λαούς της 
περιοχής. Μετά το κλείσιμο των συνορι¬ 
ακών περασμάτων προς τη Γάζα και την 
καταστροφή, από τον αιγυπτιακό στρα¬ 
τό, των παλαιστινιακών σπιτιών στα σύ¬ 
νορα και των τούνελ που επέτρεπαν τον 
ανεφοδιασμό των Παλαιστινίων, έχουν 
φτάσει στο σημείο να επιτρέπουν τη δι¬ 
εξαγωγή στρατιωτικών επιχειρήσεων 
στην αποστρατιωτικοποιημένη ζώνη του 
Σινά. Εξίσου στενή είναι η συνεργασία 
της χούντας με τις μοναρχίες του Κόλ¬ 
που, που την χρηματοδοτούν αφειδώς, 
προκειμένου να αποτρέψουν οποιαδήπο¬ 
τε εξέγερση που μπορεί να απειλήσει την 
τάξη πραγμάτων στην περιοχή και, κατά 
συνέπεια, τα δικά τους καθεστώτα. 

Υποχώρηση, Όχι Ήττα 

Όσο απελπιστική κι αν δείχνει η κα¬ 
τάσταση, όχι μόνο στην Αίγυπτο αλλά 
σε όλες σχεδόν τις χώρες από όπου πέ¬ 
ρασε η Αραβική Άνοιξη και σήμερα σπα- 
ράσσονται από εμφυλίους, την επέλαση 
των τζιχαντιστών και την «ανθρωπιστι¬ 
κή» επέμβαση της Δύσης, είναι λάθος να 
θεωρούμε ότι ήρθε το τέλος των επανα¬ 
στατικών διεργασιών που ξεκίνησαν το 
2010-11. Οι κοινωνικοί και οικονομικοί 
παράγοντες που τις δημιούργησαν είναι 
ακόμα εκεί, πυροδοτώντας μια εκρηκτική 


δυναμική, που δεν μπορεί να αντιμετω¬ 
πίζεται για πολύ με την καταστολή και 
την επιβολή δικτατοριών ή την ενίσχυ¬ 
ση φονταμενταλιστικών θρησκευτικών 
δυνάμεων, που θεωρούνται μικρότερο 
κακό και εξυπηρετούν στο να εκτρέπουν 
τα κοινωνικά κινήματα από τον προο¬ 
δευτικό, ανατρεπτικό τους χαρακτήρα (ο 
Ισλαμικός Στρατός είναι, εν μέρει, δημι¬ 
ούργημα αυτών των πολιτικών). 

Στην Αίγυπτο, η τάση ανασυγκρό¬ 
τησης των αγώνων και του κινήματος 
επιμένει, παρά την άγρια καταστολή. Οι 
διαδηλώσεις που οργανώνονται παρά 
τις απαγορεύσεις, τις συλλήψεις και τις 
εν ψυχρώ δολοφονίες διαδηλωτών και 
αγωνιστών, οι απεργίες και οι απεργίες 
πείνας αποτελούν ενδείξεις μιας τεράστι¬ 
ας επαναστατικής ενέργειας που ψάχνει 
το δρόμο προς τη ριζοσπαστική κοινω¬ 
νική αλλαγή. Το ίδιο σηματοδοτούν και 
οι διαμάχες που έχουν ξεσπάσει και διο¬ 
γκώνονται στα πλαίσια του πολυσυλλε¬ 
κτικού αντικαθεστωτικού συνασπισμού 
που δημιουργήθηκε κατά την εξέγερση, 
αντιτάχθηκε στην πολιτική των ΑΜ και 
τώρα εξετάζει τη στάση του απέναντι 
στο στρατό. 

Παγιδευμένοι σε δύο 
Αντιδραστικούς Πόλους 

Είναι αλήθεια ότι οι κοινωνικές δυνά¬ 
μεις που αναδείχτηκαν κατά την Αραβι¬ 
κή Άνοιξη παγιδεύτηκαν ανάμεσα στον 
στρατό και τους ΑΜ, που προσπάθησαν 
να χρησιμοποιήσουν το κίνημα προς το 
συμφέρον τους. Ο στρατός, το «βαθύ 
κράτος», η ραχοκοκαλιά του παλιού κα¬ 
θεστώτος, προσπαθεί να το διασώσει με 
τα δύο πραξικοπήματα που πραγματο¬ 
ποίησε: το πρώτο, όταν μετά την εξέγερ¬ 
ση άρπαξε την εξουσία με το Ανώτατο 
Στρατιωτικό Συμβούλιο, και το δεύτερο, 
όταν έσπευσε να «εκφράσει» τη λαϊκή 
δυσαρέσκεια ενάντια στην πολιτική των 
ΑΜ με μια νέα δικτατορία. Μπορεί να 
έχει καταφέρει, ως τώρα, να παρουσιά¬ 
ζεται ως ουδέτερος θεσμός που υπηρετεί 
το λαό, όμως ο ρόλος του αποκαλύπτε¬ 
ται όλο και περισσότερο όσο αυξάνονται 
οι κοινωνικές πιέσεις και αυτός δεν κά¬ 
νει τίποτα άλλο παρά να φροντίζει τη 
διασφάλιση των συμφερόντων και των 
προνομίων του, προσφέροντας γη και 
ύδωρ στους ιμπεριαλιστές και τους συμ¬ 


μάχους τους. Οι ΑΜ, από την άλλη, όχι 
μόνο απέτυχαν να λύσουν οποιοδήποτε 
από τα καυτά οικονομικά και κοινωνικά 
προβλήματα στο διάστημα που βρέθη¬ 
καν στην εξουσία, αφού ακολούθησαν τις 
πολιτικές των προκατόχων τους και υπο¬ 
τάχθηκαν στις επιταγές των ιμπεριαλι¬ 
στών και του ΔΝΤ, αλλά κυβέρνησαν με 
αλαζονεία, διατήρησαν πολύ καλές σχέ¬ 
σεις με το στρατό, εξυμνώντας το ρόλο 
του στην επανάσταση, και ενδιαφέρ¬ 
θηκαν μόνο να πάρουν τον έλεγχο των 
κρατικών θεσμών. Δεν έχουν κάνει την 
παραμικρή αυτοκριτική για την αυταρχι¬ 
κή και αντιλαϊκή διακυβέρνησή τους και 
αρνούνται να στηρίξουν τις πολυάριθμες 
εργατικές κινητοποιήσεις που καταστέλ- 
λονται βάναυσα από τη χούντα. 

Το Κίνημα σε Σταυροδρόμι 

Το κοινωνικό κίνημα στην Αίγυπτο, 
αλλά και στην ευρύτερη περιοχή, βρί¬ 
σκεται σε ένα σταυροδρόμι στην επα¬ 
ναστατική διαδικασία που ξεκίνησε τον 
Ιανουάριο του 2011 και που θα διαρκέσει 
πολλά χρόνια πριν δούμε την τελική της 
έκβαση. Θα υποστεί υποχωρήσεις, σαν 
την τωρινή, ή ακόμα και ήττες. Το κλειδί 
είναι να συνειδητοποιήσει το ίδιο το κί¬ 
νημα ότι δεν αρκεί η ανατροπή ενός δι¬ 
κτάτορα, ούτε οι εκλογές για να αλλάξει 
ένα καθεστώς και ακόμα ότι: α) το παλιό 
καθεστώς, που στηρίζεται από τις ιμπε¬ 
ριαλιστικές δυνάμεις, θα χρησιμοποιήσει 
όλα τα μέσα για να επιβιώσει, ακόμα και 
τη μεγαλύτερη βαρβαρότητα, συνεπώς 
το κίνημα πρέπει να είναι έτοιμο να απα¬ 
ντήσει με βία, β) ότι τόσο ο στρατός όσο 
και ισλαμικές φονταμενταλιστικές δυ¬ 
νάμεις όπως οι ΑΜ έπαιξαν, παίζουν και 
θα συνεχίσουν να παίζουν αντιδραστικό 
ρόλο, καθώς τα συμφέροντα και η ιδεο¬ 
λογία τους δεν μπορούν να συνυπάρξουν 
με την κοινωνική δικαιοσύνη, τις ατομι¬ 
κές ελευθερίες, την ισότητα και την ερ¬ 
γασιακή ασφάλεια που απαιτεί ο λαός, γ) 
ότι χρειάζεται να έρθει σε ρήξη με τους 
δύο αυτούς αντιδραστικούς πόλους, με 
το ίδιο το κοινωνικοπολιτικό σύστημα, 
που εμποδίζει την κοινωνική, οικονομι¬ 
κή και πολιτική αλλαγή, να αναδείξει τη 
δική του ηγεσία και να δημιουργήσει τη 
δική του στρατηγική, που θα οδηγήσει 
στην οικοδόμηση ενός επαναστατικού 
πόλου και θα επιβάλει τα εργατικά και 
λαϊκά συμφέροντα. 

Η «γενική δοκιμή» της ρωσικής επανάστασης 


Ο πόλεμος της τσαρικής Ρωσί¬ 
ας με την Ιαπωνία (1904) όξυ- 
νε τις αντιθέσεις στο εσωτερι¬ 
κό της χώρας, επιταχύνοντας 
τις επαναστατικές διαδικασίες. Η κρίση του 
1900-03 χτύπησε τη βιομηχανία, η ανερ¬ 
γία εξαπλώθηκε, χειροτέρευσαν οι εργασι¬ 
ακές συνθήκες, μικροί και μεσαίοι παραγω¬ 
γοί εξαφανίστηκαν, ενώ αυξήθηκε η συγκέ¬ 
ντρωση και συγκεντροποίηση του κεφα¬ 
λαίου. Η ανάπτυξη του εργατικού κινήμα¬ 
τος ανάγκασε τον τσαρισμό να παραχωρή¬ 
σει κάποιες ελευθερίες, για να προσελκύσει 
την αστική τάξη. Οι μπολσεβίκοι χρησιμο¬ 
ποιούν την «φιλελεύθερη άνοιξη» για να ορ¬ 
γανώσουν το εργατικό κίνημα. Με την αντι¬ 
πολεμική τους προπαγάνδα, μπαίνουν επικε¬ 
φαλής των γεγονότων. 

Το Δεκέμβριο του 1904, κηρύχθηκε απερ¬ 
γία στο εργοστάσιο Πουτίλοφ στην Πετρού¬ 
πολη. Συμπαθούντες απεργοί προχώρησαν 
σε παρόμοιες ενέργειες, με τον αριθμό πλέ¬ 
ον να ξεπερνά τις 80 χιλιάδες απεργούς. Ο ιε¬ 
ρέας Γκαπόν, σαν επικεφαλής υποστηριζόμε- 
νου από την αστυνομία εργατικού συνδικά¬ 
του, οδήγησε μια τεράστια πορεία στα Χει¬ 
μερινά Ανάκτορα, για να παραδώσουν ψη¬ 
φίσματα στον Τσάρο. Τα πυρά του στρατού 
έριξαν πάνω από 100 νεκρούς. Η Ματωμέ¬ 
νη Κυριακή (9 Γενάρη) προκάλεσε δημόσια 
οργή και απεργίες στα βιομηχανικά κέντρα. 
Το απεργιακό κύμα σαρώνει επίσης την Πο¬ 
λωνία, Φινλανδία και Βαλτική. Μέχρι τον 
Φεβρουάριο, ξέσπασαν απεργίες στον Καύ¬ 
κασο και σε γειτονικές με τη Ρωσία ιρανικές 
πόλεις. Τον Απρίλιο, οι απεργίες σάρωσαν τα 
Ουράλια. Τον Μάρτιο, τα ακαδημαϊκά ιδρύ¬ 
ματα αναγκάστηκαν να κλείσουν, συνδέο¬ 
ντας τους ριζοσπαστικούς φοιτητικούς κύ- 

Β άρκιζα, 2/2/1945, Άρθρον 6°: «Άμα 
τη δημοσιεύσει του παρόντος, απο¬ 
στρατεύονται αι ένοπλοι δυνάμεις 
Αντιστάσεως και συγκεκριμένως ο 
ΕΑΑΣ...». 

- Προκήρυξη ΚΕ ΕΑΑΣ, 15/2/1945: «Η 
συμφωνία της 12 ης Φλεβάρη τερματίζει τον 
ένοπλο αγώνα σας ... ήρθε η ώρα να καταθέ¬ 
σετε τα δοξασμένα όπλα σας. Όμως το έργο 
σας δεν ολοκληρώθηκε, η κατοχύρωση της 
λαϊκής κυριαρχίας... περιμένει την πραγμα¬ 
τοποίησή της.» 

Η λέρα της προδοσίας δεν θα ξεπλυθεί 
ποτέ από την σταλινική ηγεσία του ΚΚΕ, 
που επικεφαλής ενός λαϊκού στρατού, μέσα 
σε μια επαναστατική κατάσταση, παρέδωσε 
τις εργατο-αγροτικές μάζες δεμένες χειρο¬ 
πόδαρα σ’ ένα παραπαίον αστικό καθεστώς 
και στους ιμπεριαλιστές. 

Το καλοκαίρι του 1941, η τριπλή κα¬ 
τοχή της Ελλάδας επιβάλλει ένα καθε¬ 
στώς ακραίας εξαθλίωσης και πείνας, τρο¬ 
μοκρατίας και εκτελέσεων, εθνικής καταπί¬ 
εσης. Ήδη την άνοιξη του 1942, η αυθόρ¬ 
μητη αντίσταση του ελληνικού λαού οδη¬ 
γεί στη δημιουργία των πρώτων ομάδων 
του ΕΑΑΣ, με σημαντική συμβολή ορισμέ¬ 
νων μεσαίων στελεχών του ΚΚΕ, όπως οι 
Βελουχιώτης, Βαφειάδης. Όσο αναπτύσσε¬ 
ται και απελευθερώνει περιοχές στην ύπαι¬ 
θρο, τόσο δημιουργείται μια κατάσταση δυ¬ 
αδικής εξουσίας απέναντι στους Ναζί και τις 
δοτές κυβερνήσεις. Πόσο μάλλον που οι λα¬ 
ϊκές μάζες δεν εχθρεύονταν μόνο τους κα- 
τακτητές, αλλά και μια αστική τάξη που είτε 
είχε συνεργαστεί με τους γερμανούς ιμπερι¬ 
αλιστές (κυβερνήσεις Τσολάκογλου, Ράλλη) 
είτε φύγει στο Κάιρο. 

Οκτώβριος 1944: τα γερμανικά στρα- 


κλους με την απεργιακή κίνηση. Η απεργία 
των σιδηροδρόμων στις 21 Οκτώβρη μετα¬ 
τράπηκε σε γενική απεργία στην Πετρούπο¬ 
λη και Μόσχα. Αυτή ανέδειξε το βραχύβιο 
Σοβιέτ της Πετρούπολης, με ηγέτη τον Τρό- 
τσκι, που οργάνωνε 200 εργοστάσια και συ¬ 
ντόνιζε 2 εκ. απεργούς. 

Ο πόλεμος ανατάραξε τις εφεδρείες του 
στρατού, με ναυτικές ανταρσίες να ξεσπούν 
σε όλα τα σημαντικά λιμάνια και την «απο¬ 
κατάσταση της τάξης» να αφήνει πίσω της 
δύο χιλιάδες νεκρούς. Σύντομα οι ανταρσίες 
συντρίφτηκαν, καθώς η στρατιωτική ηγεσία 
παρέμενε προσκείμενη στον Τσάρο. 

Οι εθνικές ομάδες είχαν εξαγριωθεί απ’ 
την πολιτική εκρωσισμού. Πολωνοί, Φιν- 
λανδοί και Βαλτικές Ακτές επεδίωκαν αυτο¬ 
νομία, ελευθερία χρήσης της γλώσσας τους, 
ανάπτυξης της κουλτούρας τους. Στον Καύ¬ 
κασο είχαν ξεσπάσει φυλετικές ταραχές με¬ 
ταξύ Αρμενίων και Τατάρων, επηρεάζοντας 
τις πετρελαιοπηγές του Μπακού και -μαζί με 
την απεργία των σιδηροδρόμων- παραλύο- 
ντας τη χώρα. 

Ο Τσάρος διόρισε μια επιτροπή εξέτασης 
των «αιτιών δυσφορίας», που αποτελούνταν 
από κυβερνητικούς αξιωματούχους, υψηλό¬ 
βαθμους στρατιωτικούς, διευθυντές εργο¬ 
στασίων και σκόπευε να συμπεριλάβει εκ¬ 
προσώπους των εργατών, όμως αυτό μπο- 
ϋκοταρίστηκε απ’ τους σοσιαλδημοκράτες 
που πρότειναν κλιμάκωση των απεργιών και 
η επιτροπή διαλύθηκε σύντομα, με τον τσά¬ 
ρο να συμφωνεί νέες παραχωρήσεις. Στα 
μέσα Φλεβάρη, το διάταγμα Μπουλίγκιν πα¬ 
ραχωρούσε συμβουλευτική συνέλευση, θρη¬ 
σκευτική ανεκτικότητα, ελευθερία λόγου 
και κάποιες παραχωρήσεις σε εθνικές μει¬ 
ονότητες, καθώς και μέτρα για τους αγρό- 


τεύματα αποσύρονται μισοδιαλυμένα, δί¬ 
νοντας μια εξαιρετική ευκαιρία στον ΕΑΑΣ 
να τα αποτελειώσει και να χρησιμοποιήσει 
τον εξοπλισμό τους. Η εντολή δεν δόθηκε 
ποτέ. Και ενώ η χώρα άδειαζε απ’ τα στρα¬ 
τεύματα κατοχής, αρκούσε η μεταφορά μο¬ 
νάδων του ΕΑΑΣ στην Αθήνα και η ανακή¬ 
ρυξη της κατάληψης της εξουσίας. Αντίθετα 
όμως εγκαθίσταται, καλωσορισμένος απ’ το 
ΕΑΜ/ΚΚΕ, βρετανικός στρατός υπό τη δι¬ 
οίκηση του στρατηγού Σκόμπι και η κυβέρ¬ 
νηση «εθνικής ενότητας» του Παπανδρέου. 

Οι οδηγίες του Τσόρτσιλ ήταν σαφείς: 
«ενεργήστε σαν να βρίσκεστε σε εξεγερμέ- 
νη πόλη». Οι βρετανοί ιμπεριαλιστές ήξεραν 
ότι, παρά την μετριοπαθή στάση του ΚΚΕ, 
το αστικό καθεστώς δεν μπορούσε ν’ ανα¬ 
στυλωθεί χωρίς τη συντριβή των εξοπλισμέ¬ 
νων μαζών. Ο Σκόμπι διατάζει διάλυση του 
ΕΑΑΣ. Το ΚΚΕ απαντάει με (άοπλη) δια¬ 
δήλωση στις 3 Δεκέμβρη, που πνίγεται στο 
αίμα. Ξεσπάνε τα Δεκεμβριανά, όπου ο λαός 
της Αθήνας μάχεται τον βρετανικό στρατό, 
περιμένοντας μάταια ενισχύσεις από τα επί¬ 
λεκτα σώματα του ΕΑΑΣ, των οποίων ο κύ¬ 
ριος όγκος στάλθηκε αποπροσανατολιστι¬ 
κά στην Ήπειρο, ενώ οι δυνάμεις του Κα- 
πετάν Γιώτη δεν μπήκαν ποτέ στην Αθήνα. 
Μετά την ήττα, ακολούθησε η υπογραφή 
της κατάπτυστης συμφωνίας της Βάρκιζας. 

Στους ισχυρισμούς των σύγχρονων στα¬ 
λινικών ότι ο «δυσμενής συσχετισμός δυνά¬ 
μεων» και ο «πανίσχυρος βρετανικός ιμπε¬ 
ριαλισμός» δεν επέτρεψαν την κατάληψη 
της εξουσίας, το ΠΓ του ΚΚΕ, σε προκήρυ¬ 
ξή του στο αποκορύφωμα των Δεκεμβρια- 


τες. Στα τέλη Μάη, 300 τοπικοί αντιπρόσω¬ 
ποι στη Μόσχα ζήτησαν λαϊκή εκπροσώπη¬ 
ση, ενώ ο Τσάρος έδινε υποσχέσεις για σύ¬ 
γκλιση συνέλευσης αντιπροσώπων του λαού 
και στις 18 Φεβρουάριου συμφώνησε στη 
δημιουργία Κρατικής Δούμας, συμβουλευτι¬ 
κού όμως χαρακτήρα. Οι κυβερνητικές αδυ¬ 
ναμίες και οι εκλογικοί περιορισμοί διπλάσι¬ 
ασαν τις απεργιακές ταραχές. Το Σοβιέτ της 
Πετρούπολης κάλεσε σε γενική απεργία, άρ¬ 
νηση πληρωμής φόρων και ανάληψη των κα¬ 
ταθέσεων απ’ τις τράπεζες. Το καλοκαίρι ξέ¬ 
σπασαν πολλές αγροτικές εξεγέρσεις. 

Το «Οκτωβριανό Μανιφέστο» του Τσά¬ 
ρου, υπό την καθοδήγηση του κόμη Βίτε, 
παρέθετε βασικά πολιτικά αιτήματα, όπως 
συγκρότηση πολιτικών κομμάτων, καθο¬ 
λική ψηφοφορία και εγκαθίδρυση Δούμας 
σαν βασικό νομοθετικό σώμα. Η διακήρυ¬ 
ξη έφερε εκδηλώσεις υποστήριξης. Οι απερ¬ 
γίες στην Πετρούπολη τερματίστηκαν ή κα- 
τέρρευσαν, παραχωρήθηκε πολιτική αμνη¬ 
στία. Μαζί όμως ήρθε η αντίδραση των Μαύ¬ 
ρων Εκατονταρχιών. Οι φιλελεύθεροι αστοί 
ήταν ικανοποιημένοι, προετοιμαζόμενοι για 
τις εκλογές, ενώ οι επαναστάτες σοσιαλδη¬ 
μοκράτες καλούσαν σε ένοπλη εξέγερση. 
Πολλές ένοπλες ενέργειες δεν είχαν κάποιο 
στόχο, περιλάμβαναν πράξεις ατομικής τρο¬ 
μοκρατίας και τελικά πνίγηκαν στο αίμα. Ο 
Υπερσιβηρικός έπεσε στα χέρια στασιαστών 
που γυρνούσαν ηττημένοι και εξαθλιωμένοι 
απ’ το μέτωπο, σύντομα όμως κι εκεί επιβλή¬ 
θηκε «τάξη». Στις αρχές Δεκεμβρίου 1905, 
ακολούθησε γενική απεργία των βιομηχα¬ 
νικών εργατών, που αντιμετωπίστηκαν από 
στρατεύματα. Μια εβδομάδα αργότερα, πα¬ 
ρουσιάστηκε το Σύνταγμα Σιεμενόφσκι, για 
να τσακίσει τις διαδηλώσεις και ν’ απομονώ- 


νών (17 Δεκέμβρη) ξεμπροστιάζεται μόνο 
του: «Το ΚΚΕ, εκφράζοντας τη θέληση του 
ελληνικού λάου να λύσει δημοκρατικά τα 
εσωτερικά του προβλήματα και να αποφευ¬ 
χθεί ο εμφύλιος πόλεμος, με επιμονή και συ¬ 
νετή πολιτική πέτυχε να συγκροτηθεί Κυβέρ¬ 
νηση Εθνικής Ενότητας.... Στην περίοδο της 
απελευθέρωσης, όταν οι αντίπαλοί του φο- 
βόνταν ότι θα καταλάβει την εξουσία, όπως 
μπορούσε να το κάμει, το ΚΚΕ απέδειξε περί¬ 
τρανα την ειλικρίνεια και εντιμότητα των δη¬ 
μοκρατικών του σκοπών». 

Η ηγεσία του ΚΚΕ όχι μόνο δεν είχε 
στόχο να πάρει την εξουσία, αλλά ήθελε 
αναστύλωση του διαλυμένου αστικού καθε¬ 
στώτος, με αναβαθμισμένο ρόλο του ΚΚΕ - 
γι’ αυτό και οι προδοτικές συμφωνίες σε Λί¬ 
βανο- Καζέρτα (προαναγγελτικές της Βάρ¬ 
κιζας). Το ΚΚΕ ήταν δέσμιο των προπολεμι¬ 
κών ήδη «αναλύσεών» του για τον χαρακτή¬ 
ρα του ελληνικού κοινωνικού σχηματισμού 
και της επικείμενης επανάστασης. Η προδο¬ 
σία και η ήττα είχαν δρομολογηθεί από τις 
αποφάσεις της 6 ης ολομέλειας του ΚΚΕ το 
1934, γέννημα της γραφειοκρατικοποίησης 
του ΚΚΕ, της υποταγής του στην σταλινι¬ 
κή Κομιντέρν, παρά τη μάχη της Αριστερής 
Αντιπολίτευσης (Σπάρτακος) του Π. Που- 
λιόπουλου. Αν το ΚΚΕ αρκούνταν σε ελιγ¬ 
μούς συμβιβασμού, αρνούνταν να πάρει την 
εξουσία, χρησιμοποιούσε το αντάρτικο ως 
βραχίονα πίεσης, ήταν γιατί προσπαθούσε 
να πραγματοποιήσει το πρώτο στάδιο του 
προγράμματος του: την ολοκλήρωση της 
αστικοδημοκρατικής επανάστασης, σε συ¬ 
νεργασία με αστικές δυνάμεις, την απαλλα- 

σει τα απεργιακά κέντρα. Στις 18 Δεκεμβρί¬ 
ου, μετά από πολυήμερες μάχες και χίλιους 
νεκρούς, οι εργάτες παραδόθηκαν. Η τελευ¬ 
ταία απεργιακή ανάσα έσβησε στη Μόσχα το 
Δεκέμβριο του 1905. Η επανάσταση είχε 14 
χιλιάδες νεκρούς και 75 χιλιάδες φυλακισμέ¬ 
νους. 

Η Ρωσία γνώριζε μια καπιταλιστική ανά¬ 
πτυξη μ’ ένα προλεταριάτο συγκεντρωμέ¬ 
νο σε αστικά κέντρα και μεγάλα εργοστά¬ 
σια, που ζούσε εξαθλιωμένο σε υπόγεια, πα- 
ράγκες και θαλάμους εργοστασίων, με ερ¬ 
γάσιμη μέρα 13 ωρών, εξευτελιστικούς μι¬ 
σθούς και διατροφή. Μαζί με τους εργά¬ 
τες, μπήκαν στο κίνημα αγρότες που στένα¬ 
ζαν απ’ το ζυγό των μεγαλοτσιφλικάδων. Για 
πρώτη φόρα σχηματίστηκε συμμαχία εργα- 
τών-αγροτών, με την ηγεσία της εργατικής 
τάξης. Δυνάμωσε το επαναστατικό κίνημα 
στο στρατό (αποκορύφωμα η εξέγερση στο 
θωρηκτό Ποτέμκιν). Σ’ αυτή την επανάστα¬ 
ση, δημιουργήθηκαν τα σοβιέτ, στα οποία ο 
Λένιν και ο Τρότσκι έβλεπαν τη νέα μορφή 
εξουσίας του προλεταριάτου, που είχε τεθεί 
επικεφαλής όλων των καταπιεσμένων κοι¬ 
νωνικών ομάδων, ενώ η φιλελεύθερη αστι¬ 
κή τάξη έδειξε την ανανδρία και προσκόλ¬ 
λησή της στον τσαρισμό, υπό το φόβο των 
κατώτερων τάξεων. Το 1905, όπως έγραψε ο 
Τρότσκι, ήταν ο πρόλογος που έκλεινε μέσα 
του όλα τα στοιχεία του δράματος της νικη¬ 
φόρας επανάστασης του 1917, αν και ακόμα 
δεν έφταναν ως το τέλος, καθώς οι επανα¬ 
στατικές δυνάμεις εκδηλώνοντας για πρώ¬ 
τη φορά, τους έλειπε η σιγουριά και η πείρα. 


γή απ’ τα «φεουδαρχικά κατάλοιπα», για να 
«ολοκληρωθεί» η καπιταλιστική ανάπτυξη 
και η Ελλάδα να είναι έτοιμη για το επόμενο 
στάδιο, τη σοσιαλιστική επανάσταση. 

Μ’ αυτό το αντιμαρξιστικό, καταστροφι¬ 
κό πρόγραμμα, που πετούσε στα σκουπίδια 
τα διδάγματα της Οκτωβριανής Επανάστα¬ 
σης, η ηγεσία του ΚΚΕ πρόδωσε την εργα¬ 
τική τάξη και την ελληνική επανάσταση. Η 
αίγλη που ασκούσε στις λαϊκές μάζες, λόγω 
της Σοβιετικής Ένωσης, σε συνδυασμό με 
την εξολόθρευση οποιασδήποτε αντιπολι¬ 
τευόμενης φωνής από την ΟΠΛΑ (Οργά¬ 
νωση Περιφρούρησης Λαϊκού Αγώνα), δεν 
επέτρεψε στο ελληνικό εργατικό κίνημα να 
ακολουθήσει μια διαφορετική, επαναστατι¬ 
κή πολιτική. Οι έλληνες τροτσκιστές, κυνη¬ 
γημένοι τριπλά από αστούς, φασίστες και 
σταλινικούς, παρακολουθούσαν το ΚΚΕ 
να επιβεβαιώνει τις εκτιμήσεις και προει¬ 
δοποιήσεις τους, όπως είχαν εκτεθεί στο βι¬ 
βλίο «Δημοκρατική ή Σοσιαλιστική Επανά¬ 
σταση;» του Π. Πουλιόπουλου (είχε γραφτεί 
προπολεμικά ως απάντηση στην 6 η Ολομέ¬ 
λεια). 

Με τη Συμφωνία της Βάρκιζας, η ηγεσία 
του ΚΚΕ εξασφάλισε ασυλία για τον εαυ¬ 
τό της, ενώ παρέδωσε τους λαϊκούς αγωνι¬ 
στές στη λύσσα της αντίδρασης, καθώς δι¬ 
ώκονταν με το πρόσχημα των «μη πολιτι¬ 
κών» εγκλημάτων. Η Βάρκιζα, η παράδο¬ 
ση των όπλων, η επαίσχυντη προδοσία, θα 
ήταν ο αποφασιστικός σταθμός για το τσά¬ 
κισμα της ελληνικής επανάστασης και την 
ολοκλήρωσή της στον εμφύλιο 1946-49 
που ακολούθησε. 


70 χρόνια από τη Συμφωνία της Βάρκιζας 





























16 Εργατική Πάλη 


Φεβρουάριος 2015 


Ουκρανία 

Βαθαίνει η σύγκρουση 

■ Κώστας Δίκαιος 


Τ ην ώρα που γράφονται αυ¬ 
τές οι γραμμές φαίνεται 
εξελίσσεται μια μεγάλη 
επίθεση των ανταρτών του 
Ντονμπάς σ’ όλη τη γραμμή του με¬ 
τώπου, για να βελτιώσουν τις θέσεις 
τους καταλαμβάνοντας στρατηγικά 
σημεία της νοτιοανατολικής Ουκρα¬ 
νίας, που θα καθιστούν τους θύλακες 
περισσότερο βιώσιμους σε περίπτωση 
μιας μελλοντικής συμφωνίας. Παρά 
τις λεκτικές εκκλήσεις του Πούτιν και 
την αυξανόμενη πίεση της Ε.Ε. προς τη 
Ρωσία, οι αντιφασίστες αντάρτες απέρ- 
ριψαν τη συνέχιση των συνομιλιών στο 
Μινσκ, καθιστώντας τη συμφωνία εκε¬ 
χειρίας του Σεπτέμβρη νεκρό γράμμα, 
και κάλεσαν σε επιστράτευση 100.000 
ανδρών για να πολεμήσουν εναντί¬ 
ον των ουκρανικών δυνάμεων. Άμεση 
στρατιωτική πίεση ασκήθηκε στο αε¬ 
ροδρόμιο του Ντονιέτσκ, απ’ όπου ο 
ουκρανικός στρατός και τα φασιστικά 
τάγματα που τον συνδράμουν αναγκά¬ 
στηκαν να αποχωρήσουν μετά από μή¬ 
νες συγκρούσεων! Τώρα επιχειρείται να 
καταληφθεί η πόλη Ντεμπάλτσεβε, οδι¬ 
κός και σιδηροδρομικός κόμβος μεταξύ 
των δύο προπύργιων των ανταρτών 
Ντονέτσκ και Λουγκάνσκ. Στο στόχα¬ 
στρό τους φαίνεται είναι και η Μαριού- 
πολη στην Αζοφική Θάλασσα, που βρί¬ 
σκεται στον παράκτιο δρόμο που συν¬ 
δέει Ρωσία και Κριμαία. Η κατάληψη 
της Μαριούπολης αποτελεί στρατηγικό 
στόχο, αφού μπορεί να θέσει τη βάση 
για το σπάσιμο του χερσαίου αποκλει¬ 
σμού της Κριμαίας. Η σύγκρουση δεν 
περιορίζεται μόνο στο μέτωπο, αφού 
όλα δείχνουν ότι ο ουκρανικός στρα¬ 
τός -που μάλλον δυσκολεύεται να 
κρατήσει τις θέσεις του- βομβαρδίζει 
τις πόλεις με θύματα αμάχους (για να 
εισπράξει ανάλογη απάντηση από τους 
αυτονομιστές, όπως δείχνουν τα θύμα¬ 
τα στην Μαριούπολη, αν και δεν πρέπει 
να αποκλείεται το ενδεχόμενο προβο¬ 
κάτσιας). 

Οι λόγοι αναζωπύρωσης των συ¬ 
γκρούσεων πρέπει ν’ αναζητηθούν στη 
στρατηγική σύγκρουση του ρώσικου 
ιμπεριαλισμού με τους ιμπεριαλιστές 
των ΗΠΑ-Ε.Ε. Είναι φανερό ότι οι τε¬ 
λευταίοι δεν φαίνονται καθόλου διατε¬ 
θειμένοι να χαλαρώσουν την περικύ¬ 
κλωση και απομόνωση της Ρωσίας. Συ¬ 
νεχίζουν να στηρίζουν τους φασίστες 
του Κιέβου και πρόσφατα φαίνεται ότι 
οι ΗΠΑ αποφάσισαν να ενισχύσουν 
την Ουκρανία με οπλισμό συνολικής 
αξίας 3 δις δολαρίων, συμπεριλαμβα¬ 
νομένων αντιαρματικών πυραύλων, μη 


επανδρωμένων αναγνωριστικών αερο¬ 
σκαφών, τεθωρακισμένων και ραντάρ! 
Από κοντά η Ε.Ε., στην πρόσφατη 
συνεδρίαση των υπουργών εξωτερι¬ 
κών, με αφορμή τη σφαγή στη Μαρι¬ 
ούπολη (για την ανάλογη σφαγή στο 
Ντονμπάς δεν κούνησαν δαχτυλάκι) 
αποφάσισαν παράταση των κυρώσεων 
ενάντια στη Ρωσία μέχρι τον Ιούλιο, 
όταν το ρούβλι, το χρηματιστήριο της 
Μόσχας και η τιμή του πετρελαίου ση¬ 
μειώνουν νέα πτώση. Μέσα σ’ αυτό το 
κλίμα, ο οίκος αξιολόγησης δίΒηά&τάδ 
ζηά ΡοοΓδ υποβάθμισε κατά μια βαθ¬ 
μίδα την πιστοληπτική ικανότητα της 
Ρωσίας, τοποθετώντας την στην κατη¬ 
γορία ΒΒ+, κοντολογίς «σκουπίδι»! Οι 
φασίστες του Κιέβου συνεχίζουν να πι¬ 
έζουν τους αντάρτες. Παρά τους 5.000 
νεκρούς της σύγκρουσης που ξεκίνησε 
εδώ και 9 μήνες δεν φαίνεται κανένα εί¬ 
δος υποχώρησης των φασιστών. Αντί¬ 
θετα, τις τελευταίες μέρες έχουμε τη 
μεγαλύτερη έξαρση των συγκρούσεων 
από τον Σεπτέμβριο (όταν συμφωνή- 
θηκε στο Μινσκ η «εκεχειρία»), με 262 
νεκρούς. Το Κίεβο έχει ήδη προχωρή¬ 
σει στην πρώτη μερική επιστράτευση 
για το 2015 - θα ακολουθήσουν άλλα 
δύο κύματα επιστράτευσης. Επίσης, οι 
υπηρεσίες ασφαλείας 5ΒΙΙ ανακοίνω¬ 
σαν μεγάλη «αντιτρομοκρατική επιχεί¬ 
ρηση» στο Χάρκοβο (220 χλμ. μακριά 
απ’ τα μέτωπα των μαχών), μετά από 
επίθεση με χειροβομβίδες κατά μελών 
τοπικών οργανώσεων των φασιστών 
του «Δεξιού Τομέα», πράγμα που δεί¬ 
χνει ότι η σύγκρουση των φασιστών με 
αντιφασίστες μαχητές δεν περιορίζεται 
στις εξγερμένες περιοχές, αλλά και ότι 
η καταστολή εκτείνεται σε όλες τις πε¬ 
ριοχές της ανατολικής Ουκρανίας. 

Ταυτόχρονα το Κίεβο κόβει την 
ηλεκτροδότησδη στην Κριμαία και 
παρεμποδίζει τη λειτουργία των ορυ¬ 
χείων και εργοστασίων στο Ντονμπάς 
με βομβαρδισμούς. Η Ρωσία ετοιμάζει 
αγωγούς και δίκτυα για την απευθείας 
τροφοδότηση της Κριμαίας, αλλά αυτό 
χρειάζεται χρόνο. Έτσι, υποχρεώνεται 
να πουλήσει κάρβουνο στην Ουκρα¬ 
νία -σε τιμές Ρωσίας-, με την προϋπό¬ 
θεση να μη διακοπεί η ηλεκτροδότηση 
της Κριμαίας, παρότι το Κίεβο δεν έχει 
πληρώσει ακόμα! Η Ουκρανία έχει 
προβλήματα με τους θερμοηλεκτρικούς 
σταθμούς, γιατί δεν τροφοδοτείται από 
τα ορυχεία του Ντονμπάς! 

Η απάντηση των ανταρτών στις 
επιθέσεις των φασιστών είναι η προ¬ 
σπάθεια να βελτιώσουν τις θέσεις 
τους, εισχωρώντας όλο και πιο βαθιά 



στην Ουκρανία. Η απάντηση της Ρω¬ 
σίας στους ιμπεριαλιστές ΗΠΑ και 
Ε.Ε. είναι το νέο σταρτιωτικό δόγμα 
που επικύρωσε ο Πούτιν πρόσφατα. 
Το προηγούμενο (ίσχυε από το 2010) 
εντόπιζε υποχώρηση της ιδεολογικής 
αντιπαράθεσης και μείωση των πολι¬ 
τικών, οικονομικών και στρατιωτικών 
εντάσεων. Το νέο βλέπει ενίσχυση των 
διεθνών αντιπαραθέσεων και εμφάνιση 
νέων κέντρων οικονομικής και πολιτι¬ 
κής επιρροής, αστάθεια στις παγκόσμι¬ 
ες και πειοφερειακές σχέσεις, αδυνα¬ 
μία ρύθμισης πολλών περιφερειακών 
συγκρούσεων και πιθανές πολεμικές 
αντιοπαραθέσεις για περιπτώσεις όπως 
η Ουκρανία. Θεωρεί εξωτερικούς στρα¬ 
τιωτικούς κινδύνους: α) την παγκόσμια 
επέκταση του ΝΑΤΟ, β) την αποστα¬ 
θεροποίηση σε διάφορα μέτωπα, γ) την 
ανάπτυξη στρατηγικών αντιπυραυλι¬ 
κών συστημάτων και την προσπάθεια 
να εγκατασταθούν στο διάστημα! Σαν 
αντίβαρο θέτει την ενδυνάμωση των 
σχέσεων με την Οικονομική Συνεργα¬ 
σία της Σαγκάης (Κίνα), τον Οργανι¬ 
σμό Συλλογικής Ασφάλειας (Ρωσία, 
Καζακστάν, Λευκορωσία, Κιργιστάν, 
Αρμενία, Τατζικιστάν) και βέβαια τις 
ΒΚΙΘ5. 

Έτσι, η σύγκρουση στην Ουκρα¬ 
νία είναι η απαρχή μιας διαίρεσης του 
πλανήτη, εξαιτείας της προσπάθειας 
των δυτικών ιμπεριαλιστών να αρπά¬ 
ξουν τον πλούτο που έχουν χάσει από 
τις ΒΚΙΘ5. Η θέση των δυτικών ιμπε¬ 
ριαλιστών στην Ουκρανία μπορεί να 
μοιάζει εδραιωμένη με τη βοήθεια των 
ντόπιων φασιστών, αλλά έχει σημαντι¬ 
κές αδυναμίες. Πέρα απ’ την αντίστα¬ 
ση των αντιφασιστών ανταρτών και 
τη βοήθεια που τους παρέχει η Ρωσία, 
η πιο σημαντική είναι η οικονομική 
κατάσταση της Ουκρανίας. Παρά τις 
υποσχέσεις για πακτωλούς οικονομι¬ 
κής ενίσχυσης, τα δάνεια που έχουν 
δοθεί χρησιμοποιήθηκαν ουσιαστικά 
για την αποπληρωμή παλαιότερων, με 
αποτέλεσμα τα συναλλαγματικά απο¬ 
θέματα να ξοδεύονται με προτεραιότη¬ 
τα την προμήθεια φυσικού αερίου. Το 
ΔΝΤ βάζει τους γνωστούς, δυσβάστα- 
χτα αντιλαϊκούς όρους, που μπορούν 
ακόμα και να οδηγήσουν σε ανατροπή 
της σημερινής κυβέρνησης. Παρ’ όλα 
αυτά οι φασίστες του Κιέβου προσανα¬ 
τολίζονται σε νέα «θεραπεία σοκ», με 
επιβολή νέων φόρων, όπως του «στρα¬ 
τιωτικού φόρου». Οικονομικά εξα¬ 
ντλημένη απ’ τον πόλεμο, η Ουκρανία 
ανκοίνωσε ότι ζήτησε και επίσημα από 
το ΔΝΤ αντικατάσταση του υφιστάμε¬ 
νου προγράμματος με πολυετή «διευ- 
ρυμένη χρηματοδοτική διευκόλυνση», 
προαναγγέλοντας ουσιαστικά επανα¬ 
διαπραγμάτευση του δημόσιου χρέους. 

Η δυσκολία αυτή, μαζί με τον κίν¬ 
δυνο η αποσταθεροποίηση της Ρωσί¬ 
ας λόγω των κυρώσεων να επηρεάσει 
τις εισαγωγές-εξαγωγές της ίδιας της 
Γερμανίας και της Ε.Ε. συνολικά, πέρα 
απ’ τον κίνδυνο μιας παρατεταμένης 
πολεμικής σύγκρουσης στο κέντρο της 
Ευρώπης, έχουν δημιουργήσει ρωγμές 
στην Ε.Ε. Οι διαφωνίες είναι αρκετές, 


ιδιαίτερα της Ιταλίας και της Γαλλίας, 
σε σχέση με την «αδιαλλαξία»της Γερ¬ 
μανίας και την επιθετικότητα των Βαλ¬ 
τικών χωρών και της Πολωνίας, που 
συντάσσονται με τις ΗΠΑ. Ακόμα και 
οι γερμανοί ιμπεριαλιστές δεν συμφω¬ 
νούν με τις ΗΠΑ, ειδικά στο θέμα του 
στρατιωτικού εξοπλισμού της Ουκρα¬ 
νίας, που συνεπάγεται διαιώνιση της 
πολεμικής σύγκρουσης. Αυτές οι ρωγ¬ 
μές ανησυχούν ιδιαίτερα τους γερμα- 
νούς ιμπεριαλιστές, που προσπαθούν 
να διατηρήσουν την Ε.Ε. υπό ασφυκτι¬ 
κό έλεγχο. 

Η αντίρρηση της νέας ελληνικής 
κυβέρνησης στο έκτακτο ανακοινωθέν 
των ηγετών της Ε.Ε. με αφορμή το μα¬ 
κελειό στη Μαριούπολη, θορύβησε τη 
Γερμανία. Πρώτο, γιατί η αντιπαράθεση 
της κυβέρνησης ΣΥΡΙΖΑ με την Ε.Ε. 
θα μπορούσε να επεκταθεί σε ζητήματα 
εξωτερικής πολιτικής, μεγαλώνοντας 
τις υπάρχουσες ρωγμές στο εσωτερικό 
της Ε.Ε. Δεύτερο, γιατί υπήρχε πιθανό¬ 
τητα να αυξηθεί η επιρροή της Ρωσίας 
στην ΝΑ Ευρώπη και τα Βαλκάνια, αν 
η κυβέρνηση ΣΥΡΙΖΑ αναζητώντας 
άλλες λύσεις στην ασφυκτική πίεση 
των μνημονίων στρεφόταν προς άλ¬ 
λες πηγές χρηματοδότησης (ΒΚΙΟδ) ή 
αν οι αριστρές καταβολές του ΣΥΡΙ- 
ΖΑ τον υποχρέωναν να έρθρει σε ρήξη 
με τα σχέδια της Ε.Ε. στην Ουκρανία 
(στήριξη φασιστών, περικύκλωση Ρω¬ 
σίας). Πράγματι η ανησυχία των Ευ¬ 
ρωπαίων ιμπεριαλιστών ήταν μεγάλη. 
Ωστόσο η κυβέρνηση ΣΥΡΙΖΑ έσπευ- 
σε να καθησυχάσει ως ένα βαθμό τους 
φόβους τους. Οι αντιρρήσεις κυρίως 
κατευθύνθηκαν στον τρόπο που βγήκε 
η ανακοίνωση (δεν λήφθηκε υπόψη η 
αντίρρηση της Αθήνας) και λιγότερο 
στο περιεχόμενο. Σε νέα συνεδρίαση 
των υπουργών εξωτερικών, οι διαφορο¬ 
ποιήσεις της Ελλάδας δεν μπορεί να πει 
κανείς ότι αλλοίωσαν το αποτέλεσμα, 
παρά τις φραστικές «διορθώσεις» του 
κειμένου. Η εμμονή της κυβέρνησης 
του ΣΥΡΙΖΑ στην «ενωμένη Ευρώπη» 
και την «κοινή ευρωπαϊκή πολιτική» 
αναμφισβήτητα υπονομεύουν κάθε 
προσπάθεια να ασκηθεί έστω κριτική 
στην ιμπεριαλιστική πολιτική της Ε.Ε., 
ειδικά στο θέμα της Ουκρανίας. Μόνο 
η ρήξη με τους ιμπεριαλιστές θα μπο¬ 
ρούσε να βοηθήσει την εξέγερση στο 
Ντονμπάς, αλλά και τους εργαζόμε¬ 
νους και τη νεολαία σ’ ολόκληρη την 
Ουκρανία ν’ αποτινάξουν τα δεσμά των 
ιμπεριαλιστών και των φασιστών, να 
βάλουν τέρμα στην πολεμική σύγκρου¬ 
ση. Η κυβέρνηση του ΣΥΡ ΙΖΑ όμως, 
παρά τις φραστικές διαφωνίες (που, 
ας σημειωθεί, εντείνουν τις ρωγμές 
στην Ε.Ε. σε σχέση με την επαίσχυντη 
ολοκληρωτική ταύτιση ΝΔ-ΠΑΣΟΚ 
με τους ιμπεριαλιστές και τους φασί¬ 
στες) δεν μπόρεσε να παίξει ούτε καν 
το χαρτί της απειλής για έναν διαφορε¬ 
τικό προσανατολισμό, ώστε να πάρει 
κάποια ανταλλάγματα. Αυτό οφείλεται 
και στην ολιγωρία του κινήματος να 
πιέσει την κυβέρνηση και δείχνει ποιος 
πρέπει να είναι ο στόχος όλων των κι¬ 
νημάτων το επόμενο διάστημα. 



























